SunOnline: November3ge hageegaiy haamakohdheyn maumoon ah Tom govaalavvaifi\nނޮވެމްބަރު ތިނެއްގެ ހަގީގަތް ހާމަކޮށްދޭން މައުމޫނަށް ޓޮމް ގޮވާލައްވައިފި\nއަފްރާހް އަބްދުއްރަޝީދު 14 Feb 2018, 22:37\nރައްޔިތުންގެ މަޖިލީހުގެ މަހިބަދޫ ދާއިރާގެ މެމްބަރު އަހުމަދު ތާރިގް (ޓޮމް) --- ސަން ފޮޓޯ/ މުހައްމަދު އަފްރާހް\nނޮވެމްބަރު 3، 1988 ގެ އުދުވާނީ ހަމަލާއިން ސާފުނުވާ ކަމެއް އެބައޮތް ކަމަށް ވިދާޅުވެ އެކަމުގެ ހަގީގަތް ހާމަކޮށްދިނުމަށް ރައްޔިތުންގެ މަޖިލީހުގެ މަހިބަދޫ ދާއިރާގެ މެމްބަރު އަހުމަދު ތާރިގް (ޓޮމް) ކުރީގެ ރައީސް މައުމޫން އަބްދުލް ގައްޔޫމަށް ގޮވާލައްވައިފި އެވެ.\nޕީޕީއެމްގެ ރުމާލު2ޖަގަހައިގައި މިރޭ ބޭއްވި ޖަލްސާގައި ވާހަކަފުޅު ދައްކަވަމުން ޓޮމް ވިދާޅުވީ ނޮވެމްބަރު 3ގެ ހާދިސާގެ މައުލޫމާތު އެނގޭ ދެ ދިވެއްސަކު މިވަގުތު ދުނިޔޭގައި އެބަތިބި ކަމަށާއި އޭގެ ތެރެއިން އެކަކީ މިހާރު ޖަލުގައި ހުންނެވި ރައީސް މައުމޫން ކަމަށެވެ.\nއޭނާ ވިދާޅުވީ ރައީސް މައުމޫންގެ އިތުރުން އެ ހާދިސާގެ މައުލޫމާތު އެނގޭ ބޭފުޅުންގެ ތެރެއިން މިވަގުތު ދުނިޔޭގައި ތިއްބެވީ ކުރީގެ މިނިސްޓަރު އިބްރާހިމް ހުސައިން ޒަކީ ކަމަށެވެ. އަދި އެ ދެ ބޭފުޅުން އެ ހާދިސާގެ ތަފްސީލު ހާމަކޮށްދެއްވަން ޖެހިވަޑައިގަންނަވާ ކަމަށް ޓޮމް ވިދާޅުވި އެވެ.\n"ނޮވެމްބަރު ތިނެއްގެ ހަގީގަތް އެނގޭ ދެ ފަރާތެއް ދުނިޔޭގައި އަދި އެބަ ތިއްބެވި. އެއީ މިހާރު ޖަލުގައ ހުންނެވި ކުރީގެ ރައީސް މައުމޫނަށާއި ކުރީގެ މިނިސްޓަރު އިބްރާހިމް ހުސެއިން ޒަކީ އަށް. މި ދެބޭފުޅުން ނޮވެމްބަރު ތިނެއްގެ ހަގީގަތް ހާމަކޮށްދެއްވަން ޖެހޭ. ނޮވެމްބަރު ތިނެއްގައި ސަފުވެފަ މިއޮތީ ހަމައެކަނި ފޮތްތަކުގައި ލިޔެފައި އޮތް ވާހަކަތަކެއް އެކަންޏެއް ނޫން." ޓޮމް ވިދާޅުވިއެވެ.\nޓޮމް ވިދާޅުވީ އެ ހާދިސާ އިން ރާއްޖެ ސަލާމަތް ކުރީ އިންޑިއާ ސިފައިން ނޫން ކަމަށާއި އެ ހާދިސާއިން ރާއްޖެ ސަލާމަތް ކުރީ ދިވެހި ސިފައިން ކަމަށެވެ.\n"އިންޑިއާ ސިފައިންގެ ފުރަތަމަ ފްލައިޓް ވެސް ހުޅުލޭ އެއާޕޯޓްގައި ޖެއްސީ ހަވީރު 17:30. އޭރު ދިވެހި ސިފައިން ރާއްޖެ ސަލާމަތްކޮށްފި. އެކަމުން އަޅުގަނޑުމެން ސަލާމަތް ކުރުމުގައި މުހިންމު ދައުރެއް އަދާކުރީ ޝަހީދު ހުސައިން އާދަމް. އޭނާ އަށް ސެލިއުޓު ކުރަން. އިންޑިއާ ސިފައިން ވަނީ ރަހީނުން ސަލާމަތް ކުރުމުގައި މުހިންމު ދައުރެއް އަދާކުރައްވާފައި. އެކަމަށްޓަކައި އެބޭފުޅުންނަށް ޝުކުރު އަދާކުރަން،" ޓޮމް ވިދާޅުވިއެވެ.\nއޭނާ ވިދާޅުވީ ދިވެހިންގެ މިނިވަންކަމާއި އިސްތިގުލާލު ގެއްލުވާލާފައި ވަނީ ދިވެހީންގެ ބަޔަކު ބޭރު މީހުންނަށް އެހީތެރިވެގެން ކަމަށެވެ.


Campaign ah nerunu molhu fothun bithufangi negi bodu faleehatheh\nރިޕޯޓު - ރިޕޯޓް\nކެމްޕެއިނަށް ނެރުނު މޮޅު ފޮތުން ބިތުފަންގި ނެގި ބޮޑު ފަލީޙަތެއް\n16 ކްލާސްރޫމެއް އަޅަން 28 މިލިއަން ރުފިޔާ ހޭދަކުރި\n100 ކިލޯ ވޮޓްގެ ޖަނަރޭޓަކަށް7ލައްކަ، 160 ކިލޯ ވޮޓްގެ ޖަނަރޭޓަރަކަށް4ލައްކަ\nއެއް ރަށެއްގައި ތިންފަހަރަށް އިންޖީނުގެ އަޅަން 10 މިލިއަން ރުފިޔާ\nކ. މާލެ 30 ޖުލައި 2018 | ހޯމަ 06:59 38,497\nރައީސް ޔާމިން: ސަރުކާރުގެ ވައްކަމާމެދު ގިނަބައެއްގެ ފާޑުކިއުން އަމާޒުވޭ - މުހައްމަދު ޝަރުހާން\nމި ސަރުކާރަކީ ވަރަށް ބޮޑަށް ދެއްކުމުގެ ސަރުކާރެކެވެ. ބިލް ބޯޑުތަކުގައި އަދަދުތައް ލިޔެ ނެރުމުގެ ސަރުކާރެކެވެ. ބޮޑެތި ފޮޓޯތަކުން ތާއީދު ހޯދުމުގެ ސަރުކާރެކެވެ. އެ ބީދައިން ކުޅުނު އެއް ކުޅިއަކީ ރަށްވެހި ތަރައްޤީގެ ނަމުގައި މަޝްރޫއުތަކަށް ހިނގިކަމަށް ބުނެ ބޮޑެތި އަދަދުތަކަކާއެކު ނެރުނު "ރަށްވެހި ތަރައްޤީ" ފޮތެވެ.\nމުޅި ފޮތަށް ބަލާލުމުންވެސް ދޭހަވަނީ އެޔެއް މިޔެއް ނޭނގޭ އަދަދުތަކެވެ. ބޮޑެތި ޚަރަދުތަކުން ހިންގާފައިވާ ކަމަށް ބުނާ މަޝްރޫއުތަކުން ނަގާފައިވާ ނާޖާއިޒު ފައިދާ ނުވަތަ ހިންގާފައިވާ ބޮޑެތި ޖަރީމާތަކެވެ. ނޫންނަމަ ރައްޔިތުންގެ ފައިސާއިން ހިންގާފައިވާ ބޮޑެތި އިސްރާފުތަކެވެ.\nފޮތުގައިވާ ކަންކަމަށް ވަކިވަކިން ބަލައިލައިފި ކޮންމެ މީހެއްގެ ސިކުނޑި ސުމަކަށް ދާވަރުވެއެވެ. ފޮތުގައި އޮތް ގޮތަށް ނަކަލުކޮށްލައިގެން ބައެއް ކަންކަމުގެ ހަޤީގަތް ހާމަކޮށްލާނަމެވެ. ގިނަ ވާހަކަތަކެއް ފޮތުން ރައްޔިތުންނަށް މިހާރުވެސް އެނގިފައި ވާތީ ބަލާލާނީ އާ ބައެއް ކަންކަމަށެވެ.\nހއ. މާރަންދޫ އިންޖީނުގެ އިމާރާތް ކުރުމުން ފަށާނަމެވެ. އެ ރަށުގައި އިންޖީނު ގެއެއް އިމާރާތް ކުރުމަށް 2.4 މިލިއަން ރުފިޔާ ހޭދަކޮށްފައިވާ ކަމަށް ވަނީ ބުނެފައެވެ. ހަމަ އެ ރަށުގައި އިންޖީނުގެއެއް އިމާރާތްކުރުމަށް އިތުރު 4.8 މިލިއަން ރުފިޔާ ވަނީ ހޭދަކޮށްފައެވެ. ހާހަކަށް ވުރެ މަދު މީހުން ދިރިއުޅޭ އެރަށުގައި އިމާރާތް ކުރެވެމުންދާ އިންޖީނުގެއަކަށް އިތުރު 4.2 މިލިއަން ރުފިޔާ ހޭދަކުރަމުންދާ ކަމަށް ފޮތުގައި ވަނީ ބުނެފައެވެ. ރަށްރަށުން ކަރަންޓް ކެނޑި މުޒާހަރާ ކުރަމުންދާއިރު މިއީ ބޮޑުވަރެކެވެ.\nތ ބުރުނީ އިންޖީނުގެ މަރާމާތު ކުރުމަށް 2.8 މިލިއަން ރުފިޔާ ޚަރަދުކޮށްފައި ވާއިރު 336 މީހުން ދިރިއުޅޭ އެރަށުގައި އިންޖީނުގެއެއް މަރާމާތު ކުރުމަށް ވަނީ3މިލިއަން ރުފިޔާ ޚަރަދު ކޮށްފައެވެ.\nތ އަތޮޅު ހިރިލަންދޫގައި 25 މެޓްރިކް ޓަނުގެ އައިސް ޕްލާންޓެއް ޤާއިމް ކުރުމަށް 2.1 މިލިއަން ރުފިޔާ ހޭދަކޮށްފައި ވާއިރު، އެ އަތޮޅު ގުރައިދޫގައި 50 މެޓްރިކް ޓަނުގެ އައިސް ޕްލާންޓެއް ޤާއިމް ކުރުމަށް 12 މިލިއަން ރުފިޔާ ވަނީ ޚަރަދު ކޮށްފައެވެ. އެވަރުގެ ތަފާތެއް ހުރީ ކިހާ މޮޅު ފެންވަރެއްގައި ޤާއިމް ކުރީތީ ކަމެއް ބުނެދޭން އެނގޭނެ މީހަކު ނެތެވެ.\nށ.އަތޮޅު ފުނަދޫގައި 16 ކްލާސް ރޫމެއް އެޅުމަށް 28 މިލިއަން ރުފިޔާ ހޭދަކޮށްފައިވާ ކަމަށް ބުނެފައި ވާއިރު އެއީ ޢާއްމުކޮށް މާލޭގައި ދޫކޮށްފައި ހުރި 1400 އަކަފޫޓުގެ ގޯއްޗެއްގައި6ކޮޓަރިއާއި ދެ ސިޓިންގރޫމް ހިމެނޭ ގޮތަށް 20 ބުރިއަށް އިމާރާތެއް އެޅޭނޭ ފައިސާއެވެ. މީހަކު ހައިރާންވެ އަންތަރީސް ނުވިއްޔާ ދެރައެވެ.\nބ. އަތޮޅު ކުޑަރިކިއްޔަށް 160 ކިލޯވޮޓްގެ ޖަނަރޭޓަރު ސެޓެއް ގެންދިއުމަށް ހަތަރު ލައްކަ ރުފިޔާ ހޭދަކޮށްފައިވާއިރު ހަމަ އެރަށަށް އެއަށްވުރެ ކުޑަ 100 ކިލޯވޮޓްގެ ޖަނަރޭޓަރު ސެޓެއް ގެންގޮސްފައިވަނީ ހަތް ލައްކަ ރުފިޔާ ޚަރަދުކޮށްފައެވެ. ރ އިންނަމާދޫއަށް 250 ކިލޯވޮޓްގެ ޖަނަރޭޓަރު ސެޓެއް6ލައްކަ ރުފިޔާއަށް ފޯރުކޮށްދީފައި ވާއިރު ހަމަ އެރަށަށް އެއަށްވުރެ ކުޑަ 200 ކިލޯވޮޓްގެ ޖަނަރޭޓަރު ސެޓެއް ގެންގޮސްފައިވަނީ 1.6 މިލިއަން ރުފިޔާ އަށެވެ. ފަރަގު ހުއްޓަސް މިއީ ޤަބޫލް ކުރެވޭނެ އަދަދެއް ހެއްޔެވެ.\nއިތުރަށް ފޮތް ބަލައިފިނަމަ ގޮވާނީ ބޮލެވެ. ވިސްނަ ވިސްނާ ކޮސްވުން ނޫން ކަމެއް ވާނެހެނެއް ހިއެއް ނުވެއެވެ. މިއީ ރައްޔިތުންގެ ފައިސާއެވެ. އަތްނުފޯރާ ފަށުގައި އޮތް ކަރަންޓް ބިލާއި ހުސްނުވާ އާސަންދައިން ނުލިބޭ ބޭސްގަތުމަށް ބޮޑު ހޭދައެއް ކުރަން ޖެހިފައިވިއަސް ގަންނަ ގިނަ ތަކެއްޗަށް ދައްކަން ޖެހޭ ޖީއެސްޓީ ފައިސާއިން ބަޔަކު މީހުން ހިންގާ ބޮޑެތި ކޮރަޕްޝަނެވެ.\nއެންމެ ފަހުން އަޕްޑޭޓް ކުރީ:4ހަފްތާކުރިން | ރިވިއު ކުރީ: ރާއްޖެއެމްވީ ލޯކަލް\n- އެމްޓީޑީސީގެ އަހަރީ އާންމު ޖަލްސާ މި މަހު\n- ބޮޑު ސްކްރީން ބެހެއްޓެމުގެ މަޝްވަރާތައް ޕްލޭނިންގ މިނިސްޓަރާއެކު ކޮށްފައިވާނެ: މަހްލޫފް\n- އުނގޫފާރު ތޮށިމައްޗަށް ލޯންޗެއް އަރާ ތިން މީހަކަށް އަނިޔާވެއްޖެ\n- ޖަޕާނުގެ ބޮޑުވަޒީރުގެ ޚާއްޞަ މުޝީރު ރައީސްގެ އަރިހަށް އިޙްތިރާމުގެ ޒިޔާރަތެއް ކުރައްވައިފި\n- ކާގޯ ޓަރމިނަލްގެ ސްޓްރަކްޗަރ ނިމިއްޖެ: އެމްއޭސީއެލް\n- މާއެނބޫދޫއަށް އުދަ އަރާ ފެން ބޮޑުވެއްޖެ\nކާގޯ ޓަރމިނަލްގެ ސްޓްރަކްޗަރ ނިމިއްޖެ: އެމްއޭސީއެލް\nމާއެނބޫދޫއަށް އުދަ އަރާ ފެން ބޮޑުވެއްޖެ\nއެމްޓީޑީސީގެ އަހަރީ އާންމު ޖަލްސާ މި މަހު\nބޮޑު ސްކްރީން ބެހެއްޓެމުގެ މަޝްވަރާތައް ޕްލޭނިންގ މިނިސްޓަރާއެކު ކޮށްފައިވާނެ: މަހްލޫފް\nއުނގޫފާރު ތޮށިމައްޗަށް ލޯންޗެއް އަރާ ތިން މީހަކަށް އަނިޔާވެއްޖެ\nޖަޕާނުގެ ބޮޑުވަޒީރުގެ ޚާއްޞަ މުޝީރު ރައީސްގެ އަރިހަށް އިޙްތިރާމުގެ ޒިޔާރަތެއް ކުރައްވައިފި


6 ޑިސެމްބަރު 2008\n06 ޑިސެމްބަރު 2008 (ހޮނިހިރު): މިނިސްޓަރ އޮފް ސްޓޭޓް ފޮރ އިސްލާމިކް އެފެއާރޒް ފަޟީލަތުއްޝައިޚް މުޙައްމަދު ޝަހީމް ޢަލީ ސަޢީދު ޙައްޖުވެރިންނަށް އެހީތެރިވުމަށްޓަކައި މިނާއަށް ގޮސްތިބި ދިވެހި ކިޔަވާ ކުދިންނާއި ބައްދަލުކުރައްވައިފިއެވެ. <?xml:namespace prefix = o />\nމި ބައްދަލުކުރެއްވުމުގައި ދިވެހިރާއްޖެ އާއި ދުނިޔޭގެ އަދުގެ އިސްލާމީ އަދި ސިޔާސީ ހާލަތާބެހޭގޮތުން މިނިސްޓަރު ވާހަކަފުޅުދެއްކެވިއެވެ. މިގޮތުން ހުރިހާ ކުދިންވެސް ގުޅިގެން އެކުވެރިކަމާއެކު އިސްލާމީ ދައުވަތު ފެތުރުމަށް މަސައްކަތްކޮށްދިނުމަށް އެދިވަޑައިގަތެވެ. އަދި ޗުއްޓީގެގޮތުގައި ކުދިން ރާއްޖޭގައި ހޭދަކުރާ ދުވަސްވަރު ވުޒާރާއާ ގުޅުން ބެހެއްޓެވުމަށާއި ދައުވަތުގެ މައިދާނުގައި ކުދިންގެ އެއްބާރުލުން ބޭނުންވާކަމަށް ވިދާޅުވިއެވެ. އަދި މިކަމުގައި މިނިސްޓްރީން އެއްބާރުލުން ދެއްވާނެކަމުގެ ޔަގީންކަށްދެއްވިއެވެ.\nމީގެއިތުރުން މި ދުވަސްވަރު ޙައްޖުގެ އަޅުކަން އަދާކުރުމަށް މައްކާއަށް އައިސްތިބި ދިވެހި ޙައްޖުވެރިންނަށް އެހީތެރިވެދިނުމަށްވެސް ކުދިންގެ ކިބައިން މިނިސްޓަރު އެދިވަޑައިގަތެވެ. އަދި ކިޔަވާކުދިން ކުރަމުންގެންދާ މަސައްކަތްތަކަށް ޝުކުރު އަދާކުރައްވާ ހިތްވަރު ދެއްވިއެވެ.\nމި ބައްދަލުކުރެއްވުމުގައި މަދީނާގެ އިސްލާމިކް ޔުނިވާސިޓީގައި ކިޔަވާ 12 ކުދިންނާއި މައްކާގެ އުއްމުލްޤުރާ ޔުނިވާސިޓީގައި ކިޔަވާ3ކުދިން ބައިވެރިވިއެވެ.\nމިހާތަނަށް މި ލިޔުން ކިޔާފައިވަނީ 978 ފަހަރު


މާދަމާއިން ފެށިގެން ޖޫން 11 އަށް، ހަފުތާއެއްގެ3ދުވަހު ސަރުކާރުގެ އިދާރާތައް ހުޅުވުމަށް ހަމަޖައްސަވައިފި!\n2020 މޭ 31 ވަނަ ދުވަހުން ފެށިގެން 2020 ޖޫން 11 ވަނަ ދުވަހު ގެ ނިޔަލަށް، ކޮންމެހެން ކުރަންޖެހޭ މަސައްކަތްތައް ކުރުމަށް، ކޮންމެ ހަފުތާއެއްގެ ހޯމަ، އަންގާރަ، ބުދަ، މި3ދުވަހު ހެނދުނު 9:00 އިން މެންދުރު 1:00 އަށް ސަރުކާރުގެ އިދާރާތައް ހުޅުވުމަށް ރައީސުލްޖުމްހޫރިއްޔާ ހަމަޖައްސަވައިފިއެވެ.\nއަދި އިދާރާތައް ހުޅުވިނަމަވެސް، އެ އިދާރާތަކަށް ރައްޔިތުން ހާޒިރުވެގެން ޚިދުމަތް ހޯދުމުގެ ފުރުޞަތު ހުޅުވައިނުލުމަށްވެސް ސަރުކާރުގެ އޮފީސްތަކަށް ވަނީ އަންގަވާފައެވެ. މިކަން ހާމަކުރެއްވީ، ރައީސުލްޖުމްހޫރިއްޔާގެ އޮފީހުން މިއަދު ނެރުއްވި މި އަހަރުގެ 16 ވަނަ ނަންބަރު ދެންނެވުމުގައެވެ.\nމީގެ އިތުރުން، ސަރުކާރުގެ އިދާރާ ހުޅުވައިގެން ކުރާނެ މަސައްކަތްތައް އެ އިދާރާއެއްގެ ވަޒީރު ނުވަތަ އެ އިދާރާއެއްގެ އެންމެ އިސްވެރިޔާ ކަނޑައަޅުއްވަންވާނެ ކަމަށާއި، އިދާރާއެއް ހުޅުވާނީ އެ އިދާރާއަށް މުވައްޒަފުން ހާޒިރުވެގެން އެ އިދާރާއަކުން މި ދުވަސްވަރު ކޮންމެހެން ކުރަންޖެހޭ މަސައްކަތްތައް ކުރުމަށް އެކަނި ކަމަށާއި، ވީހައި މަދު އަދަދެއްގެ މުވައްޒަފުން މަސައްކަތަށް ނެރުމަށް ވަނީ ސަރުކާރުގެ އޮފީސްތަކަށް އަންގަވާފައެވެ.\nސަރުކާރުގެ އިދާރާތައް ހުޅުވަން ޖެއްސެވި ދުވަސްތަކާއި ވަގުތުތަކުގެ އިތުރުން އެހެން ވަގުތެއްގައި ސަރުކާރުގެ އިދާރާއެއް ހުޅުވައިގެން ކޮންމެހެން މަސައްކަތެއް ކުރަން ޖެހިއްޖެ ހިނދެއްގައި، އެ އިދާރާއެއްގެ ވަޒީރު ނުވަތަ އެންމެ އިސްވެރިއަކު ކަނޑައަޅުއްވާ ގޮތެއްގެ މަތިން އެ އިދާރާއެއް ހުޅުވައިގެން އެ މަސައްކަތް ކުރެއްވުމަށް ވަނީ އަންގަވާފައެވެ. އަދި ސަރުކާރުގެ އިދާރާއެއް ހުޅުވައިގެން މަސައްކަތް ކުރަންވާނީ އެއިދާރާއަކުން ކޮންމެހެން ކުރަންޖެހޭ މަސައްކަތްތަކުގެ ތަފްސީލު ހެލްތް ޕްރޮޓެކްޝަން އެޖެންސީއަށް އެ އިދާރާއަކުން ހުށަހަޅައި، އެ އެޖެންސީން ކަނޑައަޅާ ގޮތެއްގެ މަތިން އަދި އެ އެޖެންސީން ކަނޑައަޅާ މިންގަނޑުތަކާއި އުސޫލުތަކާ އެއްގޮތްވާގޮތުގެ މަތިންކަމަށާއި، ސަރުކާރުގެ އިދާރާއެއް ހުޅުވިނަމަވެސް، މިހާރެކޭވެސް އެއްފަދައިން، ގޭގައި މުވައްޒަފުން ތިބެގެން ކުރެވެން ހުރި މަސައްކަތްތައް ގޭގައި ތިބެގެން ކުރުމަށާއި، އޮންލައިންކޮށް ދެވެން ހުރި ޚިދުމަތްތައް އޮންލައިން ދެމުން ގެންދިއުމަށްވެސް ވަނީ އޮފީސްތަކަށް އަންގަވާފައެވެ.


SunOnline: Male ge2sarahadheh gai flat alhanee\nމާލޭގެ ދެ ސަރަހައްދެއްގައި ފްލެޓު އަޅަނީ\nއައިޝަތު ފަރީޙާ 22 Apr 2021, 22:17\nމާލެ މަލަމަތި -- ސަން ފޮޓޯ/ ފަޔާޒު މޫސާ\nޑިވެލޮޕްމެންޓް އެންޑް ސޭލް މޮޑެލް އަށް މާލޭގެ ދެ ސަރަހައްދެއްގައި މިކްސްޑް ރެޒިޑެންޝަލް ފްލެޓު ތަރައްގީ ކުރަން ނިންމައި ޝައުގު ވެރިކަން ހުރި ފަރާތްތަކަށް ޕްރޮޕޯސަލް ހުށަހެޅުމުގެ ފުރުސަތު ހުޅުވާލައިފި އެވެ.\nފަހި ދިރިއުޅުން ކޯޕަރޭޝަން (އެފްޑީސީ) އިން ކުރި އިއުލާނެއްގައި ބުނީ މާލޭގެ ދެ ބިމެއްގައި މިކްސްޑް ރެޒިޑެންޝަލް ބިލްޑިން އެޅުމަށް ޝައުގުވެރިވާ ދިވެހި އަދި ބޭރުގެ ކުންފުނިތަކަށްވެސް ޕްރޮޕޯސަލް ހުށަހެޅުމުގެ ފުރުސަތު އޮންނާނެ ކަމަށެވެ.\nޕްރޮޖެކްޓް އޭ ގެ ގޮތުގައި ކަނޑައަޅާފައިވަނީ 231,073.78 އަކަފޫޓުގެ ބްލޮކް 307 އެވެ. ޕްލޮޓް އޭރިއާ އަކީ 18,946 އެވެ. އެ ބިމުގައި 14 ބުރީގެ އިމާރާތެއް އަޅަން ކަނޑައަޅާފައިވެއެވެ.\nޕްރޮޖެކްޓް ބީ ގެ ގޮތުގައި ކަނޑައަޅާފައިވަނީ 173,229.56 އަކަފޫޓުުގެ ބްލޮކް 319 އެވެ. ޕްލޮޓް އޭރިއާ އަކީ 14,288 އެވެ. އެ ބިމުގައި ވެސް 14 ބުރީގެ އިމާރާތެއް އަޅަން ކަނޑައަޅާފައިވެއެވެ.\nމި ދެ ޕްރޮޖެކްޓަށްވެސް ޕްރޮޕޯސަލް ހުށަހެޅޭނެ ކަމަށައި ނަމަވެސް ކޮންމެ ޕްރޮޖެކްޓަކަށް ހުށަހަޅަންވާނީ ވަކި ޕްރޮޕޯސަލެއް ކަމަށް އެ އިއުލާނުގައި ވެއެވެ.\nމި ދެ މަޝްރޫއުގެ ބިޑް ސެކިޔުރިޓީގެ ގޮތުގައި ދިވެހި ކުންފުނިތަކުން 500،000 ރުފިޔާ އަދި ބެރުގެ ކުންފުނިތަކުން 100،000 ޑޮލަރު ދައްކަން ޖެހެއެވެ. ޕްރޮޕޯސަލް ހުށަހެޅުމުގެ ސުންގަޑި އަކީ ޖޫން މަހުގެ 16 ވަނަ ދުވަހެވެ.\nމި ދެ މަޝްރޫއުގެ ބިޑް ރެޖިސްޓްރޭޝަން މި މަހުގެ 29 ގެ ކުރިން ނިންމަން ޖެހެއެވެ. އޮންލައިންކޮށް ރެޖިސްޓާ ކުރެވޭއިރު 29 އޭޕްރީލްގައި އީމެއިން މެދުވެރިކޮށް ބިޑް ޑޮކިޔުމެންޓު ހިއްސާ ކުރާނެ ކަމަށް އެފްޑީސީ އިން ބުންޏެވެ.


ކައިއާ….07 | Esfiya - Dhivehi Vaahaka Site\nހަފްތާއެއް ފާއިތުވެގެން ހިނގައްޖެއެވެ. ޔުނިވަރސިޓީއިން ކައިއާ ފެނުމުން ޔާނިސް ދުރުގައި ބަލަންހުރެއެވެ. ކައިއާ ނުރުހޭތީ ކައިރިއަށްގޮސް ވާހަކަ ދައްކާކަށް މަސައްކަތެއްނުކުރެއެވެ. ޔާނިސް ކްލާސްތަކަށް ދިޔަނަމަވެސް ފިލާވަޅަށް ދޭންވާ ސަމާލުކަންވެސް ނުދެވެއެވެ. ނަވީންމެން ކިތަންމެ ވަރަކަށް އެކަން ހަނދާން ނައްތާލުމަށް ބުނި ނަމަވެސް އިއްޔެވީ ކަމެއްހެން ޔާނިސްއަށް އެކަން އުނދަގޫކުރަމުންދިއައެވެ. ޔާނިސްގެ މިޒާޖަށްއައި ބަދަލާއެކު ނަވީންއަށް އޭނާގެ އަމިއްލަ ނަފްސް ކުށްވެރި ކުރެވުނީ އެކަމަކީ އޭނާގެ ހިޔާލުގެ މަތިން ކުރިކަމަކަށްވާތީއެވެ. ރާއިން އާއި ލޫތުއަށް ނޭނގުނަސް، އެކަމުގެ ހަގީގަތް ނަވީންއަށް އެނގޭތީއާވެސް އެކުގައެވެ.\nދުވަސްތައް ހަލުވި ކަމާއެކު ފާއިތުވެގެންދެއެވެ. އެއްމަސްދުވަސް ފާއިތުވެގެން ދިޔައިރު ޓެސްޓް ފެށުމަށް ދެތިން ދުވަހަށްވެއްޖެއެވެ. ޔާނިސްވެސް ހިތްވަރާއެކު ރަނގަޅު ނަތީޖާއެއް ހޯދުމަށް މަސައްކަތްކުރިއެވެ. މަންމަގެ އުއްމީދުތައް ފުރިހަމަ ކުރުމުގައި އަތުކުރިއޮޅާލިއެވެ. މާއްދާއަކަށްފަހު މާއްދެއް ނިމެމުންގޮސް ޓެސްޓް ނިމުމާއެކު ޔާނިސްއަށް ކައިއާ ގެއްލިއްޖެއެވެ. ލިބުނު ޗުއްޓީގައި މާލެ ދިއައީއެވެ. ޔާނިސްވެސް މާލެ ދާން ބޭނުންވިއެވެ. މިނޫނީ ރާއްޖެއިން ބޭރަށް އައިފަހުން އެނބުރި ދިއުމަށް ބޭނުންވި ފަހަރެއް ނާދެއެވެ. ހިތްކިތަންމެ ބޭނުންވި ކަމުގައިވިޔަށް އަމިއްލައަށް ގެއަށްވަދެލުމުން ލިބޭ ހިތްދަތިކަމުން އެނބުރިދިއުމަށް ބޭނުންނުވަނީއެވެ. ޗުއްޓީއަށްފަހު ކައިއާ އަލުން އެނބުރިއަންނާނެތީއާއެކު ދިއުމުގެ މާބޮޑު ބޭނުމެއްވެސް ޔާނިސްއަށް ނުފެނުނީއެވެ.\nޔާނިސްއަށް އަމިއްލަމީހެއްގެ އޮފީހުން ވަޒީފާލިބި ވަޒީފާ އަދާކުރަންފެށިއެވެ. އޭރު ޔުނިވަރސިޓީގެ ޗުއްޓީގެ ދުވަސްތައްނިމި އަލުންއާ ސެމިސްޓަރއެއްގެ ކިޔެވުން ފެށިއްޖެއެވެ. ޔާނިސްގެ ކިޔެވުން ނިމިފައިވިޔަސް ޔުނިވަރސިޓީއަށް ގޮސް ކައިއާ ފެނޭތޯ ޔާނިސް މަސައްކަތްކުރިއެވެ. އެންމެ ފަހުން ކައިއާ އުޅުނު އެޕާޓްމަންޓަށް ނަވީންވެސް ފޮނުވިއެވެ. ހުދާގެ ފަރާތުން ކައިއާ އެނބުރިނާންނާނެކަން އެނގުމާއެކު ކުރަމުންދިޔަ އުއްމީދުތައް ފުނޑުފުނޑުވެގެން ދިޔައެވެ. ލޫތުއާއި ރާއިން ހިތްވަރުދިނެވެ. އަދި ކައިއާ މަތިން ހަނދާންނައްތާލުމަށްފަހު ދިރިއުޅުމައިގެން ކުރިއަށް ދިއުމަށްއެދުނެވެ. ވަގުތު ފަރުވާއަކަށް ވާފަދައިން ދުވަސްތައް މާޒީއާ އެކުވަމުން ދިޔަވަރަކަށް ކައިއާގެ ހަނދާންތަކުން ޔާނިސްއަށް ދުރުވެވުނެވެ. އަންހެންކުއްޖަކާ ގުޅުމެއް ނުބޭއްވި ނަމަވެސް ޔާނިސްގެ ކުރީގެ މަޖާ މިޒާޖު އަނބުރާ ލިބުމުން ރާއިންމެން ތިބީ ހިތްހަމަޖެހިފައެވެ.\n“ޔާނީ… ޔާނީ……ޔާނީ…..ޔާނީ” ޔާނާގެ އަޑާއެކު ޔާނިސްއަށް ކައިއާގެ ހިޔާލުތަކުން ދުރުވެވުނެވެ.\n“ވަޓް ހެޕަން…. ތަނެއްގަ ރޯވީތަ؟” ޔާނާގެ ބާރު އަޑުއިވުމުން ޔާނިސްވެސް ބާރަށް ބުނެލިއެވެ.\n“ނޫނޭ… ކަމެއްވާނުވޭ…… ނިދަންވިޔަސް ތީ ބޮޑުވަރު…. ޔާ ބުނީމެއްނު މެއިލްކުރައްޗޭ ފޮޓޯތައް…. މިހާރު މޮމްރުޅިއައިސްގެން އެތިވަރުވެސް ގޮވާލައިފި…. ޔާނީ ހާދަ ޓްރަސްޓް ކޮށްފައޭ އެހެންބުނީ…. ޔާނީއަށް މޮމްގެ ގޮތްއެނގޭއިރުވެސް……” ޔާނާއަށް ހުރީ ރޮވޭގޮތްވެފައެވެ. ބުނާގަޑިއަށް ކަންތައްތައް ނުވުމުން އެތިވަރު ގޮވައިގަތުން އެއީ ނަދީމާގެއާދައެވެ. އެހާއަވަހަށް އެރުޅިގަނޑު ފިލައިގެންވެސް ދާނެއެވެ. ޔާނާއަކީ ނަދީމާ ބުނާކަމެއް ވަގުތުން ނިންމާ ކުއްޖަކަށްވުމުން އެރުޅިއާއި ކުރިމަތިލާންވުމުން މާބޮޑަށް ދެރަވީއެވެ.\n“ހެ..ހެ..ހެ އެވަރުކަމަކާތަ ތިރޮނީ… މޮމް ކައިރީ ބުނެފާނަމޭ ޔާނާގެ މިސްޓޭކެއްނޫނޭ އެއީ…. އޭރުން ނިމުނީމު…. ހެޕީ” ޔާނިސް ކުޑަކުއްޖަކު ފަދައިން ޔާނާ ރުއްސަން މަސައްކަތްކުރިއެވެ.\n“ދެން އޯކޭ އޭ… އެކަމަކު މިހާރު ހަމަ މެއިލް ކޮށްދޭންވީ….. އެން ޔޫ ހޭވް ގިވްމީ ފެރާރީ ޗޮކްލެޓްސް….” ޔާނިސްގެ އަތަށް ލެޕްޓޮޕް ގެނެސްދެމުންބުނެލިއެވެ.\n“އޯކޭ ޑަން…. އެކަމަކު މޮޑެލްކުރާ ކުދިން ޗޮކްލެޓްކޭމަ ފިގާ ގެއްލޭނެއެއްނު” ޔާނިސް ބޭނުންވީ ޔާނާ ރުޅިއަރުވާލާށެވެ.\n“ތިހެން ނުބުނެ ބުނެބަލަ… ނުދޭނަމޭ…. އަދިވެސް މެއިލް ކުރަން ނޫޅެ ތިއިންނަނީތަ…..ޕްލީޒް ހަރީ އަޕް” ޔާނާ ތަންކޮޅެއް ބާރަށް ބުނެލިއެވެ.\n“އެތާ މޭޒުމަތީގަ އޮންނާނެ ފޮޓޯ ސީޑީ… ގެނެސް ދީބަލަ” މޭޒާ ދިމާއަށް އިޝާރާތްކޮށްލަމުން ޔާނިސް ބުނެލިއެވެ. ޔާނާ އަވަސް އަވަހަށް ސީޑީ ގެނެސް ޔާނިސްގެ އަތަށް ލައިދިނެވެ.\n“ހެ ހެ ހެ… މިއޮތީ ނުބައި ސީޑީއެއް ގެނެވިފަ…” ޔާނިސް އޭގައިވާ ފޮޓޯތައް ހުޅުވައިގެން ބަލަން އިނދެބުނެލިއެވެ.\n“ކައިއާ…. ވަޓްސް ރޯންގް ވިތްޔޫ ޓްޑޭ….” ޔާނާ އަމިއްލައަށް އަޑުއަވޭވަރަށް ބުނެލިއެވެ. އަދި ފޯނުން ކައިއާގެ ނަންބަރު ހޯދާލުމަށްފަހު ޑައިލްކޮށްލަމުން ފޯން ކަންފަތުގައި ޖަހާލިއެވެ.\n“ކައި…. ވެއަރ އަރ ޔޫ” ޔާނާ އެހެން ބުނެލިއަޑަށް ޔާނިސް ފަރުވާތެރިކަމާއެކު ޔާނާއަށް ބަލާލިއެވެ.\n“އޯކޭ މިދަނީ ތިކޮޅަށް…. ވަރަށްބިޒީތަ މިގަޑި” ޔާނާ ފޯން ބޭއްވުމަށްފަހު ޔާނިސްއާއި ދިމާއަށް އެނބުރުނެވެ.\n“ފޮޓޯ ސީޑީ ނަގަން މިދަނީ…. މޮމްއަށް ގެންގޮސްދާފައި އަންނާނީ…” ޔާނާ ނިކުންނަން ދަމުން ބުނެލިއެވެ،\n“ހޭ ވެއިޓް އަ މިނިޓް… ޔާ ތިހިރީ ޓަޔާޑް ވެފައެއްނު… ޓޭކް ސަމް ރެސްޓް… އައި ކޭން ގޯ އެން ޕިކް އިޓް… ޔާ އަށްއެގޮތް އޯކޭތަ؟” ޔާނިސް ބުނެލިއެވެ.\n“ތެންކްސް…. އެހެންވީއިރު ޔާ މިދަނީ ރެސްޓްކޮށްލަން….” ޔާނާ ނިކުމެގެން ދިއުމުން ޔާނިސް ހިނގައިގަތީ ފާހާނާއާއި ދިމާއަށެވެ. ތާޒާ ވެލައިގެން ނިކުތް ޔާނިސް ކަޅުކުލައިގެ ޓީޝާޓަކާއި ކަޅުކުލައިގެ ޖީންސެއްލިއެވެ. އަދި ސެންޓްގެ ވަހުން މުޅިތަން އެއްވަސްކޮށްލަމުން ނިކުތް ޔާނިސް ޝަހުދު ނަމުން ގޮވާލިއެވެ. ދެފަހަރު ގޮވާލަންވާއިރަށް ޝަހުދު އައިސް ހުރީ ކުރިމަތީގައެވެ.\n“ތާކަށް ދުރުވަންވީތޯ” ޔާނިސް ތައްޔާރުވެގެން ހުރިތަން ފެނުމުން ޝަހުދު ބުނެލިއެވެ.\n“ހިނގާ އެފް ޑީ އައިއަށް ގެންގޮސްދޭން” ޔާނިސް ޝަހުދުއަށް އޮޅުންފިލުވައިދިނެވެ.\n“އަޅެ ކޮބާތަ މަގޭ ފޮޓޯ ސީޑީ… މިތަނަށް އެހެންމީހަކު ވަދެފިތަ… ނުހުންނާނެ ބަހައްޓާތާކު އެއްވެސް އެއްޗެއް..” ކައިއާ ކުދިކިޔަމުން ކައިއާ ސީޑީ ހޯދުމައިގެން އުޅެއެވެ. އެއީ ރިނީ އެތަނަށް އައިވަގުތެވެ.\n“ކައިއާ ހާދަވަރަކަށް ތިހޯދަނީ ކޯޗެއްތަ؟” ރިނީ ގޮނޑިއެއްގައި އިށީންނަމުންބުނެލިއެވެ.\n“ސީޑީއެއް…. ވަރަށް ކުރީގެ ޕިކްތަކެއް ހުންނާނީވެސް އޭގަ” ކައިއާ އެހެންބުނުމުން ރިނީއަށް އަނގަމަތީގައި އަތްއެޅުނީ ހިތަށްއެރި އެއްޗަކުންނެވެ.\n“ސީޑީ ރޮމްގަތަ އިންނާނީ… އަނެއްކާ ދެސީޑީ އޮޅުނީބާ…. ތީގަ އިން ސީޑީގަ ހުރި ޕިކްތައް ބަލާލަބަލަ…” ރިނީ އެހެން ބުނުމާއެކު ކައިއާ އެސީޑީގައިވާ ފޮޓޯތައްބަލާލިއެވެ. ވީވެސް ރިނީ ބުނިގޮތަށެވެ.\n“ކައިއާ އައި އޭމް ސޮރީ… އެހާ ރީތި މީހަކު އަހަރެން ދުވަހަކުވެސް ނުދެކެން… މޫނަށް ބަލަން ހަދައިގެން ވީގޮތަ…އަޅެ ކައިއާއަށް އޭނަ ރީއްޗެއް ނޫންތަ؟” ކައިއާގެހިތުގައި އުފެދިފައިވާ ތޫފާންގެ ހާލު ނޭނގިހުރެ ރިނީ ވާހަކަ ދައްކަމުންދިޔައެވެ.\n“އެހެރަ ސަޅި ބޮޑީއެއް…. އަދި އެންމެ ރީތީ އޭނަގެ ދެލޯ…. ފެއިންޓްވާވަރުވޭ…” ރިނީ މަޑުމަޑުން އިނދެއަމިއްލައަށް ވާހަކަ ދައްކަމުންދިއައެވެ.\n“ރިނީ ސްޓޮޕް އިޓް އެން ލީވް ނައު… އައި އޭމް ބިޒީ” ކައިއާ އެހެން ބުނުމުން ރިނީ އަވަހަށް ނިކުމެގެން ހިނގައްޖެއެވެ.\n“ކީކޭ ހިތަށްއަރައިގެންތަ އޭނާ އެއުޅެނީ…. އެންމެ ފެނިލުމަކުންވެސް ހަމަޖެހުންނަގާލައިފި…. އެހާދުވަސްކޮށްފަ ފެނުނީމަވެސް އެއިހްސާސްތައް… އަދިވެސް ބަދަލެއްނާދޭ… އޯގޯޑް…. އަހަރެން ކިހެނެއް ހަނދާނީ….” ކައިއާގެ ދެލޯ ތެމެންފެށިއެވެ.\n“ރިނީ… އައި ޓޯލްޑް ޔޫ ޖަސްޓް ލީވްމީ އެލޯން” ދޮރު ލެއްޕުނުއަޑާއެކު ދޮރަށް ފުރަގަސްދީގެންހުރި ކައިއާ ބުނެލިއެވެ.\n“ވަޓް ދަ….” ފުރަގަހުން ކައިއާގެކޮނޑުގައި އަތް ޖައްސާލުމާއެކު ކައިއާ ރުޅިއައިސްގެން ބުނެބުނެ ހުރި ބަސްތައްވެސް ހުއްޓުމަކަށްއައީ އެނބުރުނުއިރު ގައިގަ ޖެހޭނުޖެހޭ ހިސާބުގައި ހުރި ޔާނިސް ފެނުމުންނެވެ. ހަތަރުކަޅިހަމަވެގެން ދިޔައިރު ޔާނިސްއަށް ކައިއާގެ ފެންކަޅިވެފައި ދެލޯ ފާހަގަ ވެގެންދިޔައެވެ. ކައިއާ އަވަހަށްއިސްޖަހާލިއެވެ.\n“މީ ޔާނާ ފޮނުވައިގެން….” ޔާނިސް ކައިއާއާ ދުރަށްޖެހިލަމުން ބުނެލިއެވެ. ކައިއާ މޭޒާމަތިން ސީޑީ ނަގައި ޔާނިސްއަށް ދިއްކޮށްލިއެވެ. ޔާނިސް ގަސްތުގައި ސީޑީގައިހިފީ ކައިއާގެ އިނގިލިތަކާއެކުގައެވެ. އެވަގުތު ކައިއާ އަވަހަށް އަތްދަމައިގަތެވެ.\n“ކައި…. ކޭން ޔޫ ޖަސްޓް ޖިވްމީ ފައިވް މިނިޓްސް” ޔާނިސް ވާހަކަ ދެއްކީ މަޑުމައިތިކޮށެވެ.\n“ބޭނުމަކީ ކޮބާ؟” ކައިއާ ހިތްހަމަ ނުޖެހޭގޮތް ދައްކާލަމުން ވާހަކަ ދެއްކިއެވެ. ހަގީގަތުގައި އޭނައަށް ވެސް އޭނަގެ އަމިއްލަ އިޙްސާސްތައް ކޮންޓްރޯލު ކުރުމުގައިވަނީ ނުކުޅަދިފައެވެ.\n“ކައި އެހާހިތްހަމަނުޖެހެންޏާ ދަނީ…. ސޮރީ” ޔާނިސް ސީޑީ ހިފައިގެން ނިކުންނަންދިޔައެވެ.\n“ޔާނު…. ވެއިޓް” ޔާނިސް އެނބުރި ބަލާލުމުން ކައިއާ އެދުނީ އޮޅިގެން ގެންދެވުނު ސީޑީ ދިނުމަށެވެ.\n“ކޮފީއަކަށްދާން ޕްރޮމިސްކުރޭ… އޭރުން ސީޑީ ލިބޭނީ” ޔާނިސް ފުރުސަތުގެ ބޭނުންހިފިއެވެ.\nހުރިހާ ކުދިން ކިހެނެއްތަ؟؟ ރިޔާގެ ދަރިފުޅު ބަލިވެއުޅޭތީ އާ ބައެއް ނުގެނެސްދެވި މިގިނަދުވަސްވީ …. މިއަންނަ ހަފްތާއިން ފެށިގެން ކޮންމެ އާދިއްތަ، އަންގާރަ އަދި ބުރާސްފަތީގައި އާބައެއް ގެނެސް ދިނުމަށް މަސައްކަތްކުރާނަން….\nރަނގަޅުކޮށްލަންޖެހޭ ކަމެއްވާނަމަ ފާހަގަ ކޮށްލަދޭތި އިނގޭ… ބާއްޖަވެރި ދުވަހަކަށް އެދެން\nriyage dharifulhah avas shifaa akan edhen\nRiyaa ge dhatifulhah avas sifaa akah edhen\nVarah reethi mibaives 😉 I’m Good. Riya ge dharifulhah avas shifaa akah edhen 🙂 tgc\nNice…. gws riyage baby\nthanxs hurihaa kudhinan ves,, specially comment kuri ramy,faya, reeen naane….. riyage dharifulhu mihaaru okk\nYou have TO GIVE ME chocolates ***\nv salhi igey\nVarah salhi! 🙂 Get well soon dharifulhah!\nGet wel soon riya ge child… waiting4da next part..\nV nyc ingey mi part ves..\nHadha laheyy upload vaagoi\nmaashaa allaah is v nic. & i llike this stry…. bt maa llahee uplaod vaaleh……….\nshafaa kaallaah khair ur bby inshaa allaah……. vvvvvvvv reethi mivaahaka…..\nMiwaahaka up veythoa konme dhuwahaku check kurevey hope u’ll up the new part soon\nލޯބި October 23, 2014\nދުރުގައިވިޔަސް… (7ވަނަ ބައި )


Hulhudhoo ban'dharu ge 23% masakkaiy nimijje - AO News\nއައްޑޫ ސިޓީ ހުޅުދޫ ބަނދަރު ހެދުމުގެ މަސައްކަތް ކުރިއަށްދަނީ - ފޮޓޯ: އެމްޓީސީސީ\nއައްޑޫ ސިޓީ ހުޅުދޫ ބަނދަރު ހެދުމުގެ މަޝްރޫޢުގެ 23% މަސައްކަތް ނިމިފައިވާ ކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އިން ބުނެފި އެވެ.\nއެމްޓީސީސީން މިއަދު ކުރި ޓްވީޓެއްގައި ބުނެފައި ވަނީ މިހާރު އެ މަޝްރޫޢުގެ ދަށުން ކުރިއަށްގެންދަނީ ޑްރެޖިންގެ މަސައްކަތްތައް ކަމަށެވެ.\nWork on S. Hulhudhoo Harbour is well underway, with overall 23% project progress. Dredging works for the project is currently ongoing. The project was awarded on 01 March 2020. pic.twitter.com/eo1L71L6MI\n— MTCC Plc (@MTCCPlc) September 6, 2020\nހުޅުދޫ ބަނދަރު ތަރައްގީކުރުމުގެ މަޝްރޫއުގެ ދަށުން ހުޅުދޫގެ މުސްކުޅި ބަނދަރު ވެލިއަޅާފުރާލާ، އައުބަނދަރެއް ހަމައެދިމާލުން، ރަށުގެ ހުޅަނގުފަރާތުން ތަރައްގީކުރުމަށް ވަނީ ހަމަޖެހިފައެވެ. އެއް އަހަރާއި 10 ދުވަހުގެ ތެރޭގައި ނިންމުމަށް ހަވާލުކުރި މި މަސައްކަތުގެ އަގަކީ 65.1 މިލިއަން ރުފިޔާ އެވެ.\nމި މަޝްރޫއުގެ ދަށުން މިހާރު ބޭނުންކުރަމުންދާ ބަނަދަރު ހިއްކުމަށްފަހު 106 މީޓަރު ފުޅާ، 306 މީޓަރު ދިގު ބަނދަރެއް ހެދުމަށްވަނީ ނިންމާފައެވެ. އަދި މެދު ދިޔައިން 3.5 މީޓަރު ހުންނަވަރަށް ފަޅު ފުންކޮށް، މެދު ދިޔައިގައި 4.5 މީޓަރު ހުންނަވަރަށް ބަނދަރުގެ ނެރު ފުންކޮށް ހަތަރު ފަރާތުގައި ޖުމްލަ 742 މީޓަރުގެ އެލް ބްލޮކްސް ޖެހުމަށް ވަނީ ނިންމާފައެެވެ. މީގެ އިތުރުން:\nފަޅުތެރޭގައި 12 ފައްތިޔާ 20 މީޓަރުގެ ދުރުމިނުގައި ބެހެއްޓުން،\nބަނދަރުގެ އުތުރުން 114މީޓަރުގެ ބޮޑުހިލަފައިކައްޓެއް ޖެހުން ،އަދި އެސަރަހައްދުގެ ހުޅަނގުފަރާތުން ނިވާވާނެހެން ހިއްކަސަރަހައްދުގައި ބޮޑުހިލަޖެއްސުން،\nހުޅުދޫ އަށް އަރާފައިބާ ބަނދަރަކީ 1980ގެ އަހަރުތަކުގެ ތެރޭގައި ރަށު ރައްޔިތުން ނުކުމެ ހަދާފައިވާ ބަނދަރެކެވެ. ރާއްޖޭގެ އެންމެ ދުވަސްވީ އެއް ބަނދަރު ކަމުގައިވާ ހުޅުދޫ ބަނދަރު ހެދިފައިވަނީ ޒަމާނުއްސުރެ އެރަށަށް މީހުން އަރާފައިބާ ސަރަހައްދުގައެވެ.\n(މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީހުޅުދޫހުޅުދޫ ބަނދަރުއައްޑޫ ސިޓީއެމްޓީސީސީ\nއައްޑޫ ޑިވެލޮޕްމަންޓް ޕްރޮޖެކްޓްގެ ބިން ހިއްކުމުގެ މަސައްކަތްތައް ބެލެހެއްޓުމަށް އިންޖިނިއަރަކު ހޯދަނީ


India ge Srinagar gai drone manaa kohfi\nއިންޑިއާއިން ޝްރީނަގަރުގައި ޑްރޯން މަނާ ކޮށްފި\nއަސްކަރީ ގްރޭޑް ޑްރޯނެއް: ހަނގުރާމަވެރި ގުރޫޕްތަކުން ޑްރޯން ބޭނުން ކުރޭ\nޖަންމޫގައި ހުންނަ އިންޑިއާ އެއާބޭސްއަކަށް ޑްރޯން ހަމަލާއެއް ދިނުމާ ގުޅިގެން ޝްރީނަގަރުގައި ޑްރޯން ގެންގުޅުން އިންޑިއާ ސަރުކާރުން މަނާ ކޮށްފި އެވެ. އިންޑިއާއިން ގަބޫލު ކުރާ ގޮތުގައި ޖަންމޫއާ ކަޝްމީރު ސަރަހައްދީ ރޮނގުގައި ހަނގުރާމަވެރި ގުރޫޕްތަކުން ޑްރޯން ބޭނުންކުރެ އެވެ.\nމި ސަރަހައްދުގައި އިންޑިއާއިން އެންޓި ޑްރޯން ޖޭމާ ޓެކްނޮލޮޖީ ޓެސްޓް ކުރަމުން އަންނަ ކަމަށް ވެސް އިންޑިއާ ޚަބަރުތައް ބުނެ އެވެ.\nއިންޑިއާ ސަރުކާރުގެ މި އަމުރާ ގުޅިގެން ހޮބީއެއް ނުވަތަ އެ ނޫން ގޮތަކަށް ނަމަވެސް ޑްރޯން ގެންގުޅުމާއި ވިއްކުމާއި އަމިއްލަ ކުރުން އަދި އެއް ސަރަހައްދުން އުފުލައި އަނެއް ސަރަހައްދަށް ގެެންދިއުން ވެސް މަނާވާނެ އެވެ.\nޖަންމޫ ކަޝްމީރު ސަަރަހައްދީ މެޖިސްޓްރޭޓަރު މުހައްމަދު އައިޖާޒް ބަޔާނެއްގައި ވިދާޅުވެފައި ވަނީ ޑްރޯން ގެންގުޅުން މަނާ ކުރަން ޖެހުނީ އިދާރީ އަދި ތަންފީޒީ މަރުކަޒުތަކާއި އާންމުގެ މުދަލާއި ފުރާނައަށް ނުރައްކާ ވެދާނެ ހާލަތެއް މެދުވެރިވިއަ ނުދިނުމަށް ކަމަށެވެ. އަދި އިޖުތިމާއީ ސަގާފީ އެއްވުންތައް ފަަދަ މާހަލުތައް އެކުވެރިކަމުގައި ސުލްހަވެރި ކަމުގައި ދެމެހެއްޓުމަށް ކަމަށެވެ.\nއާންމުގެ ތެރޭގައި ޑްރޯން މިހާރު ވެސް ބޭނުންކުރާ ބަޔަކު އުޅޭ ނަމަ ފުލުހުންނަށް އެންގުމަށް ވެސް ވަނީ އަންގާފަ އެވެ. އެބަޔަކު ޑްރޯން ބޭނުންކުރާ ކަމެއްގެ ޒާތަށް ބަލައި ހުއްދައެއް ދީފާނެ ކަމަށް ވެސް ވާހަކަތަކުން ދޭހަވެ އެވެ.\nސަރުކާރުގެ އިދާރާއަކުން ޗާޓް ކުރެހުމަށް ނުވަތަ ސަލާމަތީ ބޭނުމަކަށް ޑްރޯން ގެންގުޅޭ ނަމަ ފުލުހުންނަށް އަންގައި ހުއްދަ ހޯދަން ވެސް ވަނީ އަންގާފަ އެވެ. ޖަންމޫ ކަޝްމީރުގެ އެހެން ސަރަހައްދެއްގައި ވެސް ޑްރޯން ބޭނުން ކުރުން މަނާ ކަމަށް ޚަބަރުތައް ބުނެ އެވެ.\nކަޝްމީރު ޕްރިމިއާ ލީގުން އިނގިރޭސި ކުޅުންތެރިން ވަކިވަނީ


bahpaeve. | #Dhiislam\n9 months ago | 1 comment| May 21, 2017\nދަރިއަކަށްޓަކައި މަންމަވާ ޤުރުބާނީގެ ވާހަކައަކީ ތާއަބަދު ދެކެވޭ ވާހަކައެެވެ. އެޤުރުބަނުގެ އަގުނުދެވޭނެ ވާހަކައެވެ. މާބަނޑުވެ މަންމަ އުފުލިވޭނެވެ. ތަހައްމަލް ކުރި އެކިކަންކަމުގެ ވާހަކައެވެ. ވިހެއުމަށްޓަކައި ގަދަވޭނާއިއެކު ހޭދަކުރި ކަރުނަވީ ވަގުތުތަކެވެ. އެކި ޙާލަތްތަކުގައި މަންމަވީ ޤުރުބާނެވެ. ނަމަވެސް މިފަހަރު ބައްޕައެވެ.\nބައްޕަގެ ކުޅަދާނަކަމާއިމެދު އަހަރެން ހައިރާންވަމެވެ. މަންމަގެ ދުލުން އަހަރެންގެ ޙަބަރުން ޙަބަރު ދެވުމާއެކު އެބައްޕަގެ ޢަޒުމްއާކޮށް އާހިތްވަރަކާއެކު އާޖޯޝަކާއި އެކު މަސައްކަތްް ފަށައެވެ. ދުނިޔެއަށް އަހަރެން ނޭވާލާނެ އެންމެ ފުރަތަމަ ވަގުތެއްގެ ފޮނި އިންތިޒާރެއްގައި އޭގެ ކުރިން ކުރަންޖެހޭ ހުރުހާކަމެއް ފުރިހަމަ ކުރެވޭތޭ މިންނަތާއެކު މަސައްކަތް ކުރެއެވެ. އަހަރެން ސިއްޙަތު ރަނގަޅު ކުއްޖެއްގެ ގޮތުގައި އުފަންވުންއެދި މަންމައަށް ފައިދާހުރި ކާނާ ވީވަރަކުން ހޯދައިދެއެވެ. މަންމަގެ ބަލިކަމުގެ ތެރެއަށް އިތުރުވި ބަލިކަމުގައި ލުއޮ ހޯދައި ދިނުމުގައި ދެމިހުރެއެވެ. އަމިއްލަ ނަފްސަށް ލިބެންވީ ހައްޤުތަށް ހަނދާންނައްތަލާއި ޝުކުރުވެރިކަމާއިއެކު ހިނިތުންވެލީ އަހަރެންގެ ހައްޤުގައެވެ. އަހަރެންގެ އިންތިޒާރުގައެވެ. މާބަނޑުދުވަސްވަރު މަންމައަށް ދިމާވި ނަފްސާނީ އެކި އެކި މައްސަލަތަށް ބައްޕަ ބަރުދާސްތު ކުރީ ހިތްވަރާއެކުއެވެ. އެއީ ކީއްވެހެއްޔެވެ؟ އެއީ ހަމަ އަހަރެންގެ ހައްޤުގައެވެ.\nބައްޕައެވެ. އެއީ ދެވަނައެއްނެތް މީހެކެވެ. ރައްކާތެރިކަން ބޭނުންވެއްޖެ ހިނދެއްގައި ރައްކާތެރިކަމުގެ ކިއްލާއެކެވެ. އޯގާތެރިކަން ބޭނުންވެއްޖެ ހިނދެއްގައި އެފަދައެއްނުވާ އޯގާތެރިއެކެވެ. ލޯބިވުމުގައި ވެސް މަތިވެރި ނަމޫނާއެކެވެ. ޝުކުރުވެރިވުން ހައްޤު ނަމޫނާއެކެވެ.\nތުއްތު އިރުއްސުރެވެސް ދަރިންނަށް ހިތްހަމަޖެހޭ އުފާވެރި ދިރިއުޅުމެއް ހޯދައިދިނުމަކީ ބައްޕަގެ ޢަޒުމެވެ. އެކަމަށްޓަކައި ދުވާލާ ރޭގަނޑުގެ ވަގުތުތަށް ދާއޮރުވުމާއި ވަރުބަލި ކަމާއިއެކު ހޭދަކުރެެވެ. ވަރުބަލިވިޔަސް އެކަމުގެ ޝަކުވާ ކުރުމެއްނެތިއެވެ.\nބައްޕާއެވެ. އަހަރެންގެ ހިތުގެ އިޚްލާސްތެރި ލޯބި ބައްޕައަށްޓަކައިވެއެވެ. ޝުކުރުވެރިވާނެ ގޮތެއްނޭގެއެވެ. އަަހަރެންނަށްޓަކައި ބައްޕަ އުފުލި ބުރައެވެ. ހޭދަކުރި ވަގުތެވެ. އަހަރެންގެ އެންމެ ހިނިތުންވުމަކީ ބައްޕަގެ މަސައްކަތުގެ އަގުކަމުގައި ދެކިގެން ބައްޕަ ކުރިމަސައްކަތަށްޓަކައެވެ. އުނިނުވާހެން އަހަންނަށް ދިން ލޯތްބައްޓަކައެވެ. މަދުނުވާހެން ދިން ވަގުތަށްޓަކައެވެ.\nބައްޕައަކު ދަރިއަކަަށް ދޭނެ އެންމެ އަގުހުރި ހަދިޔާއަކީ އިސްލާމީ ތަރުބިއްޔަތާއި ރަނގަޅު ތަޢުލީމެވެ. ތަރުބިއްޔަތުގައި ބައްޕަ ދައްކައިދިން ފުރިހަމަ ނަމޫނާއެވެ. ތަޢުލީމު ދިނުމަށްޓަކައި ބައްޕަ ހޭދަކުރި ފައިސާއެވެ. ބަދަލަކަށް ނޭދި ބައްޕަދިން އިޙްތިރާމެވެ. ބައްޕާއެވެ. ތިޔައީ ދިނުމުގައި ދީލަތި މީހެކެވެ. ތަޢުލީމީ ޙަޔާތުގައި ލިބުނު ނާކާމިޔާބާއި ކާމިޔާބީގައި އެކުގައިވިއެވެ. ހިތްވަރުދިނުމާއި ސާބަސް ދިނުމުގައެވެ.\nބައްޕާއެވެ. އަބަދުވެސް ދުޢާ ކުރަމެވެ. ބައްޕައަށް ސުވަރުގެ ދެއްވުން އެދިއެވެ. ﷲރުއްސަވާ އަޅުންގެ ތެރޭގައި ބައްޕަ ލެއްވުންއެދިއެވެ. އެކަނލާންގެ ރަޙްމަތް ތާއަބަދު ބައްޕައާއި އެކު ވުންއެދިއެވެ. ދުނިޔޭގައި ބައްޕަގެ އުމުރު ދިގުކުރެއްވުން އެދިއެވެ. ބައްޕަގެ އަބުރާއި ނަން ރިވެތި ވާނެހެން ލެއްވުންއެދިއެވެ.\nބައްޕާއެވެ. ބައްޕަގެ ހައްޤަށް އުނިކަމެއް ވާފަދަ ކަމެއް ކުރެވިފައިވާނަމަ ދީލަތި މަޢާފަކަށް އެދެެމެވެ. އެހެނީ النَّبِيَّ صَلَّى اللَّهُ عَلَيْهِ وَسَلَّمَ ޙަދީޘް ކުރައްވާފައިވެއެވެ. (الْوَالِدُ أَوْسَطُ أَبْوَابِ الْجَنَّةِ فَأَضِعْ ذَلِكَ الْبَابَ أَوْ احْفَظْهُ) މާނައީ ބައްޕައަކީ ސުވަރުގޭގެ މެދު ދޮރެވެ. އެދޮރު ދޫކޮށްލާށެވެ. ނުވަތަ އެދޮރު ލިބިގަންނާށެވެ. ބައްޕާއެވެ. ސުވަރުގޭގެ މެދު ދޮރަށް އަހަރުން އެދެމެވެ. ބައްޕައަށްޓަކައި ޙިދުމަތްކޮށްދީގެންނެވެ. ބައްޕަގެ ރުހުމާއި ލޯބި އަދި ހިތްހެޔޮމަޢާފާއި އެކުއެވެ.\nވަރަށް ފުރިހަމަ އާރޓިކަލް އެއް. އަޅުގަނޑަށް އަޅުގަނޑުގެ ބައްޕައާއި އެކު ހޭދަކޮށްލަން ލިބުނީ ހަމަ އެންމެ6އަހަރެވެ. ރަނގަލަސް ހަނދާންވެސް ނެތެވެ. ނަމަވެސް މިއަދު އަޅުގަނޑަށް ދަރިއަކު ލިބުމުން އަޅުގަނޑުގެ ބައްޕަ އަޅުގަނޑާއި މެދު އުޅޭނެ ގޮތް، ކުރާނެ އުއްމީދު ، ވާނެ އުފާ ކޮންމެވެސް ވަރަކަށް އިހްސާސް ކުރެވެއެވެ. އެންމެ ފުރިހަމަ ކޮށް އިހްސާސް ނުކުރެވޭނެ ސަބަބަކީ އަޅުގަނޑަކީ ޢާއިލާގެ އެންމެ ހަގު ކުއްޖާ ވީމާ އަޅުގަނޑަށް ޙާއްސަ ކަމެއް އެބައްޕަގެ ހިތުގައި ދެވިފައިވެދާނެ ކަމަށްޓަކައި އެވެ. ކިތަންމެ ކުޑަ ދުވަސްކޮޅެއް ބައްޕައާއި އެކު ހޭދަކޮށްލަން ލިބުނު ކަމުގައި ވިޔަސް ތާއަބަދުމެ މިހިތުގެ ހެޔޮ ދުޢާ ވަނީ ބައްޕައާއި އެކު ގައެވެ. މިއަދު މީހުން ބައްޕާއޭ ކިޔާފައި އެމީހުންގެ އަމިއްލަ ބަައްޕަ އަށް ގޮވާލާ އަޑު އިވުނީމާ ހިތުގައި ޖެހި ރޮވޭ ގޮތްވެއެވެ. އެހެންނަމަވެސް ކެތްތެރި ކަމާއެކު ހިތަށް އަރުވަނީ މިއަދު އަޅުގަނޑުގެ ހެޔޮ ދުޢާއިން ބައްޕަގެ ދަރަޖަ ވެސް އުފުއްލެވިއްޖެނަމަ އެއީ އަލުގަނޑަށް ކޮށްދެވޭ ވަރަށް ބޮޑު ހެޔޮކަމެއް ކަމުގައެވެ. މާތްﷲ މިއަޅާގެ މައިންބަފައިންނަށް ސުވަރުގޭގެ ތަނަވަސް ރަޙްމަތް މިންވަރު ކުރައްވާށި.ޢާމީން


CoronoVirus aa dhekolhah Jack Ma ge 14 million dollaru | Mihaaru\n01 ފެބުރުއަރީ 2020 - 10:165comments\nޗައިނާ އިން އުފަންވެ، މިހާރު ދުނިޔެ އަށް ބޮޑު ބިރަކަށްވެފައިވާ ކޮރޯނާވައިރަސްއާ ދެކޮޅަށް މަސައްކަތްކުރަން، އެ ގައުމުގެ އެންމެ ބޮޑު މަހުޖަނު ޖެކް މާ 14 މިލިއަން ޑޮލަރު ހަދިޔާކޮށްފި އެވެ.\nމަޝްހޫރު އަލީބާބާގެ ކުރީގެ ވެރިޔާގެ ފައުންޑޭޝަނުން ހަދިޔާކުރި 14.4 މިލިއަން ޑޮލަރުގެ ތެރެއިން 5.8 މިލިއަން ޑޮލަރު ހަދިޔާކުރީ ސަރުކާރުގެ ރިސާޗް ދެ އޮގަނައިޒޭނަކަށެވެ. ބާކީ ބައި ހަދިޔާކުރީ ކޮރޯނާވައިރަސް ފެތުރުން ހުއްޓުވުމާއި ބަލިޖެހޭ މީހުންނަށް ފަރުވާކުރާށެވެ.\nޖެކް މާ، 55، ގެ ފަރާތުން ކޮރޯނާވައިރަސްއާ ދެކޮޅަށް ބޮޑު އެހީއެއް ދީފައި ވަނީ މި ވަނީ އެ ބަލި އެންމެ ބޮޑު ފެތުރެމުންދާ ވޫހާން އާއި ހުބޭއީ ޕްރޮވިންސްގެ ކަމާ ބެހޭ ފަރާތްތަކަށް އަލީބާބާ އިން މެޑިކަލް ސާމާނުތަކެއް ދޭން 144 މިލިއަން ޑޮލަރުގެ ފަންޑެއް ވެސް ހަމަޖައްސައިފައި ވަނިކޮށެވެ. އަދި އަލީބާބާ އިން އަންނަނީ ކޮރޯނާވައިރަސް އަށް ވެކްސިނެއް ތައްޔާރުކުރަން ކުރާ މަސައްކަތަށް އާޓިފިޝަލް އިންޓެލިޖެންސް (އޭއައި) ޓެކްނޮލޮޖީ ވެސް ފޯރުކޮށް ދެމުންނެވެ.\nމީގެ 21 އަހަރު ކުރިން ޖެކް މާ 1999 ގައި ވުޖޫދަށް ގެނައި، އަލީބާބާ ވިޔަފާރީގެ ދުނިޔޭގެ އެންމެ ނުފޫޒު ގަދަ ކުންފުނިތަކުގެ ތެރެއިން ޖާގަ ހޯދާފައިވާ އިރު މިދިޔަ އަހަރު އޭނާ ވަނީ ކުންފުނިން އިސްތިއުފާ ދެއްވައިފަ އެވެ.\nދުނިޔޭގެ އެންމެ މުއްސަނދި މީހުންގެ ލިސްޓްގެ 20 ވަނަ އަށް އޮތް ޖެކް މާގެ މިލްކިއްޔާތު މިހާރު 44.3 ބިލިއަން ޑޮލަރަށް އަރަ އެވެ.


ގެއްލުމުގެ ބަދަލުގެ ގޮތުގައި އަދުރޭ އަތުން 1 މިލިއަން ރުފިޔާ ހޯދަން ރާއްޖެ ޓީވީން ހުށަހަޅައިފި\nއައިޝަތު ފަތުހީ 03 އޮކްޓޯބަރ 2018\nމާޗު މަހުގެ ތެރޭގައި ޕީޕީއެމް އިން ބޭއްވި ނޫސްވެރިންގެ ބައްދަލުވުމެއްގައި ރާއްޖެ ޓީވީ އާއި އެ ތަނުގެ ނޫސްވެރިންނާ ގުޅޭގޮތުން، ރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު، އަބްދުއްރަހީމް އަބްދުﷲ (...\nގެއްލުމުގެ ބަދަލުގެ ގޮތުގައި އަދުރޭ އަތުން 1 މިލިއަން ރުފިޔާ ހޯދަން ރާއްޖެޓީވީ ދައުވާކޮށްފި\nމުޙައްމަދު ސިމާދު 03 އޮކްޓޯބަރ 2018\nގެއްލުމުގެ ބަދަލެއްގެ ގޮތުގައި ޕީޕީއެމްގެ ނައިބް ރައީސް އަދި ރައްޔިތުން މަޖިލީހުގެ ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ (އަދުރޭ) އަދުން އެއް މިލިއަން ރުފިޔާ ހޯދަން ރާއްޖެޓީވީގެ ފަރާތުން ސިވ...\nގެއްލުމުގެ ބަދަލުގެ ގޮތުގައި އެއް މިލިއަން ރުފިޔާ ހޯދަން ރާއްޖެ ޓީވީން އަދުރޭއާ ދެކޮޅަށް ދައުވާކޮށްފި\nއާސިމާ ނިޒާރު 03 އޮކްޓޯބަރ 2018\nފޮނަދޫ ދާއިރާގެ ޕީޕީއެމް މަޖިލިސް މެމްބަރު އަބްދުއްރަހީމް އަބްދުﷲ (އަދުރޭ)ގެ އަތުން އެއް މިލިއަން ރުފިޔާ ހޯދަން ރާއްޖެ ޓީވީން މިއަދު ދައުވާކޮށްފި އެވެ. އެ ޓީވީ އަށް ދެއްވި އިންޓަވިއުއެއްގައި ވާހަކަ ދަ...\nގެއްލުމުގެ ބަދަލުގެ ގޮތުގައި އަބްދުއްރަހީމް އަތުން 1 މިލިއަން ރުފިޔާ ހޯދަން ރާއްޖެ ޓީވީން ހުށަހަޅައިފި\nމުހައްމަދު ފަޒީން | 03 އޮކްޓޯބަރ 2018\nރާއްޖެ ޓީވީއާ ގުޅޭ ގޮތުން މެމްބަރު އަބްދުއްރަހީމް ދެއްކެވީ ދޮގު ވާހަކަތަކެއް ކަމަށް ކަނޑައަޅައި ދިނުމަށާއި އަބްދުއްރަހީމް ދެއްކެވި ވާހަކަތަކުގެ ސަބަބުން ރާއްޖެ ޓީވީ އާއި ރާއްޖެ ޓީވީއަށް ލިބުނު ގެއްލުމ...\nއެއާޕޯޓަަށް އަރާ ގެތަކުގެ ތެރެއިން ދެ ގޯތީގެ ބަދަލުގެ މައްސަލަ ހައިކޯޓުގައި އިސްތިއުނާފުކޮށްފި\nއަބްދުލް ވާހިދު ޙަސަން - 40 މިނެޓް ކުރިން - 20 ސެޕްޓެމްބަރ 2018 20 ސެޕްޓެމްބަރ 2018\nކުޅުދުއްފުށީ އެއާޕޯޓަަށް އަރައި ގެތަކުގެ ތެރެއިން ދެ ގޯތީގެ ބަދަލުގެ މައްސަލަ ހައިކޯޓުގައި އިސްތިއުނާފުކޮށްފި އެވެ. 18 ގޯތީގެ ތެރެއިން 16 ގޯއްޗަކަށްވާ ބަދަލުގެ ފައިސާ އެ ގެތަކުގެ ވެރިންނަށް ހަވާލުކޮށް...\nކޮލޮރާޑޯގެ މުސްލިމް މަސައްކަތްތެރިންގެ ބަޔަކަށް ބަދަލުގެ ގޮތުގައި 1.5 މިލިއަން ޑޮލަރު\nމުޙައްމަދު ޢަބްދުﷲ 15 ސެޕްޓެމްބަރ 2018\nއެމެރިކާގެ ކޮލޮރާޑޯގެ އެއްގަމު މަސް ބަންދުކުރާ ކާރުޚާނާއެއްގައި މަސައްކަތްކުރި މުސްލިމްގެ ބަޔަކު ދެއަހަރަށްވުރެ ގިނަ ދުވަހަށް އެމީހުންކުރި 'ޝަރުޢީ ހަނގުރާމަ' ކާމިޔާބުކޮށްފިއެވެ.އެމީހުން އެހާ ދުވަހު 'ހ...\nރާއްޖޭގެ ސިޔާސީ ހަޔާތުގައި ވޭތުވެދިޔަ ތިން އަހަރަކީ މާލޭގައި އެއްވެސް ސިޔާސީ ހަރަކާތެއް ހިންގުން މަނާ ކުރެވިފައިވާ ދުވަސްތަކެކެވެ. މަގަކަށް މާގިނަ ބަޔަކު އެއްވެ ސިޔާސީ ވާހަކަ ދެއްކުންވެސް ވަނީ މަނާ ކު...\nގެއްލުމުގެ ބަދަލުގެ ގޮތުގައި ވިލާ އިން 110 މިލިއަން ޑޮލަރު ހޯދަން އޭސީސީން އަންގައިފި\nއަހްމަދު އާޒިފް 14 ޖޫން 2018\nވިލާ ގްރޫޕްގެ އެކި ކުންފުނިތަކަށް ޓޫރިސްޓް ރިސޯޓު ތަރައްގީ ކުރަން ދޫކޮށްފައިވާ ރަށްތަކާއި ފަޅުތަކާއި ފިނޮޅުތަކާ ގުޅިގެން ސަރުކާރުން އެ ކުންފުނިތަކަށް ދިން ލުއިތަކުގެ ސަބަބުން ދައުލަތަށް ލިބުނު ގެއްލުމ...\nމުދާ އުފުލާ ގަޑިއަށް އައި ބަދަލުގެ ސަބަބުން މުދަލުގެ އަގަކަށް ބަދަލެއް ނާންނާނެ – އެސްޓީއޯ\nމަރިޔަމް އިސާދާ 05 އޭޕްރިލް 2018\nމާލޭގެ ޓްރެފިކް ތޮއްޖެހުން ކުޑަކުރުމާއި، އަދި ދުވާލުގެ ވަގުތުތަކުގައި މާލޭގެ މަގުތައް ބޭނުންކުރާ ސްކޫލް ކުދިންނާއި، ބެލެނިވެރިން އަދި ޢާންމު ރައްޔިތުންނަށް ލުއި ފަސޭހަކޮށްދިނުމުގެ ގޮތުން، މާލޭގައި މުދ...\nނަޖާހް މަސްޢޫދު 04 އޭޕްރިލް 2018\nމުދާ އުފުލާ ގަޑިތަކަށް ބަދަލު ގެނައުމުން ރަމަޟާން މަސް އަންނަވާއިރަށް ތަކެތީގެ އަގު އުފުލޭނެ ކަމަށް އިދިކޮޅު ފަރާތްތަކުން މިއަދު ބުނެފިއެވެ. އިދިކޮޅު އިއްތިހާދުން މިއަދު ނެރުނު ބަޔާނެއްގައި ބުނެފައި ވ...\nބިދޭސީންގެ ނުރުހުމުގައި އެމީހުން އަނބުރާ ގައުމަކަށް ނުފޮނުވޭނެ: ނަޝީދު\nހަމަނުޖެހުން ހިންގި މައްސަލާގައި 22 ބިދޭސީއަކު ހައްޔަރު ކޮށްފި\nމުޒާހަރާކުރި ބިދޭސީން ފުލުހުންނަށް ހަމަލާދޭ ބިރުވެރި ވީޑިއޯއެއް!


Kudakudhinnah aniyaakohgen husha alha massalathakuge thahugeegu las: HRCM\nކުޑަކުދިންނަށް އަނިޔާކޮށްގެން ހުށަހަޅާ މައްސަލަތަކުގެ ތަހުގީގު ލަސްކަމަށް ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އިން ބުނެފި އެވެ.\nއެޗްއާރްސީއެމް އިން އެހެން ބުނެފައި މިވަނީ ކުޑަކުދިންނަށް ކުރާ އަނިޔާއާ ދެކޮޅަށް ބައިނަލްއަގްވާމީ ފެންވަރުގައި ފާހަގަކުރާ ދުވަހާ ގުޅިގެން އެ ކޮމިޝަނުން ނެރުނު ބަޔާނުގަ އެވެ.\nއެޗްއާރްސީއެމް އިން ނެރުނު ބަޔާނުގައި ބުނީ އެކޮމިޝަނަށް ހުށައެޅޭ މައްސަލަތަކުގެ ތެރޭގައި އެންމެ ބޮޑަށް ފާހަގަކުރެވެނީ އާއިލާގެ ފަރާތުންވާ އިހުމާލާއި، ކުޑަކުދިންނަށް ލިބޭ ނަފްސާނީ އަދި ޖިސްމާނީ އަނިޔާއާއި، އާއިލާގެ ފަރާތުންނާއި ނުދަންނަ ފަރާތްތަކުން ކުރާ ޖިންސީ އަނިޔާގެ މައްސަލަތައް ކަމަށެވެ.\nމީގެއިތުރުން ދައުލަތުގެ މުއައްސަސާތަކުންވާ އިހުމާލާއި، ކުޑަކުދިންނަށް ގަނާކުރާ ކަމަށް ބުނެ ހުށަހަޅާ މައްސަލަތައްވެސް ހިމެނޭ ކަމަށް ކޮމިޝަނުން ބުނެ އެވެ.\nމިބަޔާނުގައި އިތުރަށް ބުނެފައިވަނީ ކުޑަކުދިންނަށް ކުރާ އަނިޔާ ހުއްޓުވައި، އެކިއެކި ކުށްތަކުގައި ހައްޔަރުކުރެވޭ ކުޑަކުދިން ބަންދުގައި ތިބޭ ބޮޑެތި މީހުންނާ ވަކިން ބައިތިއްބާނެ އިންތިޒާމެއްވެސް ހަމަޖައްސަންޖެހޭ ކަމަށެވެ.\nހަމައެހެންމެ، ގާނޫނާ ހިލާފު އަމަލުތަކަށް ހުށަހެޅޭ ކުދިންނާއި، ކުށަށް އަރައިގަތުމުގެ ނުރައްކަލުގައި ތިބޭ ކުދިން ކުށުގެ ވެއްޓާ ދުރުހެލިކޮށް، އެކުދިން ހެޔޮގޮތުގައި އަނބުރާ މުޖުތަމައަށް ގެނައުމަށް ކަނޑައެޅިފައިވާ ނިޒާމު އިތުރަށް ހަރުދަނާ ކުރަންޖެހިފައިވާކަން ވެސް ވަނީ ފާހަގަކޮށްފަ އެވެ. އަދި އަނިޔާ ލިބޭ ކުދިންނަށް ބޭނުންވާ ނަފުސާނީ އެހީތެރިކަން ފަސޭހައިން ލިބޭނެ އިންތިޒާމްތައް ހަމަޖައްސައިދިނުމަށް ދައުލަތުގެ ކަމާބެހޭ ފަރާތްތަކަށް އެޗްއާރްސީއެމް އިން ވަނީ އިލްތިމާސްކޮށްފަ އެވެ.\n"ކުޑަކުދިންނަށް އަނިޔާކޮށްގެން ހުށަހަޅާ މައްސަލަތަކުގައި ތަހުގީގު މަރުހަލާ ލަސްވެ، މައްސަލައިގެ ހެކިގެއްލި، އިންސާފު ހޯދައިދިނުމަށް ހުރަސްއެޅޭކަން ހިތާމައާއެކު ފާހަގަކުރަމެވެ. އެހެންކަމުން، އަނިޔާގެ ޝިކާރައަކަށްވެފައިވާ ކުދިންނަށް އިންސާފު ނުލިބޭ މައްސަލަތައް މުރާޖައާކޮށް، މިފަދަ މައްސަލަތަކަށް ހައްލު ހޯދޭނެ ގޮތްތައް ގާއިމުކޮށް، އަނިޔާގެ ޝިކާރައަކަށްވެފައިވާ ކުދިންނަށް އިންސާފު ހޯދައިދިނުމަށް އަވަސް ފިޔަވަޅުތަކެއް އަޅަންޖެހެއެވެ." އެޗްއާރްސީއެމް އިން ނެރނު ބަޔާނުގައި ވަނީ ބުނެފައެވެ.\nކުޑަކުދިންނަށް ކުރާ އަނިޔާ ހުއްޓުވުމަށްޓަކައި ދައުލަތުގެ ކަމާގުޅުން ހުރި މުއައްސަސާތަކާއި، މަދަނީ ޖަމްއިއްޔާތަކާއި މީޑިއާއިން މިހާރަށްވުރެ ފުޅާދާއިރާއެއްގައި މަސައްކަތް ކުރަންޖެހޭކަން ވެސް އެޗްއާރްސީއެމްގެ ބަޔާނުގައި ފާހަގަކޮށްފައިވެ އެވެ.\nމިބަޔާނުގައި ބުނެފައިވަނީ ކުޑަކުދިންނަކީ ގައުމުގެ މުސްތަގްބަލް ކަމަށްވީ ހިނދު އަނިޔާއިން ކުޑަކުދިން ރައްކާތެރިކޮށް، އެކުދިންނަށް ލިބެންވާ ލޯތްބާއި، އަޅާލުމާއި، ރައްކާތެރިކަން ދިނުމަކީ މުޖުތަމައުގެ ކޮންމެ ފަރުދެއްގެ ޒިންމާއެއް ކަމަށް ދެކި، އެކުދިންނަށް ރައްކާތެރިކަން ދިނުމަށް މައިންބަފައިން އަދި މުޖުތަމައުން މިހާރަށްވުރެ ހަރުދަނާ މަސައްކަތްތަކެއް ކުރުމަށް އެންމެހާ ފަރާތްތަކަށް އިލްތިމާސްކުރާ ކަމަށެވެ.\n"ކުޑަކުދިންގެ ހައްގުތައް ރައްކާތެރިކުރުމުގެ ބިލާއި، ކުޑަކުދިންގެ އަދުލުގެ ބިލު ފާސްވެގެން ދިއުމަކީ ދިވެހިރާއްޖޭގައި ކުޑަކުދިންގެ ހައްގުތައް ހިމާޔަތްކޮށް ރައްކާތެރިކުރުމަށް ކުރަމުންދާ މަސައްކަތްތަކަށް ލިބުނު ވަރަށް ބޮޑު ކުރިއެރުމެކެވެ." އެޗްއާރްސީއެމް އިން ބުންޏެވެ.\nމިކަމަކީ ދިވެހިރާއްޖޭގައި ކުޑަކުދިންގެ ހައްގުތައް ރައްކާތެރިކުރުމަށް ކުރަމުންދާ މަސައްކަތްތައް އިތުރަށް ހަރުދަނާކުރުމަށް އެޅުނު ހެޔޮ ބިންގަލެއްކަމުގައި އެ ކޮމިޝަނުން ދެކޭ ކަމަށް ވެސް ބަޔާން ނިންމާލަމުން ވަނީ ބުނެފަ އެވެ.


vnews - Simpsons ge 'Apu' ge bai huttalan thayyaru: Hank Azaria\nސިމްސަންސްގެ "އަޕޫ" ގެ ބައި ހުއްޓާލަން ތައްޔާރު: ހޭންކް އަޒާރިއާ\n25 އޭޕްރިލް 2018\nހޭންކް އަޒާރިއާ - ފޮޓޯ: އޭއެފްޕީ\nމަޝްހޫރު އެނިމޭޓެޑް ކޮމެޑީ ސީރީޒެއް ކަމަށްވާ "ސިމްސަންސް" ގައި އިންޑިއާ އެކްސެންޓެއް ހުންނަ ކެރެކްޓަރ އަޕޫ ނަހާސަޕީމާޕެޓިލަންގެ ކެރެކްޓަރއަށް އަޑު އަޅާދީފައިވާ ހޭންކް އަޒާރިއާ އެ ސީރީޒްއަށް އަޑުއެޅުން ހުއްޓާލަން ނިންމައިފިއެވެ.\nސިމްސަންސް ހުއްޓާލަން އޭނާ ތައްޔާރުކަމަށް ހޭންކް އަޒާރިއާ ބުނީ އެމެރިކާގައި ދިރިއުޅޭ އިންޑިއާ ދަރިކޮޅުގެ ލިއުންތެރިއެއް ކަމަށްވާ ހަރީ ކޮންޑަބޯލޫ ހަދާފައިވާ ޑޮކިއުމެންޓްރީ އެއްގައި ސިމްސަންގެ އަޕޫ ރޯލަކީ ނަސްލީ ތަފާތުކުރުން ދައްކުވައިދޭ ކެރެކްޓަރެއް ކަމަށް ބުނެ ވާހަކަ ދައްކާފައި ވަނިކޮށެވެ.\nއަޒާރިއާ އެރޯލަށް އަޑުއެޅުން ހުއްޓާލާނެކަން އިއުލާނުކުރީ އެމެރިކާގެ ސީބީއެސް ޓީވީން ގެނެސްދޭ "ދަ ލޭޓް ޝޯ ވިތް ސްޓެފަން ކޮލްބާޓް" ޕްރޮގްރާމްގައި ވާހަކަ ދައްކަމުންނެވެ.\nއެ ޝޯގައި އަޒާރިއާ ބުނީ ހަރީގެ ޑޮކިއުމެންޓްރީގެ ސަބަބުން މިހާރު އޭނާގެ ލޯ ހުޅުވިއްޖެ ކަމަށާއި، މީގެކުރިން އެއީ އިންޑިއާ މީހުންނަށް މަލާމާތް ރައްދުވާފަދަ ކެރެކްޓަރެއްކަން އޭނާއަށް ވިސްނިފައި ނެތްކަމަށެވެ.\nސިމްސަންސް ސީރީޒްގައި ފިހާރައެއްގެ ސޭޓެއްގެ ބައި ކުޅޭ އަޕޫއަކީ 1990 ވަނަ އަހަރު އެ ސީރީޒް ފެށުނީންސުރެވެސް އަޒާރިއާގެ އިންޑިއަން އެކްސެންޓްގެ އަޑު އަޅައިގެން ދައްކާ ކެރެކްޓަރެކެވެ.\nމި ސީރިޒްގައި އާޒާރިއާ އަޑު އަޅާފައިވަނީ ހަމައެކަނި އަޒާރިއާގެ ކެރެކްޓަރަކަށް ނޫނެވެ. އިތުރު ތިން ކެރެކްޓަރ އަކަށްވެސް އޭނާ އަޑު އަޅާދީފައިވެއެވެ.\n"ދަ ޕްރޮބްލަމް ވިތް އަޕޫ" ގެ ނަމުގައި 2017 ވަނަ އަހަރު ހަރީ އުފެއްދި ޑޮކިއުމެންޓްރީގެ ސަބަބުން އަޕޫ އާއި މެދުގައި އާންމުންގެ މެދުގައި ވަނީ ބަހުސްތަކެއް އުފެދިފައެވެ.\nމިދިޔަ އަހަރު ބީބީސީއަށް ދިން އިންޓަވިއުއެއްގައި ސިމްސަންސްގެ ޑައިރެކްޓަރު ބުނީ އަޕޫގެ ކެރެކްޓަރ އާއިމެދު އާންމުންގެ މެދުގައި ބަހުސްތައް އުފެދި މައްސަލައަކަށްވީ އޭނާގެ ވަޒީފާގެ ގޮތުންނާއި އޭނާގެ އާއިލާއިން ރާވައިގެން ކުރުވި ކައިވެންޏަށް ލިބިފައިވާ ދަރިންގެ އަދަދާއި ގުޅިގެން ކަމަށެވެ.


ހުރީމެ އިންތިޒާރުގަ – Esfiya – Dhivehi Vaahaka Site\n- by Nashyy - 86- October 30, 2019\nޔަޒަން އަށް ހޭލެވުނީ ފަތިސް ނަމާދުގެ ބަންގީގެ އަޑަށެވެ. އަވަހަށް ތެދުވީ ފަތިސް ނަމާދަށް ދިޔުމަށެވެ. އުމުރުން9އަހަރުގެ ޔަޒަން ކިތަންމެ ކުޑަނަމަވެސް ނަމާދަށް ދިޔުމަށް އޭނާއަށް ގޮވާކަށް ނުޖެހެއެވެ. އެންމެ ތުއްތު އިރުންސުރެންވެސް އޭނާގެ މައިންބަފައިން ދަސްކޮށްދިނުމަށް އެންމެ އިސްކަމެއް ދިނީ އަޅުކަންތައްތަކަށެވެ. ދީނާއި ހިލާފް ފިކުރުތަކާއި ދިމާލަށް އެބުރިގެން ހިގާދާނެތީ ގަންނަ ބިރެއްގެ ބޮޑުކަމުންނެވެ. ބޭރުގެ ގިނަ އަދަދެއްގެ އެހެން ދީންތަކުގެ މުދައްރިސުން މަދަރުސާގައި ކިޔަވާދެމުންދާއިރު އެއީވެސް ވުން ދުރުކަމެއްނޫނެވެ. ގިނަ ފަހަރަށް ކުދިން ހަމަ މަގުން ކައްސާލައިގެން ދަނީ އިސްލާމްދީނުގެ ރިވެތި އުސޫލުތަކާއި ހަމަތައް އެންމެ ތުއްތު އިރުން ފެށިގެން ދަސްކޮށްދެވިފައި ނުވާތީއެވެ. އިސްލާމްދީންގެ އަދާވާތްތެރިންނަށް އެފަދަ ކުދިންގެ ސިކުނޑިތަކާއި ކުޅެލުމަކީ އުދަގޫކަމަކަށް ނުވާނެއެވެ.\nޔަޒަން އަކީ އޭނާގެ މައިންބަފައިންނަށް ލިބިފައިވާ ހަމައެކަނި ދަރިފުޅެވެ. ޔަޒަންގެ އާއިލާ އަކީ ރ.ކަނދޮޅުދޫގައި އެންމެ މުއްސަނދި އެއް އާއިލާއެވެ. ބައްޕަ ފަރާތު ކާފަގެ ފަރާތުން ވާރުތަވެފައިވާ މުއްސަނދިކަމުގެ ސަބަބުން އިރާދަ ކުރެއްވީތީ ދިރިއުޅުމުގައި ދަތި އުދަނގޫ ދުވަސްތަކަކާއި އަދި އަދާ ހަމައަށްވެސް\nކުރިމަތިލާކަށް ޖެހިފައެއް ނެތެވެ. ނަމަވެސް އެއީ ނިކަމެތިންގެ ހާލާއި ދޭތެރޭ ވިސްނާބައެކެވެ. މީހުންނަށް އަޅާލާ އެހީތެރިވެދިނުމުގައި ލާމަސީލު ނަމޫނާއެކެވެ.\nޔަޒަން މިއަދުވެސް ފަތިސް ނަމާދު ކޮށްލައިގެން ގެއަށް ވަން އިރު މަންމަ ޝަރީފާ ހުރީ ޔަޒަން އަށް ކިރުތައްޓެއް ގިރާދޭށެވެ. މިއީ ކޮންމެ ދުވަހެއްގެވެސް މަންމަގެ އާދައެވެ. ގޭގައި ކުރަންޖެހޭ އެއްވެސް ކަމެއް ކުރަން ފަށާނީ ޔަޒަން އަށް ކިރުތައްޓެއް ދީފައެވެ. ދުޅަހެޔޮ ސިއްހައްތެއްގައި ދަރިފުޅު ބޮޑުވެގެން އައުމަކީ ކޮން މަޔަކުވެސް އެންމެ ބޭނުންވާނެ އެއްކަމެވެ.\n” ދެންމެ ޒައިރާ ވެސް އައިސް އެ ދިޔައީ. މަންމަ ފަތިސްނަމާދު ކޮށް ނިމުނުތަނާ އަތުވެއްޖެ”\nޔަޒަން ބުއި ކިރުތަށި ނަގަމުން މަންމަ ބުންްްޏެވެ\nޒައިރާ އަކީ ޖެހިގެން ހުރިގޭ ހައްވާފުޅުގެ ކުއްޖެކެވެ. އެއީ ޔަޒަން އާ އެއް އުމުރެއްގެ ކުއްޖެކެވެ. އެހެންކަމުން ދެކުދިިން ކުޅުމުގަވެސް ކިޔެވުމުގަވެސް އުޅެނީ އެކުގައެވެ. އާއިލީ ގުޅުމެއް ނެތްކަމުގައިވިޔަސް ޒަޔަންގެ އާއިލާއާއި ޒައިރާގެ އާއިލާގެ މެދުގައި އޮންނަނީ ވަރަށް ބަދަހި ގުޅުމެކެވެ. އަވައްޓެރިންނަށް އެހީތެރިވެދިނުމަށް ޔަޒަން ވެސް އަންނަނީ ކިޔައިދެމުންނެވެ. ޔަޒަންގެ ބައްޕަވެސް ކިތަންމެ ބުރަކޮށް އުޅުނު ކަމުގައި ވިޔަސް އަވައްޓެރިއަކު ކަމަކު ބުނެފިނަމަ ވީހާވެސް އަވަހަކަށް އެކަމެއް ކޮށްދެވޭތޯ ބަލައެވެ.\n“މިދަނީ ޒައިރާމެން ގެއަށް” ޔަޒަން މަންމަ އަށް ގޮވާލާފައި ބުންޏެވެ.\nމަންމަވެސް އެންމެ ރަގަޅޭ ލަސްނުވެ އަނެއްޗޭ ބުނެފައި މަސައްކަތައް އެބުރުނީ ދަރިފުޅު ދެން އެބުރި ނާންނާނެކަމުގެ އުއްމީދެއްގައެއް ނޫނެވެ. އެކަން އެގޮތައް ހިޔާލަށްވެސް ގެންނާނީ ކިހިނެތް ހެއްޔެވެ.؟\nޔަޒަން ގެއިން ނުކުތް އިރު ޒައިރާ ހުރީ އެގޭ ދޮރުމަތީގައެވެ. އޭރު ގަޑިން 9.15 ވަނީއެވެ.\n“ހިނގާބަލަ ދެންވެސް އަތިރިމައްޗަށް ދާން. އައިޝާމެންވެސް ކުޅެންދާނަމޭ ބުނި މިއަދު.. ޔަގީން މިހާރު އެ އެންމެން އުޅޭނީ އަތިރިމަތީގަ” ޒައިރާ ޔަޒަންގެ އަތުގަ ހިފާގެން ދުއްވާގަތެވެ.\nބޮޑުޗުއްޓީގެ ދުވަސްވަރުކަމުން ރަށުގެ ގިނަ ކުދިން ކުޅެން ދަނީ އަތިރިމައްޗަށެވެ.\n” ކޮބާ ނެތެއްނުން އެކަކުވެސް” ޔަޒަން މާނޭވާ ލަމުން ބުންޏެވެ. ދެ ކުދިންވެސް އައީ އެކުއްޖަކަށް ދުވެވުނު އެންމެ ބާރަކަށް ދުވެފައެވެ.\n” އެކުދިންނަށް ވުރެން ކުރިން އަހަރެމެންނަށް މިއާދެވުނީޔޯ ” ޒައިރާ ހުރީ ހުރިހާ ކުދިންނަށްވުރެން ކުރިން އާދެވުނީމާ އުފަލުންނެވެ.\nއަތިރިމަތީގައި އެ ދެކުދިން ފިޔަވާ އެއްވެސް މީހަކު ނެތެވެ.\n” ގިނަ ކުދިން ނޫޅެންޔާ ނުވާނެ މަޖަލެއް.. ހިނގާ ދާން” ޔަޒަން ބޭނުންވީ ގެޔަށްދާށެވެ.\n“ބަލާބަލަ އެ އޮތް އަންނަ ބޮޑު ރާޅެއް” ޒައިރާ އިނގިލި ދިއްކޮށްލީ މާދުރުން ނަގަމުން އައި ބޮޑު ބިޔަ ރާޅަށެވެ.\nޔަޒަންވެސް ހުރީ އަޖައިބުވެފައެވެ. އެއީ މީގެ ކުރިން ދުވަހަކުވެސް ދުށް ވަރު ރާޅެއް ނޫނެވެ.\nއެ ބޮޑު ބިޔަރާޅު ބިންދާލާކަށް މިނެއްޓެއްވެސް ނުނެގިއެވެ. ވާނުވާ ނޭގި ހުއްޓަ ދެ ކުދިންވެސް ރާޅުގެ ތެރެއަށް އަށް ދަމާގެންފިއެވެ. ތަންތަނުގައި އަޅައިގަންނަމުން ނެއްޓެމުން ރާޅު އޮވެ ދެއެވެ. ކުއްލިއަކަށް ޔަޒަން އަށް ގަހެއްގައި އަތްޖެހިއްޖެެއެވެ. ރަގަޅަށް ގަހުގެ އޮފިގަނޑުގައި ހިފާ ބާރުކޮށްލިއެވެ. ވަރަށްކައިރިން ޒައިރާ ބާރު ބާރަށް ރޯ އަޑު އިވެން ފެށިއެވެ. ރަގަޅަށް ހޯދާ ބަލައިލިއިރު ޒައިރާ އޮތީ ޖެހިގެން އޮތް ގަހުގައި ހިފަހައްޓައިގެންނެވެ. ޔަޒަން މަސައްކަތް ކުރީ ޒައިރާ އޮތްގަހާ ދިމާއަށް ދެވޭތޯއެވެ. ނަމަވެސް ޔަޒަން ހިފަހައްޓައިގެން އޮތް އޮފިގަނޑުން އަތް ދޫކޮށްލިތަނާ އަނެއް ރާޅުނަގައިފިއެވެ. ރާޅުގެ ތެރެއަށް ޔަޒަން ގެއްލިގެން ދިޔައީ ޒައިރާ ބަލަން ހުއްޓައެވެ. ރާޅު އަރާ މައިތިރިވުމުން ބަލާލީ ޔަޒަން ފެނޭތޯއެވެ. ނަމަވެސް ފެންނަނީ ބޮޑެތި ލަކުޑި ގަނޑުގަނޑާއި ފޮށިތަކާއި ތެލި ތަށި އޮޔާ ދާތަނެވެ. ޔަޒަންގެ އެއްވެސް ހިލަމެއް ނުވެއެވެ.\nކުއްލިއަކަށް އެއްލި ކަޅިއަކުން ޔަޒަން ފެނިއްޖެއެވެ. ވަރަށް ދުރުންނެވެ. ޔަޒަން އޮޔާދަނީއެވެ. ޒައިރާ ބާރު ބާރަށް ޔަޒަން އަށް ގޮވިއެވެ. ނަމަވެސް ޔަޒަން އޮތީ އެއަޑު އިވޭ ވަރަށް ވުރެން ދުރުގައެވެ. އިރުކޮޅެއްގެ ތެރޭގައި ޔަޒަން އޮޔާދަމުން ގޮސް ޒައިރާގެ ލޯމަތިން ގެއްލިއްޖެއެވެ.\nޒައިރާ އަށް ހޭވެރިކަންވީ އިރު އެތައްބަޔަކު ޒައިރާ ވަށައިލައިގެން ތިއްބެވެ.\n” ކޮބާ ޔަޒަން ؟؟” ޒައިރާ ހޭ އެރުމާ އެކު އެންމެނަށް ކުރެވެން ފެށީ އެއް ސުވާލެކެވެ.\nޔަޒަން އަށް ވީ ކިހިނެތްކަން އެގޭނެ ހަމަ އެކަނި ފަރާތަކީ ޒައިރާއެވެ. އެ ސުވާލުގެ ޖަވާބު ހޯދުމަށް އެންމެމެ ތިބީ ކެތްތެެރިކަން ކޮޅުންލާފައެވެ.\nޒައިރާ މުޅިތަނަށް ވަށައިގެން ބަލާލިއެވެ. މީހުންގެ ރުއިމުގެ އަޑު ފިޔަވައި އެހެން އަޑެއް ނުއިވެއެވެ. އެންމެންގެ މޫނުމަތީގައިވަނީ ހާސްކަމާއި ބިރުވެރިކަމެވެ. ޒައިރާއަށް ޔަޒަން އޮޔާދަމުން ދިޔަ މަންޒަރު ހަދާނަށް އައުމާއި އެކު އަނެއްކާވެސް ހޭނެތިއްޖެއެވެ.\nއޭގެ ގަޑިއެއްހާއިރު ފަހުން ހުރިހާކަމެއް ސާފުވާން ފަށައިފިއެވެ. ރަށަށް އެރީ ސުނާމީއޭ ކިޔުނު ބޮޑުރާޅެކެވެ. އިންޑޮނޭޝިޔާގެ އައްސޭރިފަށަށް އައި ބާރުގަދަ ބިންހެލުމަކުން އުފެދުނު ބާނިތައް ބިޔަރާޅަކަށް ބަދަލުވީއެވެ.\nޭރާއްޖޭގެ އެތައްރަށަކަށް މިރާޅުގެ އަސަރުކުރިއެވެ. ބައެއް ރަށްރަށުން ރާޅު އަރާ ފައިބައިގެން ދިޔައީ ރަށް އެއްކޮށް ދޮވެލާފައެވެ. ޢއެތައްބައެއްގެ ގެދޮރު ގެއްލި ހާލުގަޖެހުނެވެ. އެތައްބަޔެއްގެ ފުރާނަ ގެއްލިއްޖެއެވެ. ހޯދާ ނުފެނިވާ މީހުންވެސް މަދެއް ނޫނެވެ.\nމިއީ މުޅި ދުނިޔެ ސިއްސުވާލި ކާރިސާއެކެވެ. އިންޑިޔާކަނޑުގައިވާ ހުރިހާ ގައުމަކުން މި ކާރިސާގެ ހިތްދަތިކަން ތަހައްމަލުކުރިއެވެ.\nރ.ކަނދޮޅުދޫއަކީ ރާއްޖޭގައި ސުނާމީގެ ސަބަބުން ހަލާކުވެގެން ދިޔަ އެއްރަށެވެ.\nސުނާމީ އަރާ ހަފްތާއެއް ފާއިތުވެގެން ދިޔައިރުވެސް ޔަޒަން އެއް ނުފެނެއެވެ. މަރުވެ ކުނިވެފައިވާ އެތައްބަޔެއްގެ ހަށިގަނޑު ކަނޑުމަތިންނަގައިފިއެވެ. ރަށްރަށަށް ލައްގަމުންދާ ގަބުރުތައްވެސް މަދެއްނޫނެވެ. ނަމަވެސް ޔަޒަން ކަމަށް ޝައްކު ކުރެވޭ ވަރަށް ވުރެން އެ ގަބުރުތައްވަނީ ހަލާކުވެފައެވެ.\nމިއަދު ޔަޒަންގެ އާއިލާވެސް ބިކަވެ ހާލުގައި ޖެހިއްޖެއެވެ. ދިރިއުޅުމަށްޓަކައި ބިނާކުރި ގޭ ބިމާއި ހަމަވެއްޖެެއެވެ.\nމުޅި އުމުރު އެއްކުރިހާ މުދަލެއް އޮޔާ ހިގައްޖެއެވެ. ނަމަވެސް މިއަދު އެމީހުން ހިތާމަ ކުރަނީ މުދަލާއި ގެދޮރު ގެއްލުމަކުން ނޫނެވެ. ސުނާމީ ކާރިސާ އަށް އެތައް ދުވަހެއް ވީއިރުވެސް ލޯބިވާ ދަރިފުޅު ފެނިފައި ނުވާތީއެވެ. ކަމާއި ބެހޭފަރާތް ތަކުންވެސް ޔަޒަން ދެން ނުފެންނާނެކަމަށް ނިންމާފައިވާތީއެވެ. ނަމަވެސް ޔަޒަންގެ މައިންބަފައިން އެކަން ގަބޫލު ކުރާކަށް ބޭނުމެއް ނުވެއެވެ. އެމީހުން ގަބޫލު ކުރާގޮތުގައި ޔަޒަން މަރެއް ނުވާނެއެވެ. ދަރިފުޅު އަދި އެބުރި ެައަންނާނެއެވެ. ޔަޒަން އަކީ އެމީހުންގެ ދިރިހުރުމުގެ އުއްމީދެވެ. ދަރިއެއްގެ އިންތިޒާރުގައި އެތައް އަހަރެއް ވުމަށް ފަހު ލިބުނު ހަމައެކަނި ދަރިފުޅެވެ. އެ ދަރިފުޅު ގެއްލިގެން ދިޔަކަން ހިތް ގަބޫލު ކުރަން ބޭނުންވާނީވެސް ކިހިނެތް ހެއްޔެވެ؟\nVarah reethi maa sha allah….Varah hithaama veri😟😟😟\nWhen is next part..waiting for the next part.\nThank u ❤ insha Allah varah avahah next part annaane..\nMe second dhw…. Varah reethi mi part vx…… Waiting for nxt….. Ly nashyy❤❤\n10q kylie 😘❤\nVvv reethi….kaii ah heevanee yazan mareh novaanehen…..anyways mi part vvvv reethi…..whn nxt\nThank u kaira ❤Yazan ah veenuvee eh hama ehgothakahves neynge kairaa.. feneythw v masaikaiy kurevijje 🙁\nVvvv reeeethi. I think yazan ehen gaumakah dhiyaaahen\nވާހަކަ ކިޔާ ކުއްޖާ says:\nވަރަށް ފުރިހަމަ ބަސްތައް ގެނެސް ދީފަ ހުރިގޮށް ތިގޮތުގަ ކުރިޔައްދޭ ކޮއްކޮ


Mi aharu 9,000 vazeefa ufehdhijje: Fayyaz | Mihaaru\nއިކޮނޮމިކް މިނިސްޓަރު ޖޮބް ސެންޓަރު އިފްތިތާހު ކުރުމަށް ބޭއްވި ރަސްމިއްޔާތުގައި އިކޮނޮމިކް މިނިސްޓަރު ފައްޔާޒް ވާހަކަ ދައްކަވަނީ.--- ފޮޓޯ: ހުސައިން ވަހީދު/ މިހާރު\nމި އަހަރު 9،000 ވަޒީފާ އުފެއްދިއްޖެ: ފައްޔާޒް\n17 ނޮވެމްބަރ 2019 - 13:14 18 comments\n"ވަޒީފާ ދޭ ފަރާތްތަކުން ލިސްޓު ކުރުމަކަށް އަޅުގަނޑުމެން މަޖުބޫރެއް ނުކުރަން. އެހެން ނަމަވެސް ކުރިއަށް އޮތް ތަނުގައި ބޭރު މުވައްޒަފުންނަށް ކޯޓާ ދިނުމުގައި، މި ޕޯޓަލްގައި ރަޖިސްޓަރީ ކޮށްފައިވާ މީހުންނަށް ނޫނިއްޔާ ވޯކްޕާމިޓެއް ނުދޭނަން،" އޭނާ ވިދާޅުވި އެވެ.\nޖޮބް ސެންޓަރުގެ ވެބްސައިޓް އިފްތިތާހު ކުރުމަށް މިއަދު ބޭއްވި ރަސްމިއްޔާތުގައި ބައިވެރިވެވަޑައިގެންނެވި ބައެއް ބޭފުޅުން.---ފޮޓޯ: ހުސައިން ވަހީދު/މިހާރު\n"މި ސަރުކާރުން ދެކެނީ އަޅުގަނޑުމެންނަކީ ވިޔަފާރިތަކުގެ ވެސް ބައިވެރިއެއް ކަމަށް. މިގޮތުން އެ އަންނަ ތަކްލީފުތައް ފަސޭހަ ކުރުމަށްޓަކައި ސަރުކާރުގެ ތެރޭގައި ހުރި ރެޑް ޓޭޕް [އުނދަގޫ ގޮތްތައް] މަދުކޮށް ފަސޭހައިން ވިޔަފާރި ކުރެވޭނެ ގޮތްތައް އަޅުގަނޑުމެން މިދަނީ ބަލަމުން،" އޭނާ ވިދާޅުވި އެވެ.\nއިތުރު ލިޔުންތައް އިގްތިސާދު އިކޮނޮމިކް މިނިސްޓްރީ ޖޮބް ސެކިއުރިޓީ ފައްޔާޒް އިސްމާއިލް، އިކޮނޮމިކް މިނިސްޓަރު ވަޒީފާ ވަޒީފާ ނުލިބުން އިކޮނޮމިކް މިނިސްޓަރު


އައިޝަތު ސަހްލާ | Dhiislam | Page 26 | Dhiislam - Part 26\n'އިސްލާމިކް ފެއާރ' މިމަހު 13 އަދި 15 ވަނަ ދުވަހު ބާއްވަނީ\nމިނިސްޓްރީ އޮފް އިސްލާމިކް އެފެއާރޒް އިން ބޭއްވުމަށް ހަމަޖެހިފައިވާ "އިސްލާމިކް ފެއަރ" މިމަހު 13 އަދި 15 ވަނަ ދުވަހު ބާއްވާގޮތަށް ހަމަޖައްސައިފިކަމަށް އެމިނިސްޓްރީއިން ހާމަކުރައްވައިފިއެވެ. އިސްލާމީ މަރުކަޒުގައި ބޭއްވުމަށް ހަމަޖެހިފައިވާ ...\nއައިޝަތު ސަހްލާ ފެބްރުއަރީ 8, 2010 0\nއިންޑިއާގައި އަމިއްލައަށް މަރުވާ ޒުވާނުންގެ ނިސްބަތް އިތުރުވަމުންދާކަމަށް އިންޑިއާގެ 'ސުއިސައިޑް އާއި ބެހޭ' ރިޕޯޓްތަކުން ދައްކައިފިއެވެ. އުމުރުން އެންމެ 11 އަހަރުގެ ނޭހާ އަކީ އިންޑިއާގެ ފަހުގެ ތާރީހްގައި އަމިއްލައަށް ދަންޖެހި ...\nއައިޝަތު ސަހްލާ ފެބްރުއަރީ 6, 2010 0\nޗައިނާގެ ސިޗުއާން ޕްރޮވިންސް އަށް މިދިޔަ އާދިއްތަ ދުވަހު ބިންހެލުމެއް އަތުވެއްޖެއެވެ. ރެކްޓަރ މިންގަޑުން 5.2 ގައި އައި މިބިންހެލުމުގައި 10000 ގެ ހަލާކުވެފައިވާއިރު މަދުވެގެން 300 މީހުންނަށްވަނީ އަނިޔާ ލިބިފައެވެ. ...\nއައިޝަތު ސަހްލާ ފެބްރުއަރީ 2, 2010 0\nކަޝްމިރުގައި ކުރިއަށްދިޔަ މުޒާހަރާއެއްގައި 15 އަހަރުގެ ކުޑަ ފިރިހެން ކުއްޖަކު މަރުވެއްޖެއެވެ. މީޑިއާއިން ހަބަރު ލިބޭގޮތުގައި އިންޑިއާއާއި ދެކޮޅަށް ކުރިއަށްދިޔަ މިމުޒާހަރާގައި އެއްވެފައިތިބި މީހުން ދިޔައީ ސިފައިންނާއި ދިމާއަށް ގާ އުކަމުން ...\nފިޤްހް އަދި ހަދީޘް ގެ ސިލްސިލާ ދަރުސްތަކެއް ބާއްވަނީ\nފިޤްހް އަދި ހަދީޘް ގެ ސިލްސިލާ ދަރުސްތަކެއް ބާއްވާގޮތަށް ހަމަޖެހިއްޖެއެވެ. އިސްލާމިކް މިނިސްޓްރީއިން އިސްނަގައިގެން ގެނެސްދޭ މިދަރުސްތަކަކީ އިސްލާމީ ޢަޤީދާ ހަރުދަނާ ކުރުމަށްޓަކައި ބާއްވާ ދަރުސްތަކެއްކަމަށް އެފާރާތުން ހާމަކުރައްވައެވެ. ދަރުސްތަށް ކޮންމެ ...\nއައިޝަތު ސަހްލާ ޖެނުއަރީ 31, 2010 0\nއިޓަލީގައި ބުރުގާ އެޅުން ގިނަވާތީ ބުރުގާ އެޅުން މަނާކުރަނީ\nއިޓަލީގައި ބުރުގާ އެޅުން ގިނަވާތީ ބުރުގާ އެޅުން މަނާކުރުމަށް ޤާނޫނު ހަދާ މަޖްލިސްގައި ބަހުސްކުރަމުން އެބަދެއެވެ. 'މިއަދު ބުރުގާ އެޅުން މަނާ ނުކޮށްފިނަމަ މާދަމާ ބައިވަރު އަންހެނުން މޫނު ބުރުގާ އަޅައިގެން ...\nޑެންމާކުގައި ބުރުގާ އަށާއި މޫނު ބުރުގާއަށް މަރުހަބާ ނުކިޔާ ކަމަށް ޑެންމާކުގެ ޕްރައިމިނިސްޓާރ ހާމަކޮށްފިއެވެ. 'ބުރުގާ އަދި މޫނު ބުރުގާއަށްވެސް ޑެންމާކުގެ ސޮސައިޓީގައި ޖާގަނެތް' ކަމަށާއި 'އަހަރެމެން އެކަކު އަނެކަކާއި ބައްދަލުވާއިރު ...\nއައިޝަތު ސަހްލާ ޖެނުއަރީ 22, 2010 0\nހެއިޓީއަށްއައި ބިންހެލުމުގައި އެގައުމުގެ އެތައް ބަޔަކު މަރުވެ އެތައް ބަޔަކު ޒަހަމްވެފައިވުމުގެ ސަބަބުން ހެއިޓީގެ ރައްޔިތުންނަށް އެހީވުމުގެ ގޮތުން އެމެރިކާގެ މުސްލިމުންވަނީ 1 މިލިއަން ޑޮލަރު އެހީގެ ފަންޑަށް ޖަމާކޮށްފައެވެ. ހުކުރު ...


Thaareekh ge Therein Hajjuge Alhukan Medhu Kendigen Dhiun | Dhiislam\nމާޒިން ހުސައިން އޭޕްރިލް 3, 2020\nޙައްޖަކީ އިސްލާމްދީނުގެ ފަސްވަނަ ރުކުނެވެ. ކެރިކުޅަދާނަ ވެގެންވާމީހާ އުމުރުން އެއްފަހަރު ޙައްޖުވުމަކީ ވާޖިބެކެވެ. ނަމަވެސް މިވާޖިބު އަދާކުރުމުގެ ނިޔަތް ގަނެގެން މާތްވެގެންވާ މައްކާގެ ބިމަށް ދިއުމަށް މިއަހަރު ޢަޒުމް ކަނޑައަޅައިގެން ތިބި އެންމެހާ މުސްލިމްތަކުންނަށް މިދިޔަ އަންގާރަ ދުވަހަކީ ހިތާމަވެރި ދުވަހެކެވެ. ދުނިޔޭގައި ހަލުވިކަމާއެކު ފެތުރެމުންދާ ކޮވިޑް19 ވައިރަހާއި ގުޅިގެން ސައުދީ އަރަބިއާއިން އަޅަމުންދާ ފިޔަވަޅު ތަކުގެ ތެރެއިން މިއަހަރުގެ ޙައްޖުގެ ތައްޔާރީތައް މަޑު ޖައްސާލުމަށް ޙައްޖުގެ އަޅުކަމަށް ތައްޔާރުވަމުންދާ ފަރާތްތަކަށް ސަޢުދީޢަރަބިއްޔާގެ ސަރުކާރުން ވަނީ އިލްތިމާސްކޮށްފައެވެ.\nއަހަރަކު ދެމިލިއަނެއްހާ މީހުން ސައުދީ އަރަބިޔާގެ މައްކާއަށް ޙައްޖުގެ އަޅުކަން އަދާކުރުމަށް ދެއެވެ. މިއަހަރުގެ ޙައްޖު މޫސުން ދިމާވަނީ މިއަހަރުގެ ޖުލައިމަހާއެވެ. ސައުދީ އަރަބިޔާގެ މިއިލްތިމާސާއެކު މިއަހަރުގެ ޙައްޖުގެ އަޅުކަމަށް ސައުދީއަށް ދެވިދާނެ ކަމާމެދު ގިނަ ބަޔަކުވަނީ ސުވާލު އުފެދިފައެވެ. ނުރައްކާތެރި ކޮވިޑް19 ޖެހިފައިވާ 1563 މީހުން ސައުދީއިން ފެނިފައިވާއިރު އެބަލި ޖެހިގެން އެޤައުމުންވަނީ މިހާތަނަށް 10 މީހުން ނިޔާވެފައެވެ.\nތާރީޚަށް ބަލާއިރު އެކިފަހަރު ތަކުގެ މަތިން އެކި ސަބަބުތަކާއި ހުރެ 40 ފަހަރަކު ޙައްޖުގެ އަޅުކަންވަނީ މެދުކެނޑިފައެވެ. މިއަހަރުގެ ޙައްޖުގެ އަޅުކަން މެދުކެނޑިއްޖެ ކަމުގައިވާނަމަ މިކަންވެގެންދާނީ މިސިލްސިލާއަށް އިތުރުވެގެންދާ ބޮޅަކަށެވެ. މިލިޔުމުގައި މިބަލާލަނީ ޙައްޖުގެ އަޅުކަން މެދުކެނޑިގެންދިޔަ ބައެއް އަހަރުތަކަށާއި ޙައްޖުގެ އަޅުކަން މުދެކެނޑެން ދިމާވި ސަބަބުތަކަށެވެ.\n865މ- އަރަފާތު ފަރުބަދައިގައި ހިނގާދިޔަ ޤަތުލްއާއްމު\nއަރަފާތުގައި ހުންނަ ޖަބަލު އަރަފާތު ނުވަތަ ޖަބަލުއްރަޙްމާއަކީ މީގެ 14 ޤަރުނުގެ ކުރިން ކީރިތި ރަސޫލާ (صلى الله عليه وسلم) ހައްޖަތުލްވަދާއުގައި ޚުތުބާ ދެއްވިތަނެވެ. އެކަލޭގެފާނު ހައްޖު ޚުތުބާ ދެއްވީ ޖަބަލުއްރަޙްމާ ނުވަތަ ޖަބަލު އަރަފާތުގެ ތިރީގައި ހުންނަވައިގެންނެވެ.\nމީލާދިން 865 ވަނަ އަހަރުގެ ޙައްޖު މޫސުމުގައި ބަޤްދާދުގައި ޤާއިމްވެ އޮތް އައްބާސީ ޚިލާފަތުގެ ލަޝްކަރާއި އިސްމާއިލް ބިން ޔޫސުފްގެ ލަޝްކަރާއިދެމެދު އަރަފާތު ފަރުބަދައިގައި ހިނގާދިޔަ އަނިޔާވެރި ޤަތުލްއާއްމުގައި ގިނަ އަދަދެއްގެ ޙައްޖުވެރިން ޤަތުލްވުމާއި ގުޅިގެން އެއަހަރުގެ ޙައްޖުގެ އަޅުކަންވަނީ މެދުކަނޑާލާފައެވެ.\nޤަރްމާތީންނަކީ ޝިއައީންގެ ފިރުޤާއެއް ކަމުގައިވާ އިސްމާއިލީއިންނަށް ނިސްބަތްވާބައެކެވެ. ހިޖުރައިން 278 ވަނަ އަހަރު ކޫފާގެ ރައްޔިތެއް ކަމުގައިވާ ހަމްދާން، މަޝްހޫރު ނަމުން ނަމަ ޤަރްމާތާ އުފަންކުރި މިފިރުޤާގެ މީހުން ޤަބޫލުކުރާ ގޮތުގައި މުޙައްމަދު ބިން އަލްހަނަފިއާ ބިން އަލީ ބިން އަބީ ޠާލިބްއަކީ ރަސޫލެކެވެ. އަދި ޤުރުއާނުގެ ބައެއް އާޔަތްތައް މުޙައްމަދު ބިން އަލްހަނަފިއާއަށް ބާވަލެއްވިއެވެ. އަދި ނަމާދު ކުރުމުގައި ޤިބްލައަކީ މަސްޖިދުލް އަޤްޞާކަމާއި ނަމާދުކުރަންޖެހޭނީ ދުވާލަކު ދެފަހަރުކަމަށް މިމީހުން ޤަބޫލުކުރެއެވެ.\nބަހްރެއިންގައި ޤާއިމްވެ ހުންނަ މިފިރުޤާގެ ކޮމާންޑަރު އަބޫ ޠާހިރު އަލްޖަނަބީ ހިޖުރައިން 318 ވަނަ އަހަރުގެ ޙައްޖު މޫސުމުގައި ލަޝްކަރާއެކު މައްކާއަށް ދިޔައެވެ. އަބޫ ޠާހިރުގެ ލަޝްކަރަށް މައްކާއަށް ދެވުނީ ޙައްޖު މަހުގެ9ވަނަ ދުވަހުއެވެ. އަދި މައްކާއަށް ދެވުމާއެކު ޙައްޖުވެރިންނަށް ހަމަލާދީ ޙައްޖުވެރިން ޤަތުލުކޮށް އެމީހުންގެ މުދާތައް ލޫޓުވަން ފެށިއެވެ. ބުނެވޭ ގޮތުގައި އަބޫ ޠާހިރު ލަޝްކަރުން 30000 ޙައްޖުވެރިން ޤަތުލުކޮށް 11 ދުވަސްވަންދެން މައްކާ ލޫޓުވާފައިވެއެވެ. ކައުބާގެ ސަރަޙައްދުގައި ޙައްޖުވެރިން ޤަތުލުކޮށް އެމީހުންގެ ހަށިތައް ޒަމްޒަމްވަޅަށް އަޅަމުން ގެންދިޔަ ކަމަށް ތާރީޚް ފޮތްތަކުގައި ލިޔެވިފައިވެއެވެ.\nއަބޫ ޠާހިރުގެ ލަޝްކަރުން މައްކާ ދޫކޮށްފައި ދަމުން ދިޔައީ ހަޖަރުލް އަސްވަދު ވަގަށް ނަގައިގެންނެވެ. އަދި ހަޖަރުލް އަސްވަދު އަނބުރާ މައްކާއަށް ގެނެސްފައިވަނީ އެއިގެ 22 އަހަރު ފަހުންނެވެ.\n983މ- އައްބާސީންއާއި ފާޠިމީންގެ ސިޔާސީ ކޯޅުން\nގާތްގަނޑަކަށް6ގަރުނަށް ދެމިގެންދިޔަ ޢައްބާސީ ދައުލަތް ނިސްބަތްވަނީ ކީރިތި ރަސޫލާގެ ބޮޑުބޭބެފުޅުގެ ދަރިކަލުން ޢައްބާސް ބިން ޢަބުދުލް މުއްޠަލިބުއަށެވެ. އައްބާސީ ދައުލަތް ހަޤީޤީ ސިފައެއްގައި އުފެދިގެން އައީ ހިޖުރައިން 132 ވަނަ އަހަރު ގައެވެ. ތާރީޚީ ޢިލްމުވެރިން އައްބާސީ ދައުލަތް މައިގަނޑު ތިން ޒަމާނަކަށް ބަހާފައިވާއިރު ދެވަނަ ޒަމާނުގެ ތެރެއިން ދައުލަތުގެ ބާރުތައް ދަށްވެގެންގޮސްފައިވަނީ އެދުވަސްވަރު އައްބާސީ ދައުލަތާއި ވަކިން މުސްތަގިއްލު ކުދިކުދި ދައުލަތްތައް އުފެދިގެން ދިއުމުން ކަމުގައި ބުނެވެއެވެ. މީގެތެރެއިން އެއްބަޔަކީ ފާޠިމީ ނުވަތަ ޢުބައިދީ ދައުލަތެވެ.\nފާޠިމީންގެ ކަންތައް ފެށިގެން އައީ ހިޖުރައިން 297 ވަނަ އަހަރު ޠޫނީސްގައެވެ. އަދި އޭގެ 65 އަހަރު ފަހުން ހިޖުރައިން 362 ގައި މިމީހުން މިޞްރުގައި ވަކިހިއްޕާލިއެވެ. އެމީހުންގެ ބާރުގަދަވެ މުސްލިމު އުއްމަތުގެ މައްޗަށް، ޚާއްޞަކޮށް ސީރިޔާ އާއި ޢަރަބި ބައްރަށް އެމީހުންގެ ނުފޫޒު ފެތުރެން މެދުވެރިވީ އެހިސާބުންނެވެ.\nއެގޮތުން އިރާޤާއި ސޫރިޔާގައި އޮތް އައްބާސީ ދައުލަތާއި މިޞްރުގައި އޮތް ފާޠިމީ ދައުލަތުގެ ވެރިންގެ މެދުގައި ބައެއް ސަރަހައްދުތަކުގެ ސަރަހައްދީ ރޮނގާއި ގުޅޭގޮތުން އުފެދުނު ސިޔާސީ ކޯޅުންގަނޑުގެ ސަބަބުން މީލާދީން 983 ވަނަ އަހަރުގެ ޙައްޖުގެ އަޅުކަން އަދާނުކުރެވި ޙައްޖުގެ އަޅުކަން މެދުކެނޑިފައި 8 އަހަރު އޮތެވެ.8 އަހަރު ވަންދެން ޙައްޖުގެ އަޅުކަން މެދުކެނޑިފައި އޮތުމަށްފަހު ދެބައިމީހުންގެ މެދުގައި އެއްބަސްވުމަކަށް އާދެވި މުސްލިމުންނަށް ޙައްޖުގެ އަޅުކަން އަދާކުރުމުގެ ފުރުޞަތު ލިބިގެން ދިޔައެވެ.\n1831މ- ކޮލެރާގެ ބަލިމަޑުކަން\nޤަތުލްއާއްމާއި ސިޔާސި ކޯޅުންތަކުގެ އިތުރުން ދުނިޔޭގައި ފެތުރުނު ތަފާތު ބަލިމަޑުކަމުގެ ސަބަބުންވެސް ޙައްޖުގެ މަތިވެރި އަޅުކަން އަދާނުކުރެވި މެދުކެނޑުންތަކެއްވަނީ އައިސްފައެވެ. އެގޮތުން މިފަދަ އެއް ބަލިމަޑު ކަމަކީ ކޮލެރާއެވެ.\nކޮލެރާގެ ބަލިމަޑުކަން އެންމެ ފުރަތަމަ ފެތުރެން ފަށާފައިވަނީ އިންޑިއާގެ ޖައިސޫރު އިންނެވެ. އެއިގެ ފަހުން އެސަރަހައްދާއި ކައިރި ސަރަހައްދުތަކަށް މިބަލިމަޑުކަން ފެތުރެންފެށިއެވެ. މިބަލިމަޑުކަމުގައި އެތައް މިލިއަން މީހުންނެއް މަރުވެފައިވާއިރު މިލާދީން 1831 ވަނަ އަހަރު މިބަލިމަޑުކަމުގެ އަސަރުވަނީ މައްކާއަށްވެސް ކޮށްފައެވެ. އަދި އެއަހަރުގެ ޙައްޖުގެ އަޅުކަމަށް މައްކާގައި ތިބި ހަތަރުބައިކުޅަ ތިންބައި މީހުންވަނީ ކޮލެރާ ޖެހިގެން މަރުވެފައެވެ.\n1837-1858 މ- ސިލްސިލާކޮށް ފެތުރުނު ބަލިމަޑުކަން\nސިލްސިލާކޮށް ފެތުރުނު ބަލިމަޑުކަންތަކުގެ ސަބަބުން މިވިއަހަރު ދުވަހުގެ ތެރެއިން ތިން ފަހަރެއްގެ މަތިން ހައްޖުގެ އަޅުކަން މެދުކަނޑާލާފައިވާއިރު7އަހަރަކުވަނީ ޙައްޖުގެ އަޅުކަން އަދާކުރުމަށް އެހެން ސަރަހައްދުތަކުން މީހުން މައްކާއަށް ޖަމާވުން ހުއްޓުވާފައެވެ. އެގޮތުން މީލާދީން 1837 ވަނަ އަހަރު މައްކާގައި ފެތުރެންފެށި ބަލިމަޑުކަމާއި ގުޅިގެން 1840 ވަނަ އަހަރާއި ހަމައަށް ޙައްޖުގެ އަޅުކަން މެދުކަނޑާލާފައިވާއިރު 1846 ވަނަ އަހަރު މައްކާއަށް ކުރިމަތިވި ކޮލެރާގެ ބަލިމަޑު ކަމުގައި 15000 އަށްވުރެ ގިނަ މީހުންވަނީ މަރުވެފައެވެ. މީގެ އިތުރުން 1858 ވަނަ އަހަރު ކޮލެރާ ފެތުރެން ފެށުމާއެކު އެއަހަރުގެ ހައްޖުގެ އަޅުކަމަށް މިޞްރުން އައި ހައްޖާޖީންވަނީ ރަތްކަނޑުގެ އައްސޭރީގައި ކަރަންޓީނުވެގެން ތިބެފައެވެ.\nމިހާރު އުފެދޭ ސުވާލަކީ ދުނިޔޭގައި ހަލުވިކަމާއެކު މިހާރު ފެތުރެމުންދާ ކޮވިޑް19 އާއި ގުޅިގެން މިއަހަރުގެ ޙައްޖުގެ އަޅުކަން އަދާކުރުމަށް ތައްޔާރުވެގެންތިބި2 މިލިއަނަށްވުރެ ގިނަ މީހުންނަށް އެފުރުޞަތު ލިބޭނެބާވައެވެ.


ހާފް އައިލެންޑް ކަޕްގެ ގުރުނެގުން ބާއްވައިފި\nހާފް އައިލެންޑް ކަޕްގެ ގުރުނެގުމަށް އެފްއޭއެމް ހައުސްގައި ރޭ ބޭއްވި ހަފްލާގެ ތެރެއިން\nރައިޒިންގ ފޯ ވިލުފުށި ރެކްރިއޭޝަން ކްލަބުން އިންތިޒާމްކޮށްގެން މާލޭގައި ބާއްވަމުން އަންނަ ހާފް އައިލެންޑް ކަޕްގެ ގުރުނެގުމުގެ ހަފްލާ މިރޭ ބާއްވައިފިއެވެ.\nއެފް.އޭ.އެމް ހައުސްގައި ބޭއްވި މި ހަފްލާގައި، މުބާރާތުގައި ބައިވެރިވާ 32 ޓީމް ވަނީ 8 ގްރޫޕަކަށް ބަހާލާފައެވެ.\nމިދިޔަ އަހަރުގެ ތަށި ކާމިޔާބުކުރި އޭދަފުށި ލައްވާލީ ގްރޫޕް “ޑީ” ގައެވެ. މި ގްރޫޕްގައި ދެންހިމެނެނީ ރ. އުނގޫފާރާއި، ހދ. ނޭކުރެންދޫގެ އިތުރުން ރ. އިނގުރައިދޫއެވެ. އޭދަފުށި ކުޅޭ ފުރަތަމަ މެޗްގައި ޖޫން 1 ވަނަ ދުވަހުގެރޭ 10:00 ގައި ނިކުންނާނީ ރ. އުނގޫފާރާ ދެކޮޅަށެވެ. އެއަށްފަހު ގްރޫޕް ސްޓޭޖްގެ ދެވަނަ މެޗްގައި ޖޫން3ގައި ވަނަ ދުވަހުގެރޭ 8:00 ގައި ބައްދަލުކުރާނީ ހދ. ނޭކުރަންދޫއާ އެވެ. އަދި ޖޫން5ވަނަ ދުވަހުގެރޭ 10:00 ގައި ކުޅޭ ގްރޫޕް ސްޓޭޖްގެ ފަހު މެޗްގައި އޭދަފުށި ޓީމް ބައްދަލުކުރާނީ ރ. އިނގުރައިދުއާއެވެ.\nމި މުބާރާތުގައި މިދިޔަ އަހަރުގެ ރަނަރއަޕް، ހދ. ނާވައިދޫ ޓީމް ބައިވެރިވެފައެއް ނުވެއެވެ. ނަމަވެސް ފުޓްބޯޅައިގައި ނަން މަޝްހޫރު މަހިބަދޫ އާއި ތިމަރަފުށީ ޓީމް މިފަހަރުގެ މުބާރާތުންވެސް ފެނިގެންދާނެއެވެ. އޭދަފުށީގެ އިތުރުން މި މުބާރާތުގައި ބ. އަތޮޅުން ބައިވެރިވަނީ ކިހާދޫއެވެ.\nއޭދަފުށީ ޓީމްގެ ކޯޗެއްގެ ގޮތުގައި މިފަހަރުވެސް ހުންނާނީ ޤައުމީ ޓީމާއި ނިއުރޭޑިއެންޓްގެ މުހިއްމު ކުޅުންތެރިޔާ އަޙްމަދު ނިޔާޒް (ނިޔާ) އެވެ. މި މުބާރާތް ކުރިއަށް ދާނީ އަންނަމަހުގެ 1 އިން 13 އަށް މާލޭ މިނީ ފުޓްސަލް ގްރައުންޑްގައެވެ. ފައިނަލް މެޗް ކުޅުމަށް ހަމަޖެހިފައިވަނީ ޖޫން 13 ވަނަ ދުވަހުއެވެ. އަތޮޅުތެރޭގެ 32 ރަށަކުން ބައިވެރިވި މިދިޔަ އަހަރުގެ މުބާރާތުގެ ޗެމްޕިއަންކަން އޭދަފުށީ ޓީމް ހޯދީ ފައިނަލްގައި 6-3 އިން ހދ. ނާވައިދޫ ޓީމް ބަލިކުރުމަށްފަހުއެވެ.\nމޭ 27, 2015 at 5:13 pm\nމަރުހަބާ އޭދަފުށި ޓީމް..ރަނގަޅު ކާމިޔާބީއަކަށް އެދެން…………..\nމޭ 27, 2015 at 1:20 am\nމަރުޚަބާ ކިހާދޫ ޓީމް. ރަނގަޅު ކާމިޔާބީއަކައް އެދެން.


Indiaain dhe mas thereygai blek fangasge 45,000 keys fenije - Hurihaa.mv via Habaru\nއިންޑިއާއިން ދެ މަސް ތެރޭގައި ބްލެކް ފަންގަސްގެ 45،000 ކޭސް ފެނިއްޖެ\nThu, 22 Jul 2021 06:17 AM\nView on this article on Hurihaa.mv\nނިއު ދިއްލީ (21 ޖުލައި) - މިދިޔަ ދެމަސް ދުވަހުގެ ތެރޭގައި އިންޑިއާއިން ނުރައްކާތެރި ބައްޔެއް ކަމަށްވާ ބްލެކް ފަންގަސްގެ 45،000 އަށްވުރެ ގިނަ ކޭސްތައް ފެނިފައިވާ ކަމަށް އެ ގައުމުގެ ހެލްތު މިނިސްޓްރީން ބުނެފި އެވެ.\nޖޫނިއާ ހެލްތު މިނިސްޓަރު ބަރަތީ ޕްރަވީން ގާނޫނު ހަދާ މަޖީލީހުގައި ވާހަކަ ދައްކަވަމުން ވިދާޅުވީ އެ ބަލީގައި މިހާތަނަށް އެ ގައުމުން 42،00 އަށްވުރެ ގިނަ މީހުން މަރުވެފައިވާ ކަމަށެވެ.\nކޮވިޑް -19ން ރަނގަޅުވާ ބަލި މީހުންގެ ފަރާތުން އާއްމުކޮށް ފެންނަ މި ބައްޔަކީ އެހާ ބޮޑަށް ފެތުރޭނެ ބައްޔެއް ކަމަށް ކުރިން ހީވެފައި ނެތް ނަމަވެސް ބަލިމަޑުކަން ވަނީ ވަރަށް ހަލުވި މިނެއްގައި އެ ގައުމުގައި ފެތުރިފަ އެވެ.\nބްލެކް ފަންރގަސްއަކީ ގައިންގަޔަށް އަރާ ބައްޔެއް ނޫން ނަމަވެސް، ބަލި ޖެހޭ މީހުންނަށް ފަރުވާ ދިނުމުގެ ގޮތުން އެ މީހުންގެ ހަށިގަނޑުގެ މުހިއްމު ގުނަވަންތަކެއް ވަކިކުރަން ޖެހޭ ފަހަރު އާދެ އެވެ.\nތަފާސް ހިސާބުތަކަށް ބަލާއިރު އެންމެ ބޮޑަށް ބަލި ފެތުރިފައި އޮތް މަހާރަސްތްރާއިން 9،348 ކޭސް ފެނިފައިވެ އެވެ. ޕެންޑަމިކްގެ ކުރިން އެ ގައުމުން އަހަރަކު ފެނިފައި ވަނީ ބްލެކް ފަންގަސްގެ 20 ކޭސް އެވެ.\nމާހިރުން ބުނާ ގޮތުގައި ބަލި މިހާ ބޮޑަށް އިތުރުވެފައި ވަނީ ކޮވިޑަށް ފަރުވާ ދިނުމުގައި ސްޓީރޮއިޑްސް ބޭނުން ކުރުން ގިނަވުމުގެ ސަބަބުންނެވެ. މި ފަރުވާއަކީ ބްލެކް ފަންގަސް ޖެހުމަށް މަގުފަހިވާ ފަރުވާއެކެވެ.\nއިންޑިއާގައި ކޮވިޑްގެ ކޭސްތައް މެއި މަހާއި ޖޫން މަހު ރެކޯޑް އަދަދަކަށް މަތީގައި އުޅުމަށްފަހު ދަށްވާން ވަނީ ފަށާފަ އެވެ. -- އަލް އަރަބިއްޔާ\nބްލެކް ފަންގަސް ކޮވިޑް-19 އިންޑިއާ ދުނިޔެ\nMore from Hurihaa.mv\nThu, 05 Aug 2021 10:47 PM\nތިން މަސް ފަހުން ފުވައްމުލައް ސިޓީ އާންމު ހާލަތަށް ގެނެސްފި\nThu, 05 Aug 2021 10:12 PM\nމާލެ އާއި ރިސޯޓުތަކާއި އަތޮޅުތަކުން ޖުމްލަ 104 ޕޮޒިޓިވް\nThu, 05 Aug 2021 09:54 PM\nތިން ދުވަސް ފަހުން ފުވައްމުލަކުގެ މުޅި ރަށަށް އަލުން ކަރަންޓު ދީފި\nThu, 05 Aug 2021 08:45 PM\nވެކްސިން ނުޖަހާނަމަ ކަރަންޓީނުވުމަށްފަހު ޕީސީއާރް ޓެސްޓް ހަދަން ފައިސާ ދޭން ޖެހޭ\nThu, 05 Aug 2021 04:20 PM\nޓޫރިޒަމްގެ މިސްރާބު އެބަ ރަނގަޅުވޭ، 85 ޕަސެންޓް ޓްރެފިކް ލިބިއްޖެ: ޓީއެމްއޭ\n© 2021 - Habaru - Privacy


Haradhu Kuda Kurumah Maldivian In Nagaafaivaa Loan Thakah Lui Hoadhanee - Vaguthu\nހަރަދު ކުޑަކުރުމަށް މޯލްޑިވިއަނުން ނަގާފައިވާ ލޯނުތަކަށް ލުއި ހޯދުމުގެ މަސައްކަތް ކުރަމުންދާ ކަމަށް އެ ކުންފުނިން ހާމަކޮށްފިއެވެ.\nފެޑެރޭޝަން އޮފް މޯލްޑިވިއަން އެމްޕްލޯޔާސް (އެމްއެންއެފްއެމްއީ) އިން ބޭއްވި ވެބިނާގައި ވާހަކަ ދައްކަވަމުން މޯލްޑިވިއަންގެ ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ ވިދާޅުވީ، މިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާ ގުޅިގެން ދުނިޔޭގެ އެހެން އެއާލައިންތަކަށް އަސަރުކޮށްފައިވާ މިންވަރަށް މޯލްޑިވިއަނަށް ވެސް އަސަރުކޮށްފައިވެއެވެ.\nއެހެން ކަމުން އެ އެއާލައިނުން ވެސް އަންނަނީ ހަރަދު ކުޑަކުރުމަށް މުހިންމު ފިޔަވަޅުތަކެއް އަޅަމުން ކަމަށް އޭނާ ވިދާޅުވިއެވެ. އެގޮތުން މުވައްޒަފުންގެ މުސާރަ ކުޑަ ކުރުމާއި، އެޑްމިނިސްޓްރޭޓިވް އަދި އޮޕަރޭޝަންތަކަށް ހޭދަކުރާ މިންވަރު މަދުކުރުމަށް މަސައްކަތް ކުރަމުން ދާކަމަށް އޭނާ ވިދާޅުވިއެވެ.\nއަދި ކުންފުނިން ނަގާފައިވާ ލޯންތަށްވެސް ލުއިކުރުމުގެ މަސައްކަތް ކުރަމުންދާ ކަަމަށާއި، މުވައްޒަފުންގެ ހަރަދަށް ހޭދަވާ މިންވަރު ވެސް ކުޑަ ކުރުމުގެ މަސައްކަތް ކުރަމުންދާ ކަމަށް ޖެނިފާ ވިދާޅުވިއެވެ.\nޖެނިފާ ވަނީ މިހާރު ކުޑަކޮށްފައިވާ އެ ކުންފުނީގެ މުވައްޒަފުންގެ މުސާރަ ވެސް ހާލަތު ރަނގަޅުވުމާއެކު ކުރިއެކޭ އެއްފަދައިން ދޭން ފަށާނެ ކަމުގެ ޔަގީންކަން ދެއްވައިފައެވެ.\n"ނެޝަނަލް އެއާލައިނެއްގެ ހައިސިއްޔަތުން މި ހާލަތުގައި ވެސް ގިނަ ހިދުމަތްތަކެއް އެބަ ދެވޭ. އަޅުގަނޑުމެންގެ ހިދުމަތް އިމްޕޯޓާސް އާއި ރިސޯޓުތަކަށްވެސް ލިބޭނެ" ޖެނިފާ ވިދާޅުވިއެވެ.\nގިނަ ހިދުމަތްތަކެއް މި ހާލަތުގައިވެސް ދެމުން އަންނަކަން ފާހަގަ ކުރައްވައި ޖެނިފާ ވިދާޅުވީ މޯލްޑިވިއަންގެ ހިދުމަތް ބޭސް ސަޕްލައި ކުރުމަށާއި، ބޭރުގައި ތިބި ދިވެހިން ރާއްޖެ ގެނައުމަށް އަދި ބިދޭސީން ބޭރަށް ފޮނުވާލުމަށް ކުރަމުންދާ މަސައްކަތްތަކުގައި ވެސް ހިމެނޭ ކަމަށެވެ.\nޖުލައި 5, 2020 10:30\nގައުމު ފަސާދަނުކޮށް ވެރިކަން ހަވާލްކޮށްފަ ބަޗާށެވެ. އެޖެންޑާ 19އިން ތަފާތުގޮތަކަށް ގައުމު ދޮއެލައިފި ވަރަށްތަފާތުދޯ ހެހެހެހެެހ\nޖުލައި 5, 2020 10:37\nމީހުން ނުރުހުނަސް ސަރުކާރު ކުންފުނިތަކުގެ ވެރިންގެ ތެރެއިން ޖެނިފާ އަކީ ފާހަގަކޮށްލެވޭ ފަރާތެއް ... މޯލްޑިވިއަން ގެ އެމްޑީގެ ނަން އައުމުގެ ކުރިން ކޮންމެ މީހެއްގެ ދުލަށްވެސް އަންނާނީ ޖެނިފާގެ ނަން\nޖުލައި 5, 2020 11:32\nބައިތުލްމާލް ހިތަކަށް އަތްމަތީގަ އޮންނަ އިރުވެސް މުވައްޒަފުން ގެމުސާރަ ކުޑަކޮށް ރައްޔިތުމީހާއަށް ތިދެނީ އަނިޔާއާ ދޯކާ މާރިޔާ އެއްކަމަކު ފުކެއް ބޮޑުވަރު އަލީ ރިޒާ ނަންވާނީ ޙުސް އެއްވަތަރުގެ މީހުން ބޯހަލާކު މިއޮތީ ވާސަރުކާރެއް މިއޭރަނގަޅީ ބުނެވޭވަރުގެ އެކަތިވެސް ނެތް\nޖުލައި 5, 2020 11:52\nހަރަދު ކުޑަ ކުރަން މުވައްޒަފުންގެ މުސާރަ ތައް ކުޑަކުރާ އިރު ލައްކައިން މުސާރަ ލިބޭ ވެރިންނަށް މުސާރަ ދަށް ކުރާ ވާހަކަ ނުދައްކަނީ ކީއްވެ؟\nޖުލައި 5, 2020 12:40\nމިސަރުކާރު ރަގަޅުވެގެން އެކަމުގެ ހިތްހަމަޖެހުން ލިބިގެން އެވާހަކަ ދައްކާ އެއްވެސް ރައްޔަތަކު ނެތެވެ. ރައްޔަތުން ބޭނުންވަނީ ވީހާވެސް އަވަހަށް މިސަރުކާރުގެ ވެރިމީހާ އިސްތިއުފާ ދިނުމަށްފަހު، އެމީހަކަށްޓަކައި އެންމެމީހާ ފަހުރުވެރިވާ އެފަދަދެވަނައެއްނުވާ ކުޅަދާނަ ކަތްޕިތާނާއި ގައުމުގެ ހުންގާނު ހަވާލުކުރުމެވެ. ރައްޔިތުންގެ މިއެދުމަށް ބަލާލުމެއްނެތި، ރައްޔިތުންގެ ލާރީން ބޮޑުމުސާރައާއި އިނާޔަތް ނަންގަވައިގެން ތިޔަތިއްބެވީ މަގާމުތަކުގައި ފައި ހަރުކޮށްގެންނެވެ.


ނޫސް ބަޔާން: އިލެކްޝަންސް ކޮމިޝަންގައި ރަޖިސްޓްރީކޮށްފައިވާ ސިޔާސީ ޕާޓީތަކުގެ މެމްބަރުންގެ ދަފްތަރެއް ހޯދުމަށް އެދުން – Maldivian Democratic Party\nނޫސް ބަޔާން: އިލެކްޝަންސް ކޮމިޝަންގައި ރަޖިސްޓްރީކޮށްފައިވާ ސިޔާސީ ޕާޓީތަކުގެ މެމްބަރުންގެ ދަފްތަރެއް ހޯދުމަށް އެދުން\nދިވެހި ރައްޔިތުންގެ ޑިމޮކްރެޓިކް ޕާޓީގެ ފުރަތަމަ ރިޔާސީ ކެންޑިޓޭޓް 11 ނޮވެމްބަރ 2008 ގައި5އަހަރު ދުވަހުގެ ދައުރަކަށް އިންތިޚާބުކޮށް މަޤާމުގެ ވާޖިބު އަދާކުރައްވަމުން ގެންވަދަނިކޮށް7ފެބްރުއަރީ 2012 ގައި ފުލުހުންނާއި، ސިފައިންގެ މަދު ބަޔަކު ހިންގި ޣައިރުޤާނޫނީ ބަޣާވާތުގައި، މިޕާޓީގެ ރިޔާސީ ކެންޑިޑޭޓް ރައީސުލްޖުމްހޫރިއްޔާ މުޙަންމަދު ނަޝީދު ވަނީ އެ މަޤާމުން ދުރުކޮށްފައެވެ.\nއެހެންކަމުން މިޕާޓީން ވަކާލާތުކުރަމުންމިދަނީ ބައިނަލްއަޤްވާމީ ޖަމާއަތްކާއި ދުނިޔޭގެ އެކި ގައުމުތަކެކޭ އެއްފަދައިން އަވަސް ރިޔާސީ އިންތިޚާބެއް ބޭއްވުމަށެވެ. އެފަދަ އިންތިޚާބެއް މިހިނގާ 2012 ވަނަ އަހަރުގައި ބާއްވާއިރު، އެ އިންތިޚާބުގައި މިޕާޓީގެ ފަރާތުން ކުރިމަތިލުމަށް ބޭނުންވާ ކެންޑިޑޭޓަކު އިންތިޚާބު ކުރުމަށް، މި ޕާޓީގެ ރިޔާސީ ޕްރައިމަރީ5މޭ 2012 ވާ ހޮނިހިރު ދުވަހު ބޭއްވުމަށް ޕާޓީގެ ޤައުމީ މަޖިލިހުން ނިންމާފައިވާތީ، މިޕާޓީން ވަނީ، އިލެކްޝަންސް ކޮމިޝަންގައި ރަޖިސްޓްރީކޮށްފައިވާ ސިޔާސީ ޕާޓީތަކުގެ މެމްބަރުންގެ ދަފްތަރެއް ހޯދުމަށް 27 ފެބްރުއަރީ 2012 ގައި އެދިފައެވެ.\nމިގޮތަށް އެދުނީ މިޕާޓީއަކީ މިނިވަން އިންސާފްވެރި އިންތިޚާބްތަކަށް އަބަދުވެސް ވަކާލާތުކުރާ ޕާޓީއަކަށްވެފައި، އެތެރޭގެ އިންތިޚާބެއް ބޭއްވުމުގެ 30 ދުވަސްކުރިން ވޯޓް ހައްގުވާ ފަރާތްތަކުގެ ދަފްތަރެއް އާންމުކޮށް އިއުލާންކުރަންޖެހޭނޭ ކަމަށް މިޕާޓީގެ އަސާސީ ގަވާއިދުގައި ބަޔާންކޮށްފައިވާތީ އާއި، މިއިންތިޚާބްގައި މިޕާޓީއަށް ނިސްބަތްވާ ކޮންމެ މެމްބަރަކަށް ވެސް ވޯޓްލުމުގެ ހައްގު އޮންނާތީއެވެ.


ބައެއް މަރާމާތު ކޮށްދޭނޭ ފަރާތެއް ހޯދުމަށް\nމި ހޮސްޕިޓަލުގެ ބައެއް މަރާމާތުކޮށްދޭނޭ ފަރާތެއް ހޯދުމަށް ކުރެވުނު ނަންބަރު: URH/IUL/2014/36ފ(16 އޮކްޓޫބަރު 2014) އިޢުލާނާ ގުޅިގެން އަންދާސީހިސާބު ހުށަހަޅުއްވާފައިވަނީ އެންމެ ފަރާތެއް ކަމުގައިވާތީ އެ އިޢުލާނު ބާޠިލުކޮށް، އަލުން ހޮސްޕިޓަލްގައި ކުރަންޖެހޭ ބައެއް މަރާމާތު ކޮށްދޭނޭ ފަރާތެއް ހޯދުމަށް ބޭނުންވެއެވެ.\nވީމާ، މިކަމަށް ޝައުޤުވެރިވާ ފަރާތްތަކުން 04 ނޮވެންބަރު 2014 ވާ އަންގާރަ ދުވަހުގެ 2:00 އަށް އުނގޫފާރު ރީޖަނަލް ހޮސްޕިޓަލަށް ނުވަތަ މިނިސްޓްރީ އޮފް ހެލްތުގެ7ވަނަ ފަންގިފިލާގައިވާ ކޮންފަރެންސް ހޯލަށް ވަޑައިގެން މަޢުލޫމާތު ސާފުކުރެއްވުމަށްފަހު 10 ނޮވެންބަރު 2014 ވާ ހޯމަ ދުވަހުގެ 2:00 އަށް އުނގޫފާރު ރީޖަނަލް ހޮސްޕިޓަލަށް ނުވަތަ މިނިސްޓްރީ އޮފް ހެލްތަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުނުކުރައްވާ ފަރާތްތަކާއި، ކަނޑައެޅިފައިވާ ވަގުތުގެ ފަހުން ފޮނުވޭ އަންދާސީހިސާބުތައް ބަލައިނުގަނެވޭނެ ވާހަކަ ދަންނަވަމެވެ.


17 ނޮވެމްބަރ 2012 09:45 17 ނޮވެމްބަރ 2012\nތިމަރަފުށީ ދާއިރާގެ މެމްބަރު އަހުމަދު ޝަރީފު އާދަމްގެ މަންމަ ސިއްތި އާދަމް، ،68 (ތމަރަފުށީ މާލޭގެ) މިއަދު ހެނދުނު އާޓިފިޝަލް ބީޗަށް މޫދަށް އެރި އުޅެނިކޮށް ގެނބިގެން މަރުވެފައިވާ ކަމަށް ފުލުހުން ބުނެފ...\nތިމަރަފުށި ދާއިރާގެ މެމްބަރު ޝަރީފުގެ މަންމަ ގެނބިގެން މަރުވެއްޖެ\nއާޓިފިޝަލް ބީޗަށް މޫދަށް ގޮސް އުޅެނިކޮށް ތިމަރަފުށީ ދައިރާގެ މެމްބަރު އަހުމަދު ޝަރީފުގެ މަންމަ ގެނބިގެން މަރުވެއްޖެއެވެ. ސީއެންއެމަށް މައުލޫމާތު ލިބިފައިވާ ގޮތުގައި ތިމަރަފުށ...\nއަހުމަދު ހަމްދޫން 16 ނޮވެމްބަރ 2012\nމެމްބަރު ހާމިދާއި ޖާބިރު ހައްޔަރުކޮށްފައިވަނީ ޤާނޫނާއި ހިލާފަށް: ކައުންސިލަރ ޖެނެރަލް\n16 ނޮވެމްބަރ 2012\n21:43 ފުލުހުންގެ މީޑިއާ އޮފިޝަލް ދެންމެ ވިދާޅުވީ ފުލުހުންގެ ބެލުމުގެ ދޮށަށް ގެންދެވުނު އެއްވެސް މީހަކަށް އަނިޔާކޮށްފައި ނުވާނެކަމަށް 21:30 ރަލުގެ މައްސަލާގައި ހައްޔަރުކޮށްފައި...\nމާލެ ސިޓީ ކައުންސިލް މެމްބަރު ސުޖާ ހައްޔަރުކޮށްފި\nފުލުހުންގެ އަމުރަށް ނުކިޔަމަންތެރިވުމުގެ ކުށުގައި މާލޭ ސިޓީ ކައުންސިލްގެ ގަލޮޅު ދެކުނު ދާއިރާގެ މެންބަރު އިބްރާހިމް ޝުޖާއު ހައްޔަރުކޮށްފި އެވެ. ފުލުހުންގެ މީޑިޔާ އޮފިޝަލް ވިދާޅުވީ ފުލުހު...\nފުލުހުންވަނީ އަޅުގަނޑު ވަރަށްބޮޑަށް ފިއްތާލާފަ: މެމްބަރު އާމިރު\n03 ނޮވެމްބަރ 2012\nފުލުހުންވަނީ އެމަނިކުފާނު ވަރަށް ބޮޑަށް ފިއްތާލާފައިކަމަށް ރައްޔިތުންގެ މަޖިލީހުގެ ކުޑަހުވަދޫ ދާއިރާގެ މެމްބަރު އަހުމަދު އާމިރު ވިދާޅުވެއްޖެއެވެ. ފުލުހުންގެ ޤާނޫނަށް އިސްލާހު...\nލަންދޫ ކައުންސިލްގެ ނާއިބު ރައީސް ކައުންސިލްގެ މެމްބަރު ކަމުން އިސްތިއުފާ ދީފި\n01 ނޮވެމްބަރ 2012\nނ.ލަންދޫ ކައުންސިލްގެ ނައިބް ރައީސް އަބްދުﷲ އަމްޖަދު ލަންދޫގެ ކައުންސިލް މެމްބަރު ކަމުން އިސްތިއުފާ ދެއްވައިފިއެވެ. ސީއެމްއެމްއަށް މައުލޫމާތު ދެއްވަމުން މިވަގުތު ޗުއްޓީއެއްގައ...\nގޭންގު ކުށާ ބެހޭ ގާނޫނަކީ "ވާތްގެއް ނެތް ބޭކާރު އެއްޗެއް" ކަމަށް މެމްބަރު ނަޝީދު ވިދާޅުވެއްޖެ\n20 އޮކްޓޯބަރ 2012 10:44 20 އޮކްޓޯބަރ 2012\nގޭންގު ކުށްތައް މަނާކުރުމުގެ ގާނޫނަކީ "ވާތްގެއްނެތް ބޭކާރު އެއްޗެއް" ކަމަށް ސިފަކުރައްވައި، އެ ގާނޫނުގެ ދަށުން ކުށްތައް ސާބިތު ކުރުމުގައި ހުރި ހުރަސްތައް މެމްބަރު މުހަންމަދު ނަޝީދު ތަފްސީލުކޮށްދެއްވައ...\nމެމްބަރު އިލްހާމުގެ ސައިކަލަށް ގެއްލުންދީފި\nގެމަނަފުށީ ދާއިރާގެ މެމްބަރު އިލްހާމު އަހުމަދުގެ ސައިކަލަށް ރޭ ދަންވަރު ބަޔަކު ގެއްލުންތަކެއްދީފިއެވެ. ސީއެންއެމަށް މައުލޫމާތު ދެއްވަމުން އިލްހާމު މިއަދު ވިދާޅުވީ ރޭ ދަންވަރު...\nޗައިނާގެ ކޮމިއުނިސްޓް ޕާޓީގެ ޕޮލިޓިކަލް ބިއުރޯގެ އިސް މެމްބަރު ލީ ޗެން ޗުން ރާއްޖެވަޑައިގެންފި\nފާތުމަތު ޒަމްހީނާ 19 އޮކްޓޯބަރ 2012\nޗައިނާގެ ކޮމިއުނިސްޓް ޕާޓީގެ ޕޮލިޓިކަލް ބިއުރޯގެ އިސް މެމްބަރެއް ކަމަށްވާ ލީ ޗެން ޗުން މިއަދު މެންދުރު ރާއްޖެ ވަޑައިގެންފިއެވެ. ލީ ޗެން ޗުން މިދަތުރުފުޅަކީ ޗައިނާއާއި ރާއްޖެއާ ދެމެދު ޑިޕްލޮމެޓިކް ގުޅ...\nއާނިފާ ހުސެއިން ސިރާޖް 26 މިނެޓު ކުރިން


އިންފްރާ ސްޓްރަކްޗަރ އެންޑް އިކޮނޮމިކް ޑިވެލޮޕްމަންޓް - Secretariat of The South Maalhosmadulu Atoll Council\nއިންފްރާ ސްޓްރަކްޗަރ އެންޑް އިކޮނޮމިކް ޑިވެލޮޕްމަންޓް\nޟަރޫރީ ބޭނުންތައް ފުއްދައިނުގަނެވޭފަދަ މީހުންނާބެހޭ ކަންތައްތައް ބެލެހެއްޓުމާ، އެފަދަ މީސްމީހުންނަށް ދޫކުރައްވާ ފައިސާ އެފަރާތްތަކާއި ޙަވާލުކުރުމަށް ބަޖެޓް އެންޑް ފައިނޭންސް ސެކްޝަންގައި ދެންނަވާ، އެކަން ހިގާގޮތް ބެލެހެއްޓުން.\nއަރުވާލިމީހުންނާއި ގޭގައި ބަންދުކުރެވޭމީހުންގެ ރެކޯޑް ބެލެހެއްޓުމާއި އެފަދަ މީހުންގެ ތެރެއިން ބޭސްފަރުވާއަށް ބޭނުންވާ މީހުންނަށް ބޭސްފަރުވާކުރެވޭނެ އިންތިޒާމް ހަމަޖައްސާދީ އެފަދަ މީހުންނާބެހޭގޮތުން ކުރަންޖެހޭ އެންމެހައި ކަންކަން ކުރުން. (އެކަމަށް ހިނގާ ޚަރަދު ހޯދައި ފައިސާގެ މައްސަލަ ހަމަޖެހުމުން ބަޖެޓް އެންޑް ފައިނޭންސަށް ފޮނުވުން)\nއެއްގަމާއި ކަނޑުގައި ދުއްވާ ތަކެތީގެ ރަޖިސްޓްރީގެ ކަންތައްތަކާއި އަދި މިފަދަ ތަކެތި ގެންގުޅުމާއި ދުއްވުމާއި ބެހޭގޮތުން ރާއްޖޭގެ ޢަމަލުކުރުމަށް ހެދިފައިވާ ޤާނޫނުތަކާޢި ޤަވާޢިދުތަކާއި އެއްގޮތްވާ ގޮތުގެމަތިން، ކުރަންޖެހޭ އެންމެހައި ކަންތައްތައް ކޮށް ބެލެހެއްޓުން\nއެއްގަމާއި ކަނޑުގައި ދުއްވާ އިންޖީނުލީ އުޅަނދުފަހަރު ދުއްވުމަށް ބޭނުންވާ ފަރާތްތަކަށް ލައިސަންސް ދޫކުރުމަށް ބާއްވާ ލިޔުމުގެ އިމްތިޙާނާ، ޢަމަލީ އިމްތިޙާނު ބޭއްވުމަށްފަހު އިމްތިޙާނުން ފާސްވާ ފަރާތްތަކަށް ލައިސަންސް ދޫކޮށް އެކަމުގެ ރެކޯޑްސްތައް ބެލެހެއްޓުން.\nއަތޮޅުގެ ތަޢުލީމާއި ޞިއްޙަތާބެހޭގޮތުން އަތޮޅު ކައުންސިލުން ކުރަންޖެހޭ ހުރިހާ ކަމެއްކޮށް ރިޕޯޓް ފޮނުވަންޖެހިއްޖެނަމަ، އެ ރިޕޯޓެއް ފޮނުވަންޖެހޭ ފަރާތަކަށް ފޮނުވުން\nދުވަހުން ދުވަހަށް އަތޮޅުގެ ރަށްރަށުން މަސްރިޕޯޓް ހޯދާ، ފޮނުވަންޖެހޭ ފަރާތްތަކަށް ފޮނުވުން.\nއައި. ޑީ. ކާޑުހެދުމަށް ބޭނުންވާ މަޢުލޫމާތު، ކަމާބެހޭ ފަރާތަށް ފޮނުވުން\nދަރަނީގެ ރެކޯޑާއި ކުށުގެ ރެކޯޑް ބެލެހެއްޓުން.\nލޯނަށް އެދޭފަރާތްތަކުން ބަހައްޓާ ރަހުނު ޤާނޫނުގައިވާ ގޮތުގެމަތީން ރަޖިސްޓްރީކޮށް އެކަމާބެހޭ ރެކޯޑްތައް ބެލެހެއްޓުން.\nއެކިއެކި ބޭނުންތަކަށް ރުއް ލަކުޑި ހޯދަން އެދޭފަރާތަތަކަށް އެތަކެތި ހޯދައި ދިނުމާއި ސަރުކާރުގެ ސިޓީއަށް ރުއްލަކުޑި ކަނޑައިދިނުމުގެ ކަންތައްތައް ހަމަޖައްސައިދިނުމާ، ވެލި ގާ، އަކިރި ދޫކުރުމުގެ ކަންތައްތައް ހަމަޖެހިފައިވާ ޤަވާޢިދުތަކާއެއްގޮތްވާ ގޮތުގެމަތީން އެކަމަށް އެދޭފަރާތްތަކަށް ދޫކުރުމުގެ ކަންތައްތައް ހަމަޖައްސައިދިނުން\nކައުންސިލްގެ ބެލުމުގެ ދަށުގައިވާ ފަޅުރަށްރަށް ބެލެހެއްޓުމާއި، ކުއްޔަށްދިނުމާ ބެހޭގޮތުން ކުރަންޖެހޭ އެންމެހައި ކަންކަން ކުރުން.\nއަތޮޅުގައި ކުރެވޭ މަސްވެރިކަމާއި ދަނޑުވެރިކަމާއި، ފަތުރުވެރިކަމާ ބެހޭގޮތުން ކުރަންޖެހޭ އެންމެހައި ކަންތައްތަކާއި މިކަމާގުޅިގެން ހެދިފައިވާ ޤާނޫނުތަކާއި ޤަވާޢިދުތަކާ އެއްގޮތްވާގޮތުގެމަތީން އެންމެހައި ކަންކަން ރާވާ ހިންގާ ބެލެހެއްޓުމާއި، އަދި އެކަންކަމާބެހޭ ރިޕޯޓްތައް ޤަވާޢިދުން ކަމާބެހޭ މިނިސްޓްރީއަށް ފޮނުވަމުން ގެންދިއުން.\nޤާނޫން ނަންބަރު 94/6 "ދިވެހިރައްޔިތުންގެ ދީނީ އެއްބައިވަންތަކަން ޙިމާޔަތްކުރުމުގެ ޤާނޫން" ގައި ވާގޮތުގެމަތީން އަތޮޅުގެ ރައްޔިތުންގެ މެދުގައި އިސްލާމީ ވަހުދަތު ހިފެހެއްޓުމަށާއި، ދީނީ ހޭލުންތެރިކަން އިތުރުކުރުމަށް ތަފާތު ޕްރޮގްރާމްތައް ރާވާ ހިންގުން.\nއިދާރީ ދާއިރާގެ ތަރައްޤީއަށް ތަފާތު ޕްރޮޖެކްޓްތައް ރާވާ ޕްރޮޕޯޝަލް ތައްޔާރުކުރުމަށްފަހު އެޕްރޮޖެކްޓްތަކަށް ބޭނުންވާ އެހީ ސަރުކާރާއި އެހީދޭ ޖަމާޢަތްތަކާއި ގުޅިގެން ހޯދުމަށްޓަކައި ކުރަންޖެހޭ އެންމެހައި ކަންކަން ކުރުރުން.\nރަށްރަށުގެ ޢުމްރާނީ، އިޖްތިމާޢީ އަދި އިޤްތިޞާދީ ތަރައްޤީއަށްޓަކައި ރަށްރަށުގެ ރަށު ކައުންސިލްތަކުންނާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުންނާއި މަދަނީ ޖަމްޢިއްޔާ ޖަމާޢަތްފަދަ އަމިއްލަ އެކިއެކި ފަރާތްތަކުން އެހީ ހޯދުމަށް ހުށަހަޅާ މަޝްރޫޢުތަކުގެ ޕްރޮޕޯޒަލްތަކަށް އެހީ ހޯދައިދިނުމަށް ބާރުއެޅުމާއި މިފަދަ މަޝްރޫޢުތައް ހިންގުމުގައި އެހީތެރިވުން.\nރަމަޟާންމަހުގެ ދުވަސްތަކާއި ރޭތައް އިޙްޔާކޮށް ދިރުވުމަށް އިދާރީ ދާއިރާގައި ޕްރޮގްރާމްތައް ރާވާ ހިންގުން.\nކައުންސިލްގެ ނިންމުންތައް ތަންފީޒުކުރުން.\nކިޔާފައިވަނީ: 1382 ފަހަރު\tއެންމެފަހުން އަޕްޑޭޓް ކޮށްފައިވަނީ : ހޯމަ, 29 ސެޕްޓެންބަރ 2014 14:41


ގާޒީގެ އިންޒާރު: ދެ ވަނަ އާފިޔާއެއް އުފަންވިޔަނުދޭން ފިޔަވަޅުއަޅާ! – Hathaavees\nގާޒީގެ އިންޒާރު: ދެ ވަނަ އާފިޔާއެއް އުފަންވިޔަނުދޭން ފިޔަވަޅުއަޅާ!\nއަނިޔާވެރި މަންމަ، އާފިޔާ: އޭނާ އުޅެބޮޑުވީ ވެސް އަނިޔާތަކުގެ ތެރޭގައި-- ފޮޓޯ/ މިހާރު\nވ. ރަކީދޫގައި މީގެ ފަސް އަހަރު ކުރިން އަނިޔާވެރި ގޮތަކަށް މަރާލި، މުހައްމަދު އިބްތިހާލުގެ މަރުގެ މައްސަލައާ ގުޅިގެން، ދައުލަތުގެ އިދާރާތަކުން އިތުރަށް ސަމާލުވާންޖެހޭ ކަންތައްތަކެއް ހުކުމް އިއްވި ގާޒީ ފާހަގަކުރައްވައިފިއެވެ.\nނިދާފައި އޮއްވައި ކަރުގައި ހިފައި، ކޮޅުފައިން ތަޅައި އަނިޔާކޮށް، އުމުރުން ތިން އަހަރުގެ އިބްތިހާލު މަރާލިކަން، އޭނާގެ މަންމަ، އާފިޔާ މުހައްމަދުގެ މައްޗަށް މިއަދު ވަނީ ސާބިތުވެފައެވެ. ހުކުމް ކުރީ 20 އަހަރަށް ޖަލަށެވެ. އިސްލާމީ ޝަރީއަތާއި ޖިނާއީ އަދުލުގެ ޤާނޫނުތަކާ ހަވާލާ ދެއްވައި، ހުކުމް ކުރެއްވީ ކްރިމިނަލް ކޯޓުގެ ގާޒީ މުހައްމަދު ސަމީރެވެ.\nހުކުމް އިއްވަމުން ގާޒީ ވަނީ ވަރަށް މުހިއްމު ކަންތައްތަކެއް ފާހަގަ ކުރައްވާފައެވެ. "ދެ ވަނަ އާފިޔާއެއް އުފަންވިޔަ" ނުދިނުމަށްޓަކާ ކުޑަކުދިންގެ ރައްކާތެރިކަމަށް ޚާއްސަ ސަމާލު ކަމެއް ދައުލަތުން ދޭންްޖެހޭކަން ފާހަގަކުރެއްވިއެވެ. ފިޔަވަޅުތަކެއް އަޅަންޖެހޭ ކަމަށް އިޝާރާތް ކުރެއްވިއެވެ.\nއިބްތިހާލުގެ މަރާ ގުޅޭ ބަޔާންތަކާ ހަވާލާ ދެއްވައި ގާޒީ ސަމީރު ވިދާޅުވީ އިބްތިހާލަށް އަނިޔާކުރާ ކަން ރަށުގެ މީހުންނަށް އެނގޭ ކަމަށެވެ. ރަށުގެ މީހުން އެކަން ރިޕޯޓް ނުކޮށް، ސިއްރުކޮށްގެން ތިބިކަން ބަޔާންތަކުން އެނގޭ ކަމަށް ގާޒީ ވިދާޅުވިއެވެ. އިބްތިހާލަށް އަނިޔާކުރިކަން ދައުލަތުގެ އިދާރާތަކަށް އެނގުނު ހިސާބުން ވެސް އޭނާ ދައުލަތުގެ ބެލުމުގެ ދަށަށް ނުގެންދެވި ވަނިކޮށް، އެ ކުއްޖާ މަރުވީ ކަމަށް ގާޒީ ވިދާޅުވިއެވެ.\nމީގެ އިތުރުން ގާޒީ ފާހަގަ ކުރައްވާފައިވާ އަނެއް ކަމަކީ އާފިޔާއަށް ލިބުނު އަނިޔާތަކެވެ. ނަފްސަށް ދެވުނު ހަމަލާތަކެވެ. ދިރިއުޅުނު ވެށިންނެވެ. ގޭ ތެރެއިންނެވެ. އަނިޔާވެރިޔަކަށް އާފިޔާވީ ގޮތް، ރަކީދޫ މީހުންނަށް ވަރަށް ބޮޑަށް ސާފުވާނެއެވެ.\nގާޒީގެ ވާހަކަ އިތުރަށް ތަފްސީލު ކުރުމުގެ ކުރިން، އާފިޔާ ދަންނަ މީހުން އޭނާ ކިޔައިދެނީ މި ގޮތަަށެވެ؛ އެއީ "ހާލުގައި" ބޮޑުވި އަންހެނެކެވެ. ޖިންސީ ޝިކާރައަކަށް ވީ ޖިސްމެކެވެ. ކަސްބީއަކަށް ހެދިއެވެ. ހަށިވިއްކަން މަޖުބޫރު ކުރުވިއެވެ. ގޭ ތެރެއިންނެވެ. އާއިލާ ތެރެއިންނެވެ. އެ އަނިޔާތައް ލިބިލިބި ހުރި އާފިޔާ، އިބްތިހާލަށް ބަލިވެ، އިނދެ ވިހެއީއެވެ. އަސްލު މަންމަ ކައިރީގައި އުޅެ، "އަސްލު" ލޯބި ނުލިބި ބޮޑުވި އަންހެނަކީ އާފިޔާއެވެ. އެއީ ބައްޕަ ނެތް ޔާރެކެވެ.\nހުކުމް އިއްވި ޝަރީއަތުގައި އާފިޔާގެ އުޅެބޮޑުވި "ދުނިޔެ" ގާޒީ އިއްވައިދިނެވެ. ގާޒީ ވިދާޅުވީ އާފިޔާ އުޅެ ބޮޑުވީ، ރައްކާތެރިކަން ދޭނެ އެއްވެސް މީހަކު ނެތިއެވެ. ދޮންބައްޕަގެ ފަރާތުންނާއި އެކި މީސްމީހުންގެ ފަރާތުން ޖިންސީ ގޯނާ ލިބުނު ކަމަށް އާފިޔާ ބުނާ ކަމަށެވެ. އާފިޔާގެ މަންމަ އެކަން ސިއްރު ކުރި ކަމަށް އާފިޔާ ބުނާ ކަމަށާއި ހަށިވިއްކައިގެން ފައިސާ ހޯދަން މަންމަ އާއި ދޮންބައްޕަ މަޖުބޫރު ކުރި ކަމަށް ވެސް އާފިޔާ ބުނެފައިވާ ކަމަށް ގާޒީ ވިދާޅުވިއެވެ.\nއާފިޔާއަށް އެ ލިބުނު އަނިޔާތަކާ ގުޅިގެން ގާޒީ ވިދާޅުވީ އާފިޔާގެ ނަފްސަށް ލިބުނު އަނިޔާތަކަށް އިންސާފު ލިބިފައި ނެތް ކަމަށެވެ.\nއާފިޔާގެ ނަފްސާނީ ހާލަތު ދެނެގަތުމަށް ހަދާފައިވާ ރިޕޯޓުގައި ބުނެފައިވާ ވާހަކަތައް ވެސް ގާޒީ މިއަދު ވަނީ ވިދާޅުވެދެއްވާފައެވެ.\nއިބްތިހާލަކީ ބައްޕަ ނެތް ކުއްޖަކަށްވާތީ، ރަށު މީހުން އާފިޔާއާ ދިމާކުރެއެވެ. އިބްތިހާލަށް އަނިޔާ ކުރެވުނީ އެކަމާ ރުޅި އަންނާތީ ކަމަށް އާފިޔާ ބުނެއެވެ. ނަމަވެސް އެކުށަށް އަދަބު ލިބިގަންނަން އާފިޔާ ބޭނުންވާ ކަމަށް ނަފްސާނީ ހާލަތު ދެނެގަތުމަށް ހެދި ރިޕޯޓުގައިވެއެވެ.\nއެ ރިޕޯޓާ ހަވާލާ ދެއްވައި ގާޒީ ވިދާޅުވީ އާފިޔާގެ ކިބައިން އާދަޔާ ޚިލާފު ރުޅިވެރި ވިސްނުން ހުރުމުން އެހެން މީހެއްގެ ފުރާނައަށް އޭނާގެ ފަރާތުން އިތުރަށް ނުރައްކަލެއް ކުރިމަތިވެދާނެތީ އާފިޔާ އެކަހެރި ކުރަންޖެހޭ ކަމަށެވެ.\nބަނޑުއަޅައި ވިހެއި އަމިއްލަ ދަރިފުޅުގެ ފުރާނައަށް ފަރުވާލެއް ނެތި، އެ ކުއްޖާ މަރާލި މަންމަ 20 އަހަރަށް ޖަލަށްލުމުން، އިންސާފު ލިބުނީ ކަމަށް ބުނެވިދާނެއެވެ. ނަމަވެސް ގާޒީ ކުރެއްވި ހުކުމުގެ އަނެއްކޮޅު، އެބަ ފެނެއެވެ. މަންމަގެ އަނިޔާވެރި އުނގުތެރެއަށް އެ ކުއްޖާ ވެއްޓުނު ގޮތް، އެބަ ކިޔައިދެއެވެ. އަނިޔާގެ ފެށުން އައީ އާފިޔާގެ ފަރާތަކުން ނޫން ކަމާއި އަނިޔާ ލިބިބިލި ހުރި އަންހެނަކު އަނިޔާވެރިއަކަށްވީ ގޮތް އެބަ ބުނެދެއެވެ. އެ ވާހަކަ ބުނެދެނީ ވެސް ހަމަ އެ ހުކުމުންނެވެ.\nކިޔާ ނިމުނުއިރުވެސް އެއީ ކޮން ގާޒީއެއްކަން ނޭގުނު. މިކަހަލަ ނޫސްވެރިކަން


Kidney badhalu kurumah fahu Sushma Swaraj hospitalun dhookollaifi | Mihaaru\nއިންޑިއާގެ ހާރިޖީ ވަޒީރު ސުޝްމާ ސުވަރާޖް: ކިޑްނީ ބަދަލު ކުރުމަށް ފަހު މިހާރު ވަނީ ގެއަށް ބަދަލުވެފައި. --ފޮޓޯ:އޭއެފްޕީ\nކިޑްނީ ބަދަލު ކުރުމަށް ފަހު ސްވަރާޖް ހޮސްޕިޓަލުން ދޫކޮށްލައިފި\n20 ޑިސެމްބަރ 2016 - 14:27\nނިއު ދިއްލީ (ޑިސެމްބަރު 20) - އިންޑިއާގެ ޚާރިޖީ ވަޒީރު ސުޝްމާ ސުވަރާޖުގެ ކިޑްނީ ބަދަލު ކުރުމުގެ އޮޕަރޭޝަނަށް ފަހު ހޮސްޕިޓަލުން މިއަދު ދޫކޮށްލައިފި އެވެ.\nއުމުރުން 64 އަހަރުގެ މިނިސްޓަރުގެ ކިޑްނީ ބަދަލު ކުރުމުގެ އޮޕަރޭޝަން ކޮށްފައި ވަނީ ދިއްލީގެ އޯލް އިންޑިއާ މެޑިކަލް ސައެންސް (އެއިމްސް) ހޮސްޕިޓަލުގެ ކާޑިއޯ-ތޮރައިސިކް ސެންޓަރުގައި މި މަހު 10 ވަނަ ދުވަހު އެވެ. އެކަމަނާ ކުރެއްވި ޓްވީޓެއްގައި ވަނީ ކިޑްނީ ބަދަލު ކުރުމަށް ފަހު މިހާރު ގެއަށް ބަދަލުވެފައިވާ ކަމަށް ވިދާޅުވެފަ އެވެ. ނަމަވެސް އެކަމަނާ އަށް ޒިޔާރަތް ކުރުމުގެ ހުއްދަ އަދި ނެތް ކަމަށް ވިދާޅުވެފައިވެ އެވެ.\nއިތުރު ލިޔުންތައް އިންޑިއާ ފޮރިން މިނިސްޓަރު ކިޑްނީ ބަދަލުކުރުން ސުޝްމާ ސްވަރާޖް\nއިންޑިއާގެ ޚާރިޖީ ވަޒީރުގެ ކިޑްނީ ބަދަލުކޮށްފި\nސުޝްމާ އަށް ކިޑްނީ ދޭން އާދަޔާ ޚިލާފު ޝަރުތެއް!


Faresmaathoda airport tharahgee kohdheyne faraatheh hoadhany - One Online\nފަރެސްމާތޮޑާ --- ފޮޓޯ: ޓޫ ތައުޒަންޑް އައިލްސް\nޑިޒައިން އެންޑް ބިލްޑް އުސޫލުން ގދ. ފަރެސްމާތޮޑާ އެއާޕޯޓުގެ މަސައްކަތް ކޮށްދޭނެ ފަރާތެއް ހޯދުމަށް އިއުލާނުކޮށްފިއެވެ.\nފިނޭންސް މިނިސްޓްރީން އިއްޔެ ކުރި އިއުލާނެއްގައި ބުނީ ޕްލޭނިން މިނިސްޓްރީގެ އެދުމުގެ މަތިން ޑިޒައިން އެންޑް ބިލްޑް އުސޫލުން ފަރެސްމާތޮޑާގައި އެއާޕޯޓު ތަރައްގީ ކުރުމުގެ މަސައްކަތް ކޮށްދޭނެ ފަރާތެއް ބޭނުންވާތީ އެ މަސައްކަތަށް ބީލަން ހުށަހެޅުމުގެ ފުރުސަތު ޝަރުތު ހަމަވާ ހުރިހާ ފާރާތްތަކަށް ހުޅުވާލާ ކަމަށެވެ.\nބީލަމުގައި ބައިވެރިވެވޭނީ ޕްލޭނިން މިނިސްޓްރީގެ "އިމާރާތްކުރުމުގެ އަމަލީ މަސައްކަތްކުރާ ފަރާތްތަކުގެ ގަވާއިދު"ގެ ދަށުން ރަޖިސްޓްރީވެފައިވާ ފަރާތްތަކަށެވެ. އަދި ބީލަމުގައި ބައިވެރިވުމަށް 1500 ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަން ޖެހޭއިރު ފައިސާ ބަލައިގަތުމަށް ހަމަޖައްސާފައިވަނީ މިއަދުން ފެށިގެން އަންނަ މަހުގެ 12 ވަނަ ދުވަހުގެ ނިޔަލަށް ބަންދު ނޫން ކޮންމެ ދުވަހެއްގެ ހެނދުނު 8:30 އިން 12:00 އަށް ފިނޭންސް މިނިސްޓްރީންނެވެ.\nފިނޭންސް މިނިސްޓްރީން ބުނީ، މަސައްކަތުގެ ބިޑު ސެކިއުރިޓީގެ ގޮތުގައި 500،000 ރުފިޔާ ހުށަހަޅަން ޖެހޭނެ ކަމަށާއި ބިޑު ސެކިއުރިޓީގެ މުއްދަތަކީ ބިޑު ހުޅުވާ ތާރީހުން ފެށިގެން 148 ދުވަސް ކަމަށެވެ. ބިޑު ހުޅުވުން އޮންނާނީ އަންނަ މަހުގެ 13 ވަނަ ދުވަހުއެވެ.\nގުޅޭ ޓެގު މިނިސްޓްރީ އޮފް ފިނޭންސް އެންޑް ޓްރެޜަރީ މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ފަރެސްމާތޮޑާ\nރާއްޖޭގެ އިގުތިސޯދު ކޮޅަށް ޖެހޭނީ ވައިގެ ދަތުރުތައް އިތުރުކުރެވިގެން: އަމީރު


މެއިންޓެނަންސް އޮފިސަރ ގރ-01\nޕްރޮޑަކްޝަން އެންޑް އިންޖިނިއަރިންގ ޑިޕާރޓްމަންޓް / ކ. ތިލަފުށި\nއަސާސީ މުސާރަ: 4200.00ރ\nފުޑް އެލަވަންސް: 1800.00ރ\nއެޓެންޑެންސް އެލަވަންސް: 2000.00ރ\nފެރީ އެލަވަންސް: 636.00ރ\nޖީ.ސީ.އީ އޯލެވެލް އިން މަދުވެގެން 03 މާއްދާއިން ފާސްވެފައިވުން ނުވަތަ މަސައްކަތާއި ގުޅުންހުރި ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައި ނުވަތަ މަޤާމުގެ މަސައްކަތުގެ ދާއިރާއެއްގައި3އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\n18 – 45 އަހަރާއި ދެމެދު\nޕްރޮޑަކްޝަން ޑިޕާރޓްމަންޓުގައި ބޭނުންކުރާ މެޝިނަރީޒް އާއި، އިކުއިޕްމެންޓްސްގެ މަރާމާތުތައް ބަލައި މަރާމާތު ކުރުވުން.\nމެއިންޓެނަންސް މަސައްކަތަކާ ގުޅިގެން އިދާރީގޮތުން ކުރަންޖެހޭ އެންމެހާ މަސައްކަތްތައް ކުރުން.\nވަޒީފާއަށް އެދޭ ފޯމު (މޯލްޑިވް ގޭސްގެ ވެބްސައިޓުން ލިބިވަޑައިގަންނަވާނެއެވެ.)\nކުރިން ވަޒީފާ އަދާކޮށްފައިވާނަމަ ވަޒީފާ އަދާކުރިކަމުގެ ލިޔުން\n19 ޖޫން 2019 ވާ ބުދަ ދުވަހުގެ 12:00 ގެ ކުރިން\nމަޤާމަށް އެދި ހުށަހަޅާ ފަރާތްތަކުގެ ތެރެއިން އިންޓަވިއު އަށް ކިޔޭނީ ހަމައެކަނި ޝޯޓްލިސްޓު ކުރެވޭ ފަރާތްތަކަށެވެ. ޝަރުޠު ހަމަނުވާ ފަރާތްތަކާއި ޞައްޙަ ނޫން މަޢުލޫމާތުތައް ހިމެނޭ ހުށަހެޅުންތައް ބާޠިލު ކުރެވޭނެއެވެ.\nހިއުމަން ރިސޯސް ޑިޕާޓްމަންޓް\n21-02 އެސް.ޓީ.އޯ ޓްރޭޑް ސެންޓަރ، –2ވަނަަ ފަންގިފިލާ\nފޯން: 3335614 ފެކްސް: 3335615


SunOnline: Alevel imthihaanu raajjeygai baavvan ninmaifi\nއޭލެވެލް އިމްތިހާނު ރާއްޖޭގައި ބާއްވަން ނިންމައިފި\nއައިޝަތު ފަރީޙާ 03 Mar 2021, 11:55\nމީގެ ކުރިންވެސް ތާވަލުކުރެވިފައި އޮތް ގޮތަށް މި އަހަރުގެ މެއި/ޖޫން ގައި ރާއްޖޭގައި އޭލެވެލް އިމްތިހާނު ބާއްވަން ނިންމައި، މިމަހުގެ 11 ގެ ކުރިން އެޕްލިކޭޝަން ހުށަހެޅުމަށް އެދެފިއެވެ.\nއެޑިއުކޭޝަން މިނިސްޓްރީން މިއަދު ބުނީ ރާއްޖޭގައި ބާއްވާނީ އެޑެކްސެލް އިން ދޭ އިމްތިހާނެއް ކަމަށާއި، ސެޓްފިކެޓުވެސް ދޭނީ އެޑެކްސެލް އިން ކަމަށެވެ.\nމިއަދު އޮތް ނޫސްވެރިންގެ ބައްދަލުވުމެއްގައި އެޑިއުކޭޝަން މިނިސްޓަރު ޑރ. އާއިޝަތު އަލީ ވިދާޅުވީ މިހާރު ރާއްޖޭގައި އޭލެވެލް އަށްް ކިޔަވާ ހުރިހާ ކުދިން އިމްތިހާނު ހަދާނެ ކަމަށެވެ.\n"މިހާރު ހަމަޖެހިފައިވާގޮތުން ރާއްޖޭގައި އެގްޒާމް ބާއްވާގޮތަށް އަޅުގަނޑުމެން ކުރިއަށް ގެންދަން ރާވާފައި އޮތީ. އެގޮތުން މިއަހަރު މެއި / ޖޫން ގައި މިހާރު ކިޔަވަމުންދާ ހުރިހާ ކުދިން އޭ އެލް އެގްޒާމް އާ އެ އެސް އެގްޒަމްގައި ސިޓް ކުރާނެ. އެކުދިންގެ ޕޭޕާސްތައް އެޑެކްސެލް އިން މާކު ކުރާނީ. ސެޓްފިކެޓު ވެސް ހަމަ އެޑެކްސެލް އިން ދެއްވާގޮތަށް މިއޮތީ،" މިނިސްޓަރު ވިދާޅުވިއެވެ.\nމެއި/ޖޫން ގައި ހަދާ އިމްތިހާނުގެ ނަތީޖާ އޮގަސްޓު 10 ގައި ލިބޭނެ ކަމަށް މިނިސްޓަރު ވިދާޅުވިއެވެ.\nމިއަހަރުގެ މެއި/ޖޫންގައި އޭއެސް/އޭލެވެލް އިމްތިހާނު ނުބާއްވަން އިނގިރޭސިވިލާތުގެ ޕިއާސަން އިން ނިންމީ މިދިޔަ ފެބްރުއަރީ މަހުއެވެ.\nނަމަވެސް އޭއެސް/އޭލެވެލް އިމްތިހާނުތަކުގައި ބައިވެރިވާ ދަރިވަރުންގެ ފެންވަރު ވަޒަން ކުރުމާއި ސެޓްފިކެޓު ދިނުމުގެ ކަންތައް ކުރިއަށް ގެންދާނެގޮތެއް އަންގާނެ ކަމަށް އެފަރާތުން ވަނީ ބުނެފަ އެވެ.\nއެ އެންގުމާ ގުޅިގެން އެޑިއުކޭޝަނުން ވަނީ އިމްތިހާނަށް ތައްޔާރުވުމަށް ކުރާ މަސައްކަތް ހުއްޓާނުލާ ކުރިއަށް ގެންދަން އެދިފައެވެ. އަދި ރާއްޖެއިން އެއެސް/އޭލެވެލް އިމްތިހާނުގައި ބައިވެރިވާ ކުދިންގެ އެސެސްމެންޓު ކުރިއަށް ގެންދާނެ ގޮތެއް އޮތްތޯ ބެލުމަށް އެޑެކްސެލްއާއެކު މަޝްވަރާ ކުރަމުންދާ ކަމަށްވެސް މިނިސްޓްރީ އިން އޭރު ބުންޏެވެ.\n"އަޅުގަނޑުމެން ވަރަށް ޕްރޮމްޕްޓް ކޮށް އެދުވަހުން އެދުވަހަށް އެޑެކްސެލް އާއެކު ވާހަކަތައް ފަށައިފިން. ވާހަކަ ފަށަން ޖެހުނު މައިގަނޑު ސަބަބަކީ އަޅުގަނޑުމެން ގަބޫލެއް ނުކުރަން ރާއްޖޭގެ އެއްވެސް ސްކޫލެއްގައި، އެބޭފުޅުން އެ ފާހަގަ ކުރައްވާގޮތަށް ޓީޗާ ބޭސްޑް އެސެސްމެންޓެއް ބާއްވައިގެން މިވަރުގެ ބޮޑު އިމްތިހާނެއް ރާއްޖޭގައި މިވަގުތު ކުރިއަށް ގެންދެވިދާނެ ކަމަކަށް. އެހެންވެ އަޅުގަނޑުމެން ވަކާލާތު ކުރަމުން ދިޔައީ ރާއްޖޭގައި އަންސީން ކުއެޝަން ޕޭޕާސް ފޯރުކޮށްދީގެން ކުރިންވެސް އިމްތިހަނު ބާއްވަމުން ދިޔަ ގޮތަށޭ ރާއްޖޭގައި އިމްތިހާނު ބާއްވަން ވާނީ،" ޑެޕިއުޓީ މިނިސްޓަރު މުހައްމަދު އިހުސާން ވިދާޅުވިއެވެ.\nއިހުސާން ވިދާޅުވީ އެޑެކްސެލް އާއެކު ފަސް ބައްދަލުވުމެއް ކުރިއަށް ގެންދިޔަ ކަމަށެވެ. އެޑެކްސެލް އާއެކު ބޭއްވި މަޝްވަރާ ތަކަށްފަހު، ރާއްޖޭގައި އިމްތިހާނު ބޭއްވުމުގެ ފުރުސަތު ފަހިވެފައިވާ ކަމަށާއި، އިމްތިހާނަށް ރާއްޖޭގައި ކުރަންޖެހޭ އެޑްމިނިސްޓްރޭޓިވް މަސައްކަތްތައް ކުރިއަށް ގެންދަން ފަސޭހައަކަށް ރާއްޖޭގައި އިމްތިހާނުގެ ކަންތައް ކުރިއަށްދާނެކަން އެޑެކްސެލް އިން އިއުލާނު ކުރީ ރޭކަމަށް އިހުސާން ވިދާޅުވިއެވެ.\nއިހުސާން ވަނީ މާޗު 11 ގެ ކުރިން އިމްތިހާނުގެ އެޕްލިކޭޝަންތައް ހުށަހެޅުމަށް އިލްތިމާސްކޮށްފައެވެ. އަދި މިފަހަރު ކަންތައް ހުރިގޮތުން ލޭޓް އެންޓްރީގެ ފުރުސަތު ދެވެން ނޯންނާނެކަމަށްވެސް ވިދާޅުވިއެވެ.\n"ވަގުތު ލަސްކޮށްފިނަމަ މިހާރު ޝެޑިއުލްކޮށްފައި އޮތްގޮތަށް އިމްތިހާނު ބޭއްވުމުގައި ދަތިތަކެއް ދިމާވާނެ. އެހެންވީމާ 11 މާޗުގައި އެޕްލިކޭޝަން ކޮމްޕްލީޓު ކޮށްފިނަމަ އެބަ ވަގުތު ލިބޭ އިމްތިހާނު ކަރުދާސް ރާއްޖެ ގެެނެސް ސްކޫލުތަކަށް ފޯރުކޮށްދިނުމަށް،" އިހުސާން ވިދާޅުވިއެވެ.\nއިހުސާން ވިދާޅުވީ ކުރިން ތާވަލުކޮށްފައި އޮތްގޮތަށް ޖޫން މަހުގެ ފަހުކޮޅު އެޗްއެސްސީ އިމްތިހާނުވެސް ރާއްޖޭގައި ކުރިއަށް ދާނެ ކަމަށެވެ.\nކޮވިޑުގެ ހާލަތާ ގުޅިގެން މިދިޔަ 2020 ވަނަ އަހަރުގެ މެއި/ޖޫން އޭލެވެލް އިމްތިހާނު ބާއްވައިފައެއް ނުވެއެވެ. އެ އިމްތިހާނު ކުރިއަށް ގެންދިޔައީ އޮކްޓޯބަރު/ނޮވެމްބަރުގައެވެ.\nމިނިސްޓަރު ވިދާޅުވީ މިއަހަރު އިމްތިހާނު ކަރުދާސް މާކު ކުރާއިރު، ހާލަތަށް ރިއާޔަތްކޮށް، ކުރިއަށްވުރެ ލުއިކޮށް އިމްތިހާނު މާކު ކުރާނެ ކަމަށެެވެ.


Balimeehaku Baroa Eh Gai Ufulumun MP Raee Ah Goasvee Minister Imran - Vaguthu\nކޮވިޑްގެ އަދަދުތައް މައްޗަށް، ވެކްސިނަށް ގާނޫނީ ހުރަސްތަކެއް - 49 މިނެޓް ކުރިން\nހދ. މަކުނުދޫގައި ބަލި މީހަކު ބަރޯއެއްގައި ސިއްހީ މަރުކަޒަށް ގެންދިއުމުން މެމްބަރު މުހައްމަދު ރާއީ ހޯމް މިނިސްޓަރ އިމްރާން އަބްދުﷲ އާއި އަދާލަތު ޕާޓީއަށް ފާޑުވިދާޅުވެއްޖެއެވެ.\nބަލި މީހަކު ބަރޯއެއްގައި މަރުކަޒަށް ގެންދިޔަ ފޮޓޯއާއި ވީޑިއޯ މީސް މީޑިއާގައި އާއްމުވުމުން ސަރުކާރަށް ވަނީ ފާޑުކިޔުންތައް އަމާޒުވެފައެވެ. ސަރުކާރަށް ކުރިމަތިވެފައިވާ ފާޑުކިޔުންތަކުން ސަރުކާރު ދިފާއު ކުރުމަށް ނިކުންނަވާފައި ވަނީ އެދާއިރާގެ މެންބަރު ރާއީއެވެ.\nބަރޯއެއްގައި ބަލި މީހަކު އުފުލުމުން އެކަމަށް އިޝާރާތްކޮށް މެމްބަރު ރާއީ ވަނީ މިކަމަކީ ސަރުކާރު ކޯލިޝަންގައި އަދާލަތު ޕާޓީ އޮވެ އަދާލަތުން އިދިކޮޅު ފަރާތްތަކާއި ގުޅިގެން ހިންގި ކަމެއް ކަމަށް ތުހުމަތުކުރައްވާފަ އެވެ. އަދި އަދާލަތު މަސައްކަތް ކުރަނީ ސަރުކާރުގައި އޮވެ އެޕާޓީގެ ވަރުހުރިކަން ދެއްކުމަށް ކަމަށް ކަމަށް ވެސް އޭނާ ވިދާޅުވެފައި ވެއެވެ.\n"ނަމަވެސް އެކަން ނުކުރެވޭނެ. އަދި އިތުބާރުނެތް ކަމުގެ މައްސަލަ ވައްދާނަން." ރާއީ ވިދާޅުވިއެވެ.\nރާއީ މިއަދު ވިދާޅުވީ ސަރުކާރުން މިހާރު ރާއްޖެ ގެނެސްފައިވާ އެމްބިއުލާންސްތަކުގެ ތެރެއިން އެމްބިއުލާންސެއް މަކުނުދޫއަށް ފޮނުވާނެކަމުގެ ޔަގީންކަން ސަރުކާރުން އޭނާ އަށް ދީފައިވާ ކަމަށެވެ.\nSarukaaru ge coalition therey thibe ladhuganan jehey, AP membaruna lavaa adhi sarukaaraai dhekolhu faraaithakaa gulhigen sarukaaru ah thimaa nisbaivaa party ge baaru huri varu dhakan maskai kuranny, adhi no confidence vadhaanan IA. 🙏 https://t.co/pq1t9fvVfA pic.twitter.com/q0hVYziJWx\n— Mohamed Raee / Makunudhoo Constituency (@Mraee12) October 22, 2021\nރާއީ މީގެ ކުރިން ވެސް ވަނީ މަޖިލީހުގައި އިމްރާނަށް ވަރަށް ބޮޑަށް ފާޑުވިދާޅުވެފައެވެ. ރާއީ އާއި އިމްރާންގެ ދެމެދުގައި ހިޔާލު ތަފާތުވުން އުފެދިފައިވާ އެއްމައްސަލައަކީ ހދ.ނޭކުރެންދޫގައި ޖަލެއް އެޅުމުގެ މަޝްރޫއުއާއި ގުޅިގެންނެވެ. އެމަޝްރޫއު ކުރިއަށް ގެންދަން ރާއީ އިންވެސްޓަރުންތަކެއް ގޮވައިގެން ދިޔަ ކަމަށް އިމްރާން މަޖިލީހުގައި މީގެ ހަފްތާއެއްހާ ދުވަސް ކުރިން ވިދާޅުވިއެވެ.\nޒިންމާތައް ބަލާ، ނޫނީ އަންނަ އޮތް ޖީލުތަކަށް ގައުމު މިނިވަންކަމާއެކު ފޯރުކޮށްނުދެވޭނެ - އިމްރާން\nޝުރައިހް ހޯދުމުގެ މަސައްކަތް ކުރިއަށްދާ ގޮތް ރާއީ ބައްލަވާލައްވައިފި\nއޮކްޓޯބަރ 22, 2021 22:43\nމަޖިލީހަށް ވައްދާފަ ވޯޓަން އަހަންވާއިރަށް ތިޔަ ގަމާރު ރާއީ ބުނާނެ ސޭކް ފަހަރި އަށް އިތުބާރު އެބައޮތޯ.... މީ އެެއްމެން ދަންނަ ކަމެއް. ތިކަހަލަ ހިމާރުންނާއި، ގަމާރުން މަޖިލީހަށް ވެއްދީމަ މިހިރަ ފެންނަނީ ވަމުންދާގޮއި. ޥ ވާހަކަ.\nއޮކްޓޯބަރ 22, 2021 23:10\nރާއި ކަލޯ އެމް ބިއުލަންސް ދުއްވަން ދޭބަލަ\nއޮކްޓޯބަރ 22, 2021 23:35\nރާއީ ކޯލިސަން ސަރުކާރުން މަހުލޫފާ ޖައްސާލިހެން މިހާރު އެއުޅެނި އިމްރާނާ ޖައްސައިލައިގެން މީ ސިޔާސީ ކުޅިގަނޑެއް އިމްރާނުގެ އަނގައިގައިގައި ޓޭޕް އަޅުވާނެ ބަލަންތިބޭ\nއޮކްޓޯބަރ 23, 2021 00:04\nތިޔަރާއޯމެން ހޮވިމީހުން ޒިންމާވާންޖެހޭނީ އެއީ އެކަހަލަނާގާބިލްމީހަކު ހޮވިކަން މިކަހަލަ މަޖްލިސް އައް އޭސަހަރޯ ގައުމުމެއްނެތް\nއޮކްޓޯބަރ 23, 2021 01:47\nމޮޔަ ކަލޯ ތިޔާބުނާ އެންބިއުލާންސް ގެންދާނަމޭ ބުނީތާ އަދި ނުގެންދޭނު ގެންދަންދެން ބަލިމީހާ ގޭ ބާއްވަންވީތާ\nމަށަށް ގޯހީ މިނިސްޓަރު ނަސީމީ ޕާކް ނަސީމޯ\nއޮކްޓޯބަރ 23, 2021 10:15\nބޮލަށް ފިތިފަތިބި މަޖިލިސް މެމްބަރުން ތިބެންޏާ ވާނީ މިހެން.ބަލި ގަބޫލެއްނުކުރާނެ.


Midhiya aharu dhaulathah Aamdhaneege gothugai 16.8 Billion rufiyaa balaiganefi\nމިދިޔަ އަހަރު ދައުލަތަށް ލިބުނު އާމްދަނީ 16.8 ބިލިއަނަށް!\nމިިދިޔަ އަހަރު ދައުލަތަށް ލިބުނު އާމްދަނީ 16.79 ބިލިއަން ރުފިޔާއަށް އަރާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ)ގެ ތަފާސް ހިސާބުތަކުން ދައްކައިފިއެވެ.\nމީރާގެ ތަފާސްހިސާބުތަކުން ދައްކާ ގޮތުގައި 2018 ވަނަ އަހަރު ދައުލަތަށް ލިބުނީ 16.35 ބިލިއަން ރުފިޔާ އެވެ. މިދިޔަ އަހަރު އާމްދަނީގެ ގޮތުގައި 16.79 ބިލިއަން ރުފިޔާ ދައުލަތަށް ލިބިފައި ވުމުން 2018 ވަނަ އަހަރާ އަޅާ ބަލާއިރު މިދިޔަ އަހަރު ދައުލަތަށް ލިބުނު އާމްދަނީ 2.7 އިންސައްތަ އިތުރެވެ.\nމީރާއިން ހާމަކުރި ގޮތުގައި ދައުލަތަށް އެންމެ ބޮޑު އާމްދަނީއެއް ލިބެނީ ޓެކްސްއިންނެވެ. މިދިޔަ އަހަރު ދައުލަތަށް ޓެކްސް އާމްދަނީގެ ގޮތުގައި 12.97 ބިލިއަން ރުފިޔާ ލިބިފައިވެއެވެ. މިއީ އޭގެ ކުރީ އަހަރާ އަޅާ ބަލާއިރު ކުޑަކުޑަ ކުރިއެރުމެކެވެ. ދެހާސް އަށާރަވަނަ އަހަރު ޓެކްސް އާމްދަނީގެ ގޮތުގައި ލިބުނީ 12.6 ބިލިއަން ރުފިޔާއެވެ. ޖީއެސްޓީއަށް އެކަނިވެސް 7.7 ބިލިއަން ރުފިޔާ ލިބިފައިވާކަމަށާއި ދެވަނައަށް އެންމެ ބޮޑު ހިއްސާއެއް ކުރީ، 2.89 ބިލިއަން ރުފިޔާއާއެކު ވިޔަފާރީގެ ފައިދާއިން ނަގާ ޓެކްސް (ބީޕީޓީ)އެވެ.\nއެހެނިހެން އާމްދަނީގެ ތެރެއިން މިދިޔަ އަހަރު ދައުލަތަށް އެންމެ ބޮޑު އާމްދަނީއެއް ލިބުނީ ޓޫރިޒަމް ލޭންޑް ރެންޓު ނުވަތަ ބިމު ކުލިންނެވެ. ބިމު ކުލީގެ ގޮތުގައި 1.65 ބިލިއަން ރުފިޔާ ލިބުނު އިރު، މިއީ އޭގެ ކުރީ އަހަރާ އަޅާ ބަލާއިރު 114.5 މިލިއަން ރުފިޔާގެ ކުރިއެރުމެކެވެ.\nޓެކްސް ނޫން އާމްދަނީގެ ތެރެއިން މިދިޔަ އަހަރު ދެން އެންމެ ބޮޑު އާމްދަނީއެއް ލިބުނީ ވެލާނާ އިންޓަނޭޝަނަލް އެއާޕޯޓުގެ ތަރައްގީގެ މަސައްކަތާ ގުޅިގެން ނަގާ އެއާޕޯޓު ޑިވެލޮޕްމަންޓް ފީންނެވެ. އެ ފީގެ ގޮތުގައި މިދިޔަ އަހަރު ދައުލަތަށް 729 މިލިއަން ރުފިޔާ ލިބުނެވެ. މީގެ އިތުރުން ލީސް ޕީރިއަޑް އެކްސްޓެންޝަން ފީގެ ގޮތުގައި 306 މިލިއަން ރުފިޔާ ލިބުނު އިރު ޖޫރިމަނާގެ ގޮތުގައި 187 މިލިއަން ރުފިޔާ ދައުލަތަށް ލިބިފައިވެއެވެ.


Italy akee hama ekani defence kuraa team eh noon: Conte #Euro2016 | Mihaaru\nއިޓަލީގެ ކޯޗު އެންޓޯނިއޯ ކޮންޓޭ ރޭގެ މެޗުގައި ކޯޗުކޮށްދެނީ. --ފޮޓޯ: އޭއެފްޕީ\nއިޓަލީ އަކީ ހަމައެކަނި ޑިފެންސްކުރާ ޓީމެއް ނޫން: ކޮންޓޭ\n28 ޖޫން 2016 - 11:51 1 comment\nޕެރިސް، ފްރާންސް (ޖޫން 28) - ޔޫރޯ ފުޓްބޯޅަ މުބާރާތުގެ ދެ ވަނަ ބުރުގައި ރޭ ސްޕެއިން އަތުން 2-0 އިން އިޓަލީ މޮޅުވި މެޗުން ދައްކުވައިދިނީ އިޓަލީ އަކީ ހަމައެކަނި ޑިފެންސްކުރާ ޓީމެއް ނޫންކަން ކަމަށް އެ ޓީމުގެ ކޯޗު އެންޓޯނިއޯ ކޮންޓޭ ބުނެފި އެވެ.\nރޭގެ މެޗުގެ ފުރަތަމަ ހާފުގައި އިޓަލީން މެޗު ޑޮމިނޭޓްކޮށް ގިނަ ފުރުސަތު ހޯދިއިރު ދެ ވަނަ ހާފުގައި އެ ޓީމުން ދެއްކީ ޑިފެންސިވް ކުޅުމެކެވެ. އެކަމަކު ޖުމްލަކޮށް ސްޕެއިނަށް މުޅި މެޗުގައި ވެސް އިޓަލީގެ މައްޗަށް ފުރިހަމަ ކޮންޓްރޯލެއް ނުނެގުނެވެ.\n"ވަރަށް ރަނގަޅު ޕާފޯމަންސެއް މި ދެއްކީ. އަހަރެމެންގެ ކުޅުންތެރިން އަންނަނީ ރަނގަޅު ފުޓްބޯޅައެއް ކުޅެމުން. އެކަމާ އުފާވޭ. އަހަރެމެންނަކީ ވަރަށް އޯގަނައިޒްކޮށް ޑިފެންސިވްކުރާ ޓީމެއް ހަމައެއާ އެކު އެޓޭކް ވެސް ކުރަން. އާއްމުކޮށް މީހުން ހީކުރަނީ އިޓަލީ އަކީ ޑިފެންސިވްކޮށް ކުޅޭ ޓީމެއް ކަމަށް. އެކަމަކު އެހެނެއް ނޫން އެކަން މިވީކީ،" ކޮންޓޭ ބުންޏެވެ.\nކުއާޓާ ފައިނަލުގައި އިޓަލީ ބައްދަލުކުރަން ޖެހޭނީ ދުނިޔޭގެ ޗެމްޕިއަން ޖަރުމަނާ ދެކޮޅަށެވެ. ކޮންޓޭ ބުނީ ވަރަށް މޮޅަށް ކުޅެގެން ޖަރުމަން ބަލިނުކުރެވޭނެ ކަމަށާއި އެކަން ކުރެވޭނީ އާދަޔާ ހިލާފު މޮޅަށް ކުޅެގެން ކަމަށެވެ.\n"ކުޅުންތެރިން ޖެހޭނެ 130 ޕަސެންޓް ނެރެން،" ކޮންޓޭ ބުންޏެވެ.\nރޭގެ މެޗުގައި އިޓަލީގެ މިޑްފީލްޑަރު ޑެނިއަލީ ޑި ރޮސީ އަށް އަނިޔާވެފައިވާއިރު ބަދަލުގައި އެރި ތިއާގޯ މޮޓާ ވަނީ ޖަރުމަން މެޗަށް ސަސްޕެންޑްވެފަ އެވެ. ކޮންޓޭ ބުނީ އެއީ ކަންބޮޑުވުމެއް ކަމަށާއި އެކަމަކު އެންޓޯނިއޯ ކަންޑްރޭވާ ނެތް ތަން ސްޕެއިން މެޗުގައި ވެސް ފޫބެއްދި ގޮތަށް ރޮސީ އާއި މޮޓާ ނެތްތަން ވެސް ފޫބެއްދޭނެ ކަމަށެވެ.\nމި މުބާރާތަށް ފަހު ކޮންޓޭ އިޓަލީ ދޫކޮށް ޕްރިމިއާ ލީގުގެ ޗެލްސީއާ ހަވާލުވާނެ އެވެ. އޭނާ ބުނީ ޗެލްސީ އަށް ބަދަލުވާން ނިންމީތީ ހިތާމަނުކުރާ ކަމަށާއި އެކަމަކު އަބަދުވެސް ހިތުގައި އިޓަލީއަށް ހާއްސަ ޖާގައެއް އޮންނާނެ ކަމަށެވެ.\n"އަދި ފަހުން އެނބުރި އިޓަލީ އަށް އަންނަން ބޭނުންވޭ. ގައުމީ ޓީމާ އެކު ކުރެވޭނީ މުޅިން ތަފާތު ތަޖުރިބާއެއް، މުޅިން ތަފާތު އިހުސާސެއް،" ކުރިން ޔުވެންޓަސްއާ އެކު ގިނަ ކާމިޔާބީތަކެއް ހޯދި ކޮންޓޭ ބުންޏެވެ.


Nasheed geygai laila beyrugai\nނަޝީދު ގޭގައި، ލައިލާ ބޭރުގައި\nރައީސް ނަޝީދުގެ އަނބިކަބަލުން ލައިލާ އަލީ އެމެރިކާގެ ސެކްރެޓަރީ އޮފް ސްޓޭޓް، ޖޯން ކެރީއާ ބައްދަލު ކުރައްވަނީ: ނަޝީދު ޖަލުން ސަލާމަތް ކުރެއްވުމަށް ކުރާ މަސައްކަތުގެ މައި އިންޖީނަކީ އެކަމަނާ.\nކުރީގެ ރައީސް މުހައްމަދު ނަޝީދުގެ މައްޗަށް ޓެރަރިޒަމްގެ ކުށް ސާބިތުވެ، އިއްވި 13 އަހަރުގެ ޖަލު ހުކުމާއެކު ރާއްޖޭގެ މުޅި ޕޮލިޓިކަލް ޑައިނަމިކް އެކީ އެކަށް ބަދަލުކޮށްލި އެވެ. ރާއްޖޭގެ ސިޔާސީ އެކްޓިވިޒަމްގެ "މައި ސިކުނޑި" ޖަލުގައި ބަންދުވުމުން، އެމްޑީޕީގެ އަޑަށާއި ހަރަކާތްތަކަށް ވެސް ފަނޑުކަން އައެވެ. ކުރިން އޮތް ގޮތް ނޫން، ދިމާ އިދިކޮޅަށް ހަމަ ކުއްލިއަކަށް ކަންތައްތަކެއް ބަދަލުވެގެން އައެވެ.\nއެކަމަކު ވެސް އެންމެން ހައިރާންކޮށްލި ބަދަލެއް އައީ އެމަނިކުފާނުގެ އަނބިކަބަލުން ލައިލާ އަލީ އަށެވެ. ނަޝީދުގެ ވެރިކަމުގައި ވެސް ލައިލާ ފެނިވަޑައިގަތީ ފިރިކަލުންގެ މަސައްކަތްތަކާ ވަރަށް ވެސް ދުރުން އުޅުއްވި ތަނެވެ. އެހެން ގޮތަކަށް ބުނާ ނަމަ، ނަޝީދުގެ ސިޔާސީ ދުނިޔޭގައި ލައިލާ އަކީ ފެންނަ މޫނެއް ނޫނެވެ.\nމީގެ ކުރިން ތަކުރާރުކޮށް ޖަލުގެ ގޮޅިތަކުގައި ނަޝީދު ހޭދަ ކުރައްވަން ޖެހިވަޑައިގަތް އިރު ވެސް ލައިލާ ފެނިވަޑައިގަތީ މަޑުމައިތިރިކޮށެވެ. އެހެން ނަމަވެސް މިފަހަރު އެކަމަނާ ފެންނަނީ ތަފާތު ކޮށެވެ. ފިރިކަލުން ސަލާމަތް ކުރެއްވުމަށް ކުރެވޭ މަސައްކަތުގެ މައި ސޯބަކީ ލައިލާ އެވެ. ހާއްސަކޮށް ބޭރު ދުނިޔޭގައި ނަޝީދު ސަލާމަތް ކުރެއްވުމަށް ކުރެވޭ ސިޔާސީ މަސައްކަތްތަކުގެ ސޯބު އެކަމަނާއާ ނުލާ ނޭނބުރެ އެވެ.\nނަޝީދުގެ ވެރިކަމުގައި ފިރިލަުންނާ އެކު ލައިލާ ހަފްލާއެއްގައި ބައިވެރިވެ ވަޑައިގަންނަވަނީ: ލައިލާ އޭރު އެއްގޮތަކަށް ވެސް ސިޔާސީ ކަންކަމުގައި ނޫޅުއްވާ.\nއަވަހާރަކޮށްލެވުނު އިންޑިއާގެ ބޮޑު ވަޒީރު ރަޖީވް ގާންދީ އަށް އިންސާފު ހޯއްދަވާ ދެއްވުމަށް ހުވަފަތް އަނބިކަބަލުން ސޯނިޔާ ގާންދީ ނިކުންނަވައި މަސައްކަތް ފެއްޓެވި ގޮތަށް، ލައިލާގެ މަސައްކަތް ވެސް ސިފަވެގެން މި އަންނަނީ ރާއްޖޭގެ "ސޯނިޔާ" ގެ ގޮތުގަ އެވެ. އެކަމަކު އެ ހުރިހާ މަސައްކަތްތަކެއް އެކަމަނާ ކުރައްވަނީ މީޑިއާގެ ފާރަވެރި ލޯތަކާ ވީހާވެސް ދުރުގަ އެވެ. މީގެ ކުރިން ވެސް އެކަމަނާ އަބަދުވެސް ހިޔާރު ކުރެއްވީ ލޯ ޕްރޮފައިލްގެ ދިރިއުޅުއްވުމެކެވެ. އެހެންވެ، ނަޝީދުގެ ސިޔާސީ ހަޔާތުގައި ލައިލާގެ މުހިންމު ދައުރު ތިލަނުވެ އޮތީ ކަމަށް ވެދާނެ އެވެ.\nއެމްޑީޕީގެ އިސް ބޭފުޅަކު ވިދާޅުވި ގޮތުގައި ނަޝީދު ޖަލުން ސަލާމަތް ކުރެއްވުމަށް ކުރާ މަސައްކަތަށް ލިބޭ އެންމެ ބޮޑު ހިތްވަރަކީ ލައިލާ އެކަމުގެ ތެރޭގައި އުޅުއްވާލެއް ބޮޑު ކަމެވެ. ހާއްސަކޮށް އެކަމުގައި ކުރެވޭ މަސައްކަތްތައް ހާއްސަ ސަމާލުކަމެއް ދީގެން ސީދާ ލައިލާ ދުވަހުން ދުވަހަށް ބައްލަވައި ކަމަށް އެބޭފުޅާ ވިދާޅުވި އެވެ. އެ މަސައްކަތްތައް ކުރިއަށް ގެންދަން ލައިލާ އަށް ފެނިވަޑައިގަންނަވާ ގޮތުގެ ހިޔާލުތައް ލޯޔަރުންނަށް ވެސް ހިއްސާ ކުރެއްވި ކަމަށް އޭނާ ވިދާޅުވި އެވެ. ބޭރު ދުނިޔޭގައި ނަޝީދު ސަލާމަތް ކުރެއްވުމުގެ މަސައްކަތްތައް ކުރެއްވުމަކީ ލައިލާ އަމިއްލަފުޅަށް ހިޔާރު ކުރެއްވި މަގެއް ކަމަށް އޭނާ ވިދާޅުވި އެވެ.\n"ލައިލާ މަސައްކަތްޕުޅު ފާޅުގައި ފެއްޓެވުމާ އެކު ނަޝީދު ސަލާމަތް ކުރަން މި ޕާޓީ އިން ކުރާ މަސައްކަތްތަކަށް ހަލުވި ދުވެލި އައި. ހާއްސަކޮށް ބޭރު ދުނިޔެއަށް މި ބޭއިންސާފަށް ލޯ ހުޅުވާލަ ދިނީ ލައިލާ ބޭރު ދުނިޔޭގައި ފެއްޓެވި މަސައްކަތުގެ ސަބަބުން. އެ މަސައްކަތްތަކަށް އުންމީދު އާވެފައި މި ވަނީ އެ ސަބަބާ ހުރެ،" އެމްޑީޕީގެ އިސް ބޭފުޅަކު ވިދާޅުވި އެވެ.\nނަމަވެސް ފިރިކަލުން ސަލާމަތް ކުރެއްވުމަށް އެކަމަނާ ކުރައްވައި މަސައްކަތާއި ގުރުބާނީތަކުގެ ވާހަކަ ލައިލާ އާންމު ކުރައްވަން ބޭނުންފުޅެއް ނޫނެވެ. އޭގެ ބަދަލުގައި އެކަމަނާ އެކަން ދެކިވަޑައިގަންނަވަނީ ޒާތީ ދިރިއުޅުއްވުމާ ގުޅިފައި ހުރި މަސައްކަތްޕުޅެއްގެ ގޮތުގަ އެވެ.\nރާއްޖެއިން ބޭރުގެ ގާނޫނީ ޓީމާ އެކު އެންމެ ކައިރިން މަސައްކަތް ކުރައްވާ ބޭފުޅެއްގެ ގޮތުގައި މި ފެންނަނީ ލައިލާ އެވެ. އދ. ގެ ވޯކިން ގުރޫޕް އޮން އާބިޓްރަރީ ޑިޓެންޝަނަށް ނަޝީދުގެ މައްސަލަ ސީދާ ހުށަހެޅުއްވީ ގާނޫނީ ޓީމާ އެކު ލައިލާ ޖެނީވާޔަށް ވަޑައިގެންނެވެ. އަދި އެތަނުގައި އިންޓަނޭޝަނަލް މީޑިއާތަކާ ބައްދަލު ކުރައްވައި ފިރިކަލުންނާ މެދު އެކުރެވިފައިވާ ބޭއިންސާފު ޝަރީއަތެއްކަން ސާބިތު ކޮށްދެއްވުމަށް ނޫސްވެރިންނާ ކުރިމަތިލައްވައި ދިގު ސްޓޭޓްމަންޓެއް ދެއްވި އެވެ.\nއދގެ ވޯކިން ގްރޫޕަށް މައްސަލަ ހުށަހެޅުއްވުމަށް ފަހު ގާނޫނީ ޓީމާ އެކު ލައިލާ އެމެރިކާގެ ނޫސްވެރިންނަށް މައުލޫމާތު ދެއްވަނީ: ސަރުކާރަށް އެންމެ ބޮޑު ޕްރެޝަރެއް އަންނަނީ ލައިލާގެ މަސައްކަތްތަކާ ހެދި ކަމަށް ބުނެވިދާނެ.\nވިދާޅުވަނީ ފިރިކަލުންގެ ސަލާމަތާ މެދު އެއްވެސް ޔަގީންކަމެއް ނެތް ކަމަށެވެ. ޝަރީއަތް ހިނގާ ދިޔައީ ފިރިކަލުން ހައްގުތައް މަހުރޫމް ކުރުވާފައި ކަމަށް ވެސް ވިދާޅުވި އެވެ. އަދި އެމްޑީޕީގެ ސަޕޯޓަރުންނާ ސަރުކާރާއި ސަލާމަތީ ބާރުތަކުން ކުރިމަތިލައި ބިރު ދައްކަމުން ދާކަމަށް ލައިލާ ފާޅުގައި އެދުވަހު ވިދާޅުވި އެވެ. މިއީ މިފަދަ ޕޯޑިއަމްގައި މިހާ ސިޔާސީކޮށް ލައިލާ ވާހަކަފުޅު ދެއްކެވި ފުރަތަމަ ފަހަރެވެ. މީގެ ކުރިން މިކަހަލަ ހަރުކަށި ސިޔާސީ ވާހަފުޅެއް ލައިލާ ދެއްކެވި ވާހަކަ ބުނާ އަޑެއް ނާހަމެވެ.\n"އަޅުގަނޑު މިތަނަށް [އެމެރިކާއަށް] އައިސްް މި ހުރީ މި ބޭއިންސާފާ ހުއްޓުވުމަށް އެމެރިކާ އދ. އާއި އިނގިރޭސި ވިލާތާއި އިންޑިއާގެ އެހީ ހޯދުމަށް،" ލައިލާ ފެއްޓެވި އެ މަސައްކަތްޕުޅުގެ މައިގަނޑު ފޯކަސް ވިދާޅުވެ ދެއްވި އެވެ.\nއޭގެ ފަހުން ލައިލާ ވަނީ އެމެރިކާގެ އެންމެ އިސް ޑިޕްލޮމެޓް، ސެކްރެޓަރީ އޮފް ސްޓޭޓް ޖޯން ކެރީއާ ބައްދަލު ކުރައްވައި ނަޝީދާ މެދު ކުރި ޝަރީއަތާއި ރާއްޖޭގެ ސިޔާސީ މަޝްރަހުގައި ހިނގާ ކަންކަމާ ގުޅޭ ގޮތުން މައުލޫމާތުތައް ހިއްސާ ކުރައްވައިފަ އެވެ. އަދި އޭގެ ފަހުން އިނގިރޭސިވިލާތަށް ވަޑައިގެން އެ ގައުމުގެ ބޮޑު ވަޒީރު ޑޭވިޑް ކެމަރަން އާއި އެހެން ވެސް ސިޔާސީ ނުފޫޒު ގަދަ އިސްބޭފުޅުންނާ އެކަމަނާ ބައްދަލު ކުރައްވައި ނަޝީދު ޖަލުން ނެރުމަށް ކުރާ މަސައްކަތަކުގައި ސަރުކާރަށް ކުރާ ކުރިއަށް ޖެއްސެވި އެވެ. އެ މަސައްކަތަށް ހުއްޓުމެއް ނުގެނެސް، މިދިޔަ ހަފްތާގައި ލައިލާ ވަނީ ޔޫރަޕްގެ ބައްރަށް ދަތުރު ކުރައްވައި، އީޔޫގެ ގާނޫނު ހަދާ މަޖިލީހުގެ ރައީސް މާޓިން ޝޯލްޓްޒްއާ ބައްދަލު ކުރައްވައި ރާއްޖޭގެ ސިޔާސީ މަޝްރަހުގައި ހިނގާ ބޭއިންސާފު ކަންކަން ހަމަގަށް އެޅުވުމުގައި އެ ޖަމާއަތުގެ މަސައްކަތްތައް އިތުރު ކުރުމަށް އެދިވަޑައިގެންފަ އެވެ.\nއިނގިރޭސި ބޮޑުވަޒީރު ދޭޥިޑް ކެމެރަންއާ ލައިލާ ބައްދަލު ކުރައްވަނީ: އެކަމަނާ އަންނަނީ ބޭރުގެ އެންމެ އިސް ފަރާތްތަކާ ބައްދަލު ކުރައްވަމުން.\nނަޝީދުގެ މައްސަލައިގައި ސަރުކާރަށް ކުރިމަތިވާ ޕްރެޝަރު ތަކުގެ އެންމެ ބޮޑު އަސްލަކީ ލައިލާގެ މި ވަރުބަލިފުޅުވުމެއް ނެތް، ފިރިކަލުންނަށް ވަފާތެރިވުމާއި ލޯބި ވުމުގެ ނަމޫނާ މަސައްކަތް ނޫން އެހެން ކަމެއް ނޫނެވެ. ހާއްސަކޮށް ބޭރު ދުނިޔެ ރާއްޖެއާ ދިމާލަށް އަނބުރާލުމަށް ކުރެވޭ މަސައްކަތް ކާމިޔާބުވުމުގެ އަސްލަކީ ލައިލާ ކުރައްވައި މަސައްކަތް ކަމަށް އެމްޑީޕީ އޮތީ ހިތުން ރުހުމުން ގަބޫލުކޮށްގެންނެވެ. ހަގީގަތުގައި އެމްޑީޕީގެ މިހާރުގެ އެންމެ އިސް ޑިޕްލޮމެޓްގެ ގޮތުގައި މި ސިފަވަނީ ލައިލާ އެވެ. ބޭރު ދުނިޔޭގައި އެކަމަނާ މަސައްކަތް ނުކުރައްވާ ނަމަ، އެ އިންޖީނުގައި މިހާރު ހަކަތައެއް ނުހުންނާނެ އެވެ.\nނަޝީދުގެ މައްޗަށް ހުކުމްކޮށް ޖަލަށް ލުމާ އެކު ލައިލާ މީޑިއާތަކަށް ވިދާޅުވެފައިވާ ގޮތުގައި، ބައްޕަވީ ކޮންތާކުކަން ދަރިންނަށް ސިއްރު ކުރެވޭ ވަރަށް ވުރެ، އެ ކުދިން ވަނީ މިހާރު މާ ބޮޑަތިވެފަ އެވެ. އެހެން ވީމާ، އެއްވެސް ކަމެއް މިހާރު ފޮރުވެން ނެތީ އެވެ. ހަމައެކަނި ފިރިކަލުން ދެކިލުމަށް ޖަލަށް ޒިޔާރަތް ކުރެއްވުމުގެ ބަދަލުގައި، ފިރިކަލުންނަށް ޓަކައި ފާޅުގައި ނިކުތުމުގެ މަގު އެކަމަނާ ވަނީ ހިޔާރު ކުރައްވައިފަ އެވެ. މިއީ ފިރިކަލުން ހުރަގޭގައި ބަންދު ވުމުގެ އެތައް އިހުސާސަކާއި ހިތްދަތި ކަމުގެ ތެރެއިން ލައިލާ ހިތްވަރު ގަދަ އަދި ތަފާތު މަސައްކަތެވެ.


Thaa Atholhun feshigen GA Atholhah boakoh vaarey veheyne kamah...\nބުދަ ދުވަހުގެ މެންދުރު 12:40ން ފެށިގެން 17:00 އަށް އެ ސަރަހައްދަށް ވައިޓް އެލަރޓް ވަނީ ނެރެފައި\nއުތުރުގެ ކަނޑުތައް ގަދަވާނެ\nކ. މާލެ |5އޯގަސްޓް 2020 | ބުދަ 13:55 | 1,863\nރާއްޖޭގެ އެކި ހިސާބަށް ވިއްސާރަކުރާނެ ކަމަށް ވަނީ ލަފާކޮށްފައި - ރާއްޖެއެމްވީ\nތ އަތޮޅުން ގއ އަތޮޅަށް ބޯކޮށް ވާރޭވެހުމާއެކު ގުގުރާނެތީ އެސަރަހައްދަށް ވައިޓް އެލަރޓް ނެރެފިއެވެ.\nމޫސުމާއި ބެހޭ ގައުމީ އިދާރާއިން ވަނީ ބުދަ ދުވަހުގެ މެންދުރު 12:40ން ފެށިގެން 17:00 އަށް އެ ސަރަހައްދަށް ވައިޓް އެލަރޓް ނެރެފަ އެވެ. މެޓް އޮފީހުން ބުނީ އެސަރަހައްދުގައި ވިލާގަނޑުގައި ގަޑިއަކު 45 މޭލަށް ވައިގަދަވާނެ ކަމަށެވެ.\nމީގެއިތުރުން ބުރާސްފަތި ދުވަހުގެ ހެނދުނު 10:00 އާ ހަމައަށް ރާއްޖޭގެ އެކިހިސާބަށް ވިއްސާރަކުރާނެ ކަމަށާއި އަދި ބައެއް ރަށްތަކަށް ގުގުރުމާއެކު ބޯކޮށް ވާރޭވެހުން އެކަށީގެންވާ ކަމަށް މެޓް އޮފީހުން ބުނެއެވެ.\nއަދި އުތުރާއި މެދުރާއްޖެތެރޭގެ އަތޮޅުތަކަށް ހުޅަނގު ދެކުނާއި ހުޅަނގުން ގަޑިއަކު 13 މޭލާއި 23 މޭލާ ދެމެދުގެ ބާރުމިނުގައި ވައި ޖެހޭނެ ކަމަށާއި ދެކުނުގެ އަތޮޅުތަކަށް އިރުދެކުނާއި ދެކުނުން ގަޑިއަކު6މޭލާއި 16 މޭލާ ދެމެދުގެ ބާރުމިނުގައި ވައި ޖެހޭނެ ކަމަށް މެޓް އޮފީހުން ބުނެއެވެ. ވިލާގަނޑުގައި ގަޑިއަކު ގާތްގަނޑަކަށް 40 މޭލުގެ ބާރުމިނަށް ވައިގަދަވުން އެކަށީގެންވާ ކަމަށްވެސް މެޓް އޮފީހުން ބުނެއެވެ.\nއުތުރުގެ ކަނޑުތައް ގަދަވާނެ ކަމަށާއި، އެހެން ހިސާބުތަކުގެ ކަނޑުތައް އާދައިގެވަރަކަށް ގަދަ ވެފައި ވިލާގަނޑުގައި ގަދަ ވާނެ ކަމަށްވެސް މެޓް އޮފީހުން ބުނެއެވެ. އަދި ރާޅުގެ އުސްމިނުގައި ދެކުނުގައި6ފޫޓާއި3ފޫޓު ހުންނާނެކަމަށްވެސް މެޓް އޮފީހުން ބުނެއެވެ. ދިޔަވަރު ބޮޑުވާ ގަޑިތަކުގައި ދެކުނުގެ ބައެއް ރަށްތަކަށް އުދައެރުން އެކަށީގެންވާ ކަމަށާއި އެހެން ކަމުން ހުރިހާ ފަރާތްތަކުންވެސް މޫސުމަށް ސަމާލުވުމަށް މެޓް އޮފީހުން ވަނީ އިލްތިމާސްކޮށްފައެވެ.


Sudan gai kuramundhaa muzaaharaathakuge rahdhugai muzaaharaa kuraane kamah Al Bashir vidhaalhuvejje Sudan gai kuramundhaa muzaaharaathakuge rahdhugai muzaaharaa kuraane kamah Al Bashir vidhaalhuvejje\nސޫދާންގައި ކުރަމުންދާ މުޒާހަރާތަކުގެ ރައްދުގައި މުޒާހަރާކުރާނެކަމަށް އަލްބަޝީރު ވިދާޅުވެއްޖެ\nސޫދާންގެ ރައީސް ޢުމަރުލް ބަޝީރު-\nސޫދާންގައި އެ ޤައުމުގެ ސަރުކާރާ ދެކޮޅަށް ކުރަމުންދާ މުޒާހަރާތަކަށް ރައްދުދިނުމުގެ ގޮތުން ސަރުކާރަށް ތާއީދުކުރާ ފަރާތްތަކުން ވެރިރަށް ޚާރްތޫމްގައި މުޒާހަރާތަކެއް އިންތިޒާމް ކުރައްވާނެކަމަށް އެ ޤައުމުގެ ރައީސް ޢުމަރުލް ބަޝީރު ވިދާޅުވެއްޖެއެެވެ.\nމިދިޔަ ޑިސެމްބަރު މަހުގެ 19 ވަނަ ދުވަހުއްސުރެ ސޫދާނަށް ކުރިމަތިވެފައިވާ އިޤްތިޞާދީ މައްސަލަތަކާ ދެކޮޅަށް ކުރަމުންދާ މި މުޒާހަރާތައް މިހާރު މި ވަނީ، އަލްބަޝީރުގެ 30 އަހަރަށް ވުރެ ގިނަދުވަސްވީ ވެރިކަމާ ދެކޮޅަށް ކުރާ މުޒާހަރާތަކަކަށް ބަދަލުވެފައެވެ.\nއޭނާއަށް ތާއީދުކުރާ ފަރާތްތަކުން ބައިވެރިވާ މި އެއްވުމުގައި އެތައް ހާސް ބަޔަކު ނިކުންނާނެކަމަށާއި، އެ ފަރާތްތަކުގެ އެއްބާރުލުމާއެކު ވެރިކަމުގައި ދެމިހުންނަވާނެކަމަށް ވެރިރަށް ޚާރްތޫމްގައި ހުންނަވާ ޤައުމާ މުޙާތަބުކުރައްވަމުން އަލްބަޝީރު ވިދާޅުވިއެވެ.\nއަލްބަޝީރު ވިދާޅުވީ، ސޫދާންގެ ވެރިކަމަށް އަންނަން މަސައްކަތްކުރާ ފަރާތްތަކަށް، ކާމިޔާބުކަމާއެކު އެކަން ކުރެވޭނީ އިންތިޚާބެއް މެދުވެރިކޮށްގެންކަމަށެވެ. އަދި މިފަދަ ފަރާތްތަކަށް މިނިވަން އަދި އިންސާފުވެރި އިންތިޚާބެއް ކާމިޔާބުކުރައްވައިގެން ވެރިކަން ބަދަލުކުރަން އަލްބަޝީރު ވަނީ ގޮވާލައްވާފައެވެ.\nސޫދާންގެ ރައީސް ވިދާޅުވީ، އެ ޤައުމުގައި މިހާރު ކުރަމުންދާ މުޒާހަރާތަކަކީ ބޭރުގެ ފަރާތްތަކުން ބޭނުންވެގެން އެ ޤައުމުގައި ހިންގަމުންދާ ހަމަނުޖެހުންތަކެއް ކަމަށެވެ. ޢުމަރުލް ބަޝީރު ޤައުމާ މުޚާޠަބުކުރައްވާ ވާހަކަދައްކަވަމުން ގެންދެވި އިރުވެސް އެ ޤައުމުގައި ވަނީ ވަރުގަދަ ހަމަނުޖެހުންތަކެއް ހިންގާފައެވެ.